ތިންވައްތަރެއްގެ ބަޔަކު ހުކުރު ނަމާދަށް ދާނެ، ވާން ބޭނުންވަނީ ކޮންބަޔަކަށް ތިންވައްތަރެއްގެ ބަޔަކު ހުކުރު ނަމާދަށް ދާނެ، ވާން ބޭނުންވަނީ ކޮންބަޔަކަށް\nތިންވައްތަރެއްގެ ބަޔަކު ހުކުރު ނަމާދަށް ދާނެ، ވާން ބޭނުންވަނީ ކޮންބަޔަކަށް\nހުކުރު ދުވަހު، އިމާމާ ޚުޠުބާ ކިޔަމުން ދާ ވަގުތު، ކައިރީގައި އިން މީހަކާ މުޚާޠަބުކޮށް، ހިމޭންވެއިނުމަށް ބުނެލުމަކީވެސް ހުކުރުގެ މާތްކަމުން މަޙުރޫމުވެގެންދާނެކަމެއްކަން ކީރިތި ރަސޫލާ صلى الله عليه وسلم ބަޔާންކުރައްވާފައިވެއެވެ. އެހެންވީމާ، ޚުޠުބާ އަޑު އެހުމުގެ ބަދަލުގައި ބޭކާރު ވާހަކަ ދައްކަމުން ގެންދާ މީހުންނަކަށް ހުކުރު ނަމާދުގެ ޘަވާބެއް ނުލިބޭނެކަން މި ޙަދީޘުން ސާފުކޮށް އެނގެއެވެ.\nހުކުރު ނަމާދަށްފަހު، ކީރިތި ރަސޫލާ صلى الله عليه وسلم ކަންކުރައްވާގޮތަކީ، އެކަލޭގެފާނުގެ ގެކޮޅަށް ވެދެވަޑައިގަންނަވަނީއެވެ. އަދި ހުކުރު ނަމާދުގެ ފަހު ސުންނަތް ދެ ރަކްޢަތް ކުރައްވަނީއެވެ. އެހެންވީމާ، ހުކުރު ނަމާދަށްފަހު، ކުރަން އޮންނަ ފަހު ސުންނަތް މިސްކިތުގައި ކުރާނަމަ، ދެ ރަކްޢަތުން ދެ ރަކްޢަތުން ސަލާމް ދެމުން ގޮސް ހަތަރު ރަކްޢަތް ކުރާނީއެވެ. ހުކުރު ނަމާދުގެ ފަހު ސުންނަތް މިސްކިތުގައި ނުކޮށް ގޭގައި ކުރާނަމަ، ދެ ރަކްޢަތުގެ ސުންނަތް ނަމާދެއް ކުރުމުން ފުދޭނެއެވެ.\nހުކުރު ދުވަހުގެ މާތްކަމާބެހޭ އެތައް ރިވާޔަތްތަކެއް ވާރިދުވެފައި އެބަހުއްޓެވެ. އޭގެތެރެއިން އެއް ރިވާޔަތެއްގައިވަނީ: [ހުކުރު ދުވަހަށްވުރެ، މާތް ދުވަހަކަށް އިރެއް ނާރައެވެ. އަދި ހުކުރު ދުވަހަށްވުރެ މާތް ދުވަހަކަށް އިރު އޮއްސިގެންވެސް ނުދެއެވެ. ޖިންނީންނާއި އިންސިންފިޔަވައި، ހުކުރުދުވަހުގެ މުހިންމުކަމާއި މަތިވެރިކަމާމެދު ބިރުވެތިނުވާ އަދި އެ ދުވަހުގެ މަތިވެރިކަން އިޙުސާސްނުވާ އެއްވެސް ދިރޭ އެއްޗެއް ނުވެއެވެ.\nހުކުރު ދުވަހަކީ، މުސްލިމުންނަށް ކޮންމެ ހަފްތާއަކު ލައްވާފައިވާ ޢީދު ދުވަހެކެވެ. އެހެންވީމާ، ހުކުރު ނަމާދަށް އަންނަ ކޮންމެ މީހަކުވެސް، ފެންވަރައިގެން، އަތަރު ނުވަތަ ސެންޓު ނުވަތަ ހުވަނދުލައިގެން އަދި ރަނގަޅަށް ދަތްއުނގުޅައިގެން އައުމަކީ ގަދަވެގެންވާ ސުންނަތެވެ.\nހުކުރު ނަމާދަށް ޙާޟިރުނުވާ މުސްލިމުންގެ ހިތްތައް ކަޅުކުރައްވާނެކަމަށާއި، އެބައިމީހުންގެ ހިތްތައް ﷲގެ މަތީން ހަނދުމަކުރުމުން ޝައިޠާނާ ޣާފިލުކުރުވާފައިވާކަމުގެ ފާހަގައަކީ، ހުކުރު ނަމާދަށް ޙާޟިރުވާހިތް ނުވުމެވެ.\nއަބޫހުރައިރާގެ އަރިހުން ރިވާވެގެންވާ ޙަދީޘެއްގައިވެއެވެ. ކީރިތި ރަސޫލާ صلى الله عليه وسلم ޙަދީޘްކުރެއްވިއެވެ. ބޮޑެތި ފާފަތައް ކުރުމުން ދުރުވެގެންވާ ނަމަ، ފަރުޟު ފަސްނަމާދާއި، އަދި ހުކުރު ނަމާދުން އަނެއް ހުކުރު ނަމާދަށް، އަދި އެއް ރަމަޟާން މަހުން އަނެއް ރަމަޟާން މަހާ ދެމެދުގައިވާ ކައްފާރާއެކެވެ.\nއަދި ހަމައެހެންމެ އެހެން ރިވާޔަތެއްގައިވެއެވެ. ހުކުރު ދުވަހަކީ، އެއާވިދިގެން އަންނަ ހުކުރާ ހަމައަށް ކައްފާރާއެކެވެ. އެބަހީ: ފާފަތައް ފުހެވިގެން ދިޔުމުގެ ސަބަބެކެވެ. އަދި އިތުރު ތިން ދުވަހުގެ ފާފަތައް ފުއްސަވާދެއްވާނެތެވެ. އެއީ، މާތްﷲގެ މިބަސްފުޅުގައިވާ ފަދައިންނެވެ.﴿مَن جَآءَ بِٱلۡحَسَنَةِ فَلَهُۥ عَشۡرُ أَمۡثَالِهَاۖ ﴾ ހެޔޮކަމެއް ކޮށްފިމީހާ (ދަންނާށެވެ!) ފަހެ، އެމީހަކަށް އެފަދަ ދިހަ ހެޔޮކަމުގެ ثواب ހުށްޓެވެ.\nއެހެން ރިވާޔަތެއްގައިވެއެވެ. މީހަކު، އެންމެ ފުރިހަމައަށް ވުޟޫކޮށް، ހުކުރު ނަމާދަށް ޙާޟިރުވެ، ހުކުރު ޚުޠުބާ ހަމަހިމޭންވެ އިނދެ، ރަނގަޅަށް ކަނުލައި އަޑުއަހައިފިނަމަ، އެއް ހުކުރުން އަނެއް ހުކުރާ ދެމެދުގައި ކުރެވޭ ހުރިހާ ކުށްފާފަތަކެއް ޢަފޫކޮށްދެއްވައެވެ، އަދި އިތުރު ތިން ދުވަހުގެ ފާފަތައްވެސް ފުއްސަވައި ދެއްވާނެތެވެ. ހުކުރު ނަމާދަށް ގޮސް، ނަމާދާ ގުޅުމެއް ނެތް ކިތަންމެ ކުޑަ ބޭކާރުކަމެއް ކުރިނަމަވެސް އެމީހަކަށް ލިބެން އޮތް ދަރުމައިން މަޙުރޫމުވެގެންދާނެތެވެ.\nކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. ތިންވައްތަރެއްގެ ޢަމަލުތައްކޮށް އުޅޭ ބަޔަކު ހުކުރު ނަމާދަށް އާދެއެވެ. އެއްބަޔަކީ، ހުކުރުނަމާދަށް އައިސް ތިބެ ބޭކާރު ކަންކަން ކޮށްއުޅޭ މީހުންނެވެ. އެމީހުންނަށް އެ ބޭކާރުކަމުން ބައެއް ލިބޭނެތެވެ. ދެވަނަ ބައަކީ، ހުކުރު ނަމާދަށް އައިސް ތިބެ، ﷲއަށް ދުޢާ ދަންނަވާ މީހުންނެވެ. އެމީހުންގެ ދުޢާ އިޖާބަކުރެއްވުމަށް އެކަލާނގެ އިރާދަކުރައްވައިފިނަމަ، އެ ދުޢާގައި އެމީހަކު ދެންނެވި ކަމެއް އެމީހަކަށް ކޮށްދެއްވާނެތެވެ. ނުވަތަ، އެ ދުޢާގެ ސަބަބުން ނުރައްކަލަކުން އެމީހަކު ސަލާމަތްކޮށްދެއްވާނެތެވެ. އަދި ތިންވަނަ ބަޔަކީ، ހުކުރު ނަމާދަށް އައިސް ތިބެ، ހަމަހިމޭންކަމާއެކު ޚުޠުބާ އަޑު އަހައި، އަދި ހުކުރަށް ގޮސް ތިބި އެހެން މުސްލިމުންގެ ކޮނޑުތައް ހުރަސްކުރަމުން ނުދާ، ހުކުރުގެ ޖަމާޢަތުގައި ބައިވެރިވެތިބި އެއްވެސް މީހަކަށް އުނދަގޫ ނުވާނޭގޮތަށް ޢަމަލުތައް ބަހައްޓާ މީހުންނެވެ. އެފަދަ މީހުންނަށް ހުކުރު ދުވަހަކީ ޖެހިގެން އަންނަ ހުކުރާ ހަމައަށް ކައްފާރާއެކެވެ. އަދި އިތުރު ތިންދުވަހުގެ ކައްފާރާއެކެވެ. އެއީ މާތްﷲ ވަޙީކުރައްވާފައިވާ ފަދައިންނެވެ.﴿مَن جَآءَ بِٱلۡحَسَنَةِ فَلَهُۥ عَشۡرُ أَمۡثَالِهَاۖ ﴾ ހެޔޮކަމެއް ކޮށްފިމީހާ (ދަންނާށެވެ!) ފަހެ، އެމީހަކަށް އެފަދަ ދިހަ ހެޔޮކަމުގެ ثواب ހުށްޓެވެ.\nކީރިތި ރަސޫލާ صلى الله عليه وسلم ޙަދީޘް ކުރެއްވިއެވެ. ހުކުރު ދުވަހު، ފެންވަރައިގެން، ވީހާވެސް އަވަހަކަށް ހުކުރު ނަމާދަށް އައިސް، އެންމެ ކުރީ ސަފުގައި އިމާމުއާ އެންމެ ގާތުގައި އިނދެގެން، ކަނުލައި ޚުޠުބާ އަޑުއަހައިފި މީހަކަށް، ހުކުރުނަމާދަށް ދިއުމަށް އެޅި ކޮންމެ ފިޔަވަޅެއްގެ ބަދަލުގައި އެއް އަހަރުގެ ރޯދަހިފުމާއި، ޤިޔާމުކުރުމާ އެއްވަރުގެ ޘަވާބު ދެއްވާނެތެވެ.\nމާތްﷲއަށްޓަކައި، އެންމެ ދުވަހަކު ހިފާ ރޯދައިގެ ޘަވާބުން، ތިބާއާ ޖަހަންނަމައާ ދެމެދު އެއް ސަތޭކަ އަހަރުގެ ރާސްތާއެއްގެ ދުރުމިން ލައްވާނެތެވެ. އެހެން ވީމާ، އޭގެ މާނައަކީ ތިންސަތޭކަ ފަސް ދޮޅަސް ފަސް ދުވަހުގެ ރޯދައިގެ ސަބަބުން، ތިރީސް ހަހާސް ފައްސަތޭކަ އަހަރުގެ ދިގު ރާސްތާއެއްގެ ދުރުކަން ތިމާއާ ޖަހައްނަމާއާ ދެމެދުގައި ލައްވާނެއެވެ.\nﷲއަށްޓަކައި އެންމެ ދުވަހަކު ރޯދައަށް ހުރުމުން، ތިބާއާއި ޖަހަންނަމައާ ދެމެދުގައި، ޚަންދަޤެއްގެ ދުރުމިން ލައްވާނެއެވެ. އެ ދުރު މިނަކީ އުޑާއި ބިމާ ދެމެދުގައިވާ ދުރުމިނެވެ. އެހެންވީމާ 365 ދުވަހުގެ ރޯދަ ހިފުމުން ތިބާއާއި ޖަހަންނަމައާ ދެމެދުގައި 365 ޚަންދަޤުގެ ދުރުމިން ހުންނާނެއެވެ. އެއީ އުޑާއި ބިމާ ދެމެދުގައި 365 ގުނައިގެ ދުރުމިނެކެވެ.\nކޮންމެ ހަނދު މަހެއްގެ ތިން ދުވަހު ރޯދައަށް ހުރުމުން މުޅި މަސްދުވަހުގެ ރޯދައަށް ހުރުން ފަދައެވެ. އެހެނީ، ކޮންމެ ހެޔޮކަމެއް އޭގެ ދިހަގުނައަށް އިތުރުކޮށްދެއްވާގޮތުގެ މަތީންނެވެ. އެހެންވީމާ، 365 ދުވަހުގެ ރޯދައަކީ، 121މަސްދުވަހުގެ ރޯދައެވެ. އެއީ ދިހަ އަހަރު ރޯދައަށް ހުރުން ފަދަ ޘަވާބެވެ.\nރޭގަނޑުގެ ދަމު ނަމާދުކުރުމުގައި ދިހަ އާޔަތުގެ މިންވަރު ކިޔައިފި މީހަކަށް، އަޖުރުގެ ބޮޑު ޤިންޠާރެއް (ޚަޒާނާއެއް) ލިބިގެންދެއެވެ. އަދި އޭގެ ސަބަބުން ސުވަރުގޭގެ އެންމެ މަތީ މަންޒިލަށް ވާސިލުވެގެންދެއެވެ. އެހެންވީމާ، 365 ރޭގަނޑުގެ އަޅުކަން އަދާކޮށްފި މީހަކަށް އަޖުރާއި ޘަވާބުގެ 365 ޚަޒާނާދެއްވައި އެ އަޖުރުން ސުވަރުގޭގެ އެންމެ މަތިވެރި ދަރަޖައަށް އެރުމަށް ފަހިވެގެންދާނެއެވެ.\nމި މިސާލުތަކަކީ، މަތިވެރި ޘަވާބާއި ދަރުމަ ލިބިގެންވާކަން އަންގައިދޭ މިސާލުތަކެކެވެ. މިއީ، އެންމެ ހުކުރު ނަމާދެއްގެ ޘަވާބާއި ދަރުމައެވެ. މުޅި އުމުރު ދުވަހުގެ ކޮންމެ ހުކުރު ނަމާދެއް އަދާކޮށްފި މީހަކަށް ލިބޭނެ ޘަވާބާއި ދަރުމަ ކޮންފަދަ ހެއްޔެވެ؟\nކީރިތި ރަސޫލާ صلى الله عليه وسلم ޙަދީޘް ކުރެއްވިއެވެ. ހުކުރު ދުވަހު ހުކުރު ކުރެވޭ މިސްކިތްތަކުގެ ދޮރުތަކުގައި މަލާއިކަތުން ތިއްބަވާނެއެވެ. އަދި އެ ދުވަހު ހުކުރަށް އަންނަ ކޮންމެ މީހެއްގެ ނަން، އެ ބޭކަލުންގެ އަތްޕުޅުގައި އޮންނަ ޞަޙީފާގައި ލިޔުއްވާނެއެވެ. އިމާމު މީހާ މެމްބަރަށް އެރުމުން އެ ޞުޙުފުތައް ލައްޕައިލެވޭނެއެވެ. މި ޙަދީޘް ރިވާކުރެއްވި، މާތްﷲ އެބޭކަލަކަށް ރުއްސުންލެއްވި އަބޫ އުމާމާ ރަސޫލާصلى الله عليه وسلم އަރިހުގައި ދެންނެވިއެވެ. އިމާމު މީހާ މިމްބަރަށް އެރިފަހުން ހުކުރަށް އައި މީހަކަށް ހުކުރު ނަމާދެއް ނުލިބޭނެތޯއެވެ؟ ޙަދީޘް ކުރެއްވިއެވެ. ނޫނެކެވެ. ލިބޭނެއެވެ. އެހެން ނަމަވެސް، މަލާއިކަތުންގެ ޞުޙުފުތަކުގައި އެ މީހާގެ ނަމެއް ނޯންނާނެއެވެ.\nމިލިޔުމަކީ، ދިވެހި ރާއްޖޭގެ އިސްލާމީ ޔުނިވަރސިޓީގެ ވައިސް ޗާންސްލަރ ޑޮކްޓަރ އިބްރާހީމް ޒަކަރިއްޔާ މޫސާގެ ލިޔުއްވުމެކެވެ. މެލޭޝިއާގެ އިންޓަރނޭޝިނަލް އިސްލާމީކް ޔުނިވަރސިޓީން، އިސްލާމީ ފިޤްހުއާއި އުޞޫލުލް ފިޤްހުން ޑޮކްޓަރރޭޓް ޑިގްރީ ހާޞިލުކުރައްވާފައިވާ ޑރ ޒަކަރިއްޔާއަކީ ދިވެހިރާއްޖޭގެ ތަޢުލީމީ ދާއިރާގައި އިސްލާމީ ޝަރީޢަތާއި ޤާނޫނު ކިޔަވައިދެއްވުމުގައި ޚިދުމަތްކުރައްވަމުން އަންނަތާ 30 ވުރެ ގިނަ އަހަރުވަނީ ވެފައެވެ. އަދިވެސް މި ދާއިރާގައި މަސައްކަތް ކުރައްވަމުން ގެންދަވާ ޑރ ޒަކަރިއްޔާ ވަނީ ސީނިއަރ ލެކްޗަރަރއެއްގެ ގޮތުންނާއި ސްކޫލާއި ކޮލެޖު ހިންގެވުމުގެ އިސް މަޤާމުތައް އަދާކުރެއްވާފައިއެވެ.


Varikuran jehunu sababu Farhan Akhtar ge dhulun\nފަރްހާން އަޚްތަރު އާއި ކުރީގެ އަންހެނުން އަދުނާ ބަބާނީ ވަރިކުރި ޚަބަރަކީ ފިލްމު އިންޑަސްޓްރީގެ ގިނަ ބަޔަކަށް ވެސް ޝޮކެއް ލިބުނު ޚަބަރެކެވެ. ވަރަށް ގުޅޭ އެހާމެ ލޯބި ޖޯޑެއްގެ ގޮތުގައި އުޅެމުން އާއި ފަރްހާން އާއި އަދުނާ ވަރިވާކަން އިއުލާން ކުރުމަށްފަހު ވަރި ކުރުމާ ހަމަޔަށް ވެސް އަދި އޭގެ ފަހުން ވެސް މި ދެ މީހުން އެކަމާ ގުޅޭ އެއްވެސް ވާހަކައެއް މީޑިއާ އާ ހިއްސާއެއް ނުކުރެ އެވެ. ނަމަވެސް ދާދިފަހުން ފަރްހާން ވަނީ މިކަމާ ގުޅޭ ވާހަކަތައް އިންޑިޔާގެ ނޫހަކަށް ކިޔައިދީފަ އެވެ.\nއޭނާ މި ވާހަކަތައް ކިޔައިދިނީ "ދަ ސްކައި އިޒް ޕިންކް"ގެ ޕްރޮމޯޝަން އިންޓަވިއު އެއްގަ އެވެ. މި ފިލްމުގައި ވެސް ފަރްހާން އާއި ޕްރިޔަންކާ ޗޯޕްޅާގެ ކެރެކްޓާއަށް މިފަދަ ގޮތެއް މެދުވެރިވެ އެވެ. ނަމަވެސް އަލުން ދެމީހުން ގުޅި ކުރިޔަށް ވުރެ ވެސް ހަރުދަނާ ވަރުގަދަ ލޯބީގެ ގުޅުމެއް ދެމީހުންގެ މެދުގައި ގާއިމް ކުރެވެ އެވެ. ފަރްހާންގެ އަމިއްލަ ދިރިއުޅުމުގެ ވާހަކަ އޭނާއަށް ދައްކަން ފެށުނީ ފިލްމުގެ ކެރެކްޓާގެ ވާހަކަ ކިޔައިދެމުން ގޮހެވެ.\nފަރްހާން ބުނީ ވަރިއަކީ އެއްވެސް ހާލެއްގައި ފަސޭހަ އެއްޗެއް ނޫނެވެ. ޚާއްސަކޮށް ދަރިންނަށް އެ ކަހަލަ ކަންތައްތައް އަންގައި ވިސްނައިދިނުމަކީ ވަރަށް ދަތި ކަމެއް ކަމަށް އޭނާ ބުންޏެވެ. އެހެންވެ ވަރަށް ސާފު ބަހުން އެކުދިންނަށް ހުރިހާ ވާހަކަތަކެއް ކިޔައިދިން ކަމަށް ފަރްހާން ބުންޏެވެ.\nފަރްހާން އާއި އަދުނާގެ ކައިވެންޏަށް ދެ އަންހެން ކުދިން ލިބިފައި ވެއެވެ. މިހާރު މި ދެ ކުދިންނަކީ ވެސް ފުރާވަރު އުމުރަށް އަޅާފައި ތިބި ކުދިންނެވެ.\nފަރްހާން އަދުނާ ވަރިކުރަން ކޯޓަށް މައްސަލަ ހުށަހެޅި ޚަބަރާއެކު ފަރްހާނާއި ބޮލީވުޑް ބައެއް ބަތަލާއިންނާ އަޅުވާ ކިޔައި އެ ކައިވެނި ރޫޅުނީ އެ ބަތަލާއިންގެ ސަބަބުން ކަމަށް ވާހަކަ ދެކެވުނެވެ. ފަރްހާން އާ އަޅުވާ ކިޔުނު ބަތަލާއިންގެ ތެރޭގައި އަދިތީ ރާއޯ ހައިދްރީ އަދި ޝްރައްދާ ކަޕޫރު ހިމެނެ އެވެ. ނަމަވެސް މި ދެ ބަތަލާއިން ވެސް ވަނީ މިއީ އެއްވެސް ހަގީގަތެއް ނެތް ވާހަކަ ތަކެއް ކަމަށް ބުނެފަ އެވެ.\nއަދުނާ ވަރި ކުރުމަށްފަހު ފަރްހާން މިހާރު ރައްޓެހިވެގެން އުޅެނީ ލަވަކިޔުންތެރިޔާ ޝިބާނީ ޑަންޑޭކަރް އާއެވެ. މި ދެ މީހުން އެކުގައި ނަގާފައި ހުންނަ ވަރަށް ގައިގޯޅި މަންޒަރުތައް ހިމެނޭ ފޮޓޯތައް ވަރަށް ގިނައިން ސޯޝަލް މީޑިއާގައި ދައުރުވެ އެވެ. އަދި ފަރްހާންގެ ދެ ދަރިންނާއި ޝިބާނީ އާއެކު ފަރްހާން ނަގާފައިވާ ފޮޓޯތައް ވެސް އޭނާ ދަނީ ސޯޝަލް މީޑިއާގައި ޕޯސްޓް ކުރަމުންނެވެ. އެހެންވެ ޝިބާނީ އާއި ފަރްހާން އެމީހުންގެ ގުޅުމާ މެދު ސީރިއަސްކޮށް ދެކޭ ކަމަށް ގަބޫލު ކުރެވޭ ކަމަށް އިންޑިއާގެ މީޑިއަ ތަކުން ދަނީ ބުނަމުންނެވެ.


ޔޫރޯ 2020: ދުނިޔޭގެ ޗެމްޕިއަން ކަޓުވާލާ ސްވިޒަލޭންޑް ކުއާޓާއަށް - Voice of Meedhoo Voice of Meedhoo\nޔޫރޯ 2020: ދުނިޔޭގެ ޗެމްޕިއަން ކަޓުވާލާ ...\nދުނިޔޭގެ ޗެމްޕިއަން ފްރާންސް ބަލިކޮށް ޔޫރޯގެ ކުއާޓާފައިނަލަށް ސްވިޒަލޭންޑް ދަތުރުކޮށްފިއެވެ\nޔޫރޯ 2020 ގެ ރައުންޑް އޮފް 16 ގައި ސްވިޒަލޭންޑް ކްއާޓާފައިނަލަށް ދަތުރުކޮށްފައިވަނީ 5-4 ގެ ނަތީޖާއަކުން ޕެނަލްޓީޖަހައިގެން ފްރާންސް ބަލިކުރުމަށްފަހުގައެވެ\nރޮމޭނިއާގެ ނޭޝަނަލް އެރީނާގައި ރޭ ކުޅެވުނު މިމެޗްގެ ފުރަތަމަ ލަނޑު މެޗްގެ 15 ވަނަ މިނިޓްގައި ޖަހާ ލީޑު ނެގީވެސް ސްވިޒަލެންޑުންނެވެ. މިލަނޑު އެޓީމަށް ކާމިޔާބުކޮށްދިނީ ހެރިސް ސެފެރޮވިޗެވެ. މެޗްގެ ފުރަތަމަ ހާފް ނިމިގެންދިޔައީ 1-0 ގެ ނަތީޖާއަކުން ސްވިޒަލެންޑް ކުރީގައި އޮވެގެންނެވެ.\nދެވަނަ ހާފްގެ ކުޅުން ފަށައިގެން މެޗްގެ 55 ވަނަ މިނިޓްގައި މެޗްގެ ލީޑު ފުޅާ ކުރުމަށް ސްވިޒަލެންޑަށް ޕެނަލްޓީއެއް ލިބުނެވެ. އެހެންނަމަވެސް ރިކާޑޯ ރޮޑްރިގޭޒް ޕެނަލްޓީގައި ފޮނުވާލި ބޯޅަ ފްރާންސްގެ ކީޕަރުވަނީ ދިފާއުކޮށްފައެވެ.\nމި ޕެނަލްޓީ ނާކާމިޔާބުވިތާ2މިނިޓްފަހުން މެޗްގެ 57 ވަނަ މިނިޓްގައި އެމްބާޕޭ ތަނަވަސްކޮށް ދިން ފުރުސަތެއްގައި ކަރިމް ބެންޒެމާ ވަނީ ލަނޑެއް ޖަހާ ފްރާންސް އަށް މެޗްގެ ނަތީޖާ ހަމަހަމަ ކޮށްދީފައެވެ.\nއަދި ފްރާންސަށް މެޗުގައި ފުރަތަމަ ފަހަރަށް ލީޑު ނަގައިދިން ލަނޑު އޭގެ ދެމިނިޓް ފަހުން މެޗްގެ 59 ވަނަ މިނިޓްގައި ކާމިޔާބުކޮށްދިނީވެސް ބެންޒެމާއެވެ. މިލަނޑަކީ ގްރިޒްމަން ތަނަވަސްކޮށްދިން ފުރުސަތެއްގައި ބެންޒެމާ ކާމިޔާބުކޮށްދިން ލަނޑެކެވެ.\nމިމެޗްގައި ފްރާންސުން ކާމިޔާބުކުރި3ވަނަ ލަނޑަކީ މެޗުގެ 75 ވަނަ މިނިޓްގައި ޕޮގްބާ ޑީ އޭރިއާގެވެސް ބޭރުގައި ހުރެފައި ފޮނުވާލި ބާރު ބޯޅައެއް ގޯލުގެ ކަނާތު އަރިމަތީ ކަނަށް ވައްދާލައިގެން އޭނާ ކާމިޔާބުކުރި ހިތްގައިމު ލަނޑެކެވެ.\n3-1 ގެ ލީޑެއް ފްރާންސް ހޯދުމާއެކު މިމެޗް ފްރާންސް ކާމިޔާބުކުރީކަމަށް ބެލެވުނެވެ. އެހެންނަމަވެސް މެޗްގެ 81 ވަނަ މިނިޓްގައި ސެފެރޮވިޗް ކާމިޔާބުކޮށްދިން ލަނޑާއި މެޗްގެ 90 ވަނަ މިނިޓްގައި ގަވްރަވިޗް ކާމިޔާބުކޮށް ދިން ލަނޑުން ސްވިޒަލެންޑުން މެޗްގެ ނަތީޖާ ހަމަހަމަ ކުރިއެވެ.\nމެޗުގެ 90 މިނެޓް ހަމަވެގެން ދެއްކި ހަތަރު މިނެޓްގެ އިތުރު ވަގުތުގައި ފްރާންސަށް ލަނޑެއް ކާމިޔާބުކޮށް ނަތީޖާ 4-3 އަށް ބަދަލުކުރަން ރަގަޅު ފުރުސަތެއް ލިބުނެވެ. އެހެންނަމަވެސް ކިންގްސްލީ ކޯމަން ފޮނުވާލި ބޯޅަ ގޯލްގެ ހުރަސް ދަނޑީގައި ޖެހިފައިވަނީ ބޭރަށް ގޮސްފައެވެ.\nމެޗުގެ ފުރިހަމަ ވަގުތު ހަމަވިއިރު 3-3 އިން އެއްވަރުގެން ނިމުމުން ނަތީޖާ ނެރުމަށް ކުޅުނު އިތުރު ވަގުތުގެ ދެ ހާފުގެ ތެރެއިން ފުރަތަމަ ހާފުގައި ފްރާންސްގެ އެޑްރިއަން ރަބިއޯ އަށްވެސް ލަނޑު ޖަހާނެ ރަނގަޅު ފުރުސަތެއް ލިބުނެވެ. ނަމަވެސް އޭނާ ފޮނުވާލި ބޯޅަ ކީޕަރު ސޮމާ ކޯނަރަކަށް ބޭރުކޮށްލީ އެވެ. އިތުރު ވަގުތުގެ ދެ ވަނަ ހާފުގެ ފަހު ކޮޅުގައި ފްރާންސްގެ އޮލިވާ ޖިރޫ ފޮނުވާލި ބޯޅަ ނުރައްކާކޮށް ދިޔަނަމަވެސް އެ ބޯޅަވެސް ސްވިސްގެ ކީޕަރު ސޮމާ ވަނީ ދިފާއުކޮށްފައެވެ.\nޕެނަލްޓީގައި ސްވިޒަލޭންޑުން ޖެހި ފަސް ޕެނަލްޓީވެސް ވަނީ ކާމިޔާބުކޮށްފައެވެ. ފްރާންސް ބަލިވީ އެ ޓީމަށް ލިބުނު ފަސް ޕެނަލްޓީގެ ތެރެއިން އެންމެ ފަހު ޕެނަލްޓީ ނާކާމިޔާބުވުމުންނެވެ. މި ޕެނަލްޓީ ޖަހާފައިވަނީ ކީލިއަން އެމްބާޕޭ އެވެ.\nމިއީ 1992 ގެ ފަހުން ސްވިޒަލޭންޑުން ފްރާންސް ބަލިކުރި ފުރަތަމަ ފަހަރެވެ. އަދި ސްވިޒަލޭންޑުގެ ފުޓުބޯޅައިގެވެސް ފާހަގަކޮށްލެވޭ ބޮޑު މޮޅެކެވެ.\nމުބާރާތުގެ ކުއާޓާފައިނަލުގައި ސްވިޒަލޭންޑް ބައްދަލުކުރާނީ ރޭ ކްރޮއޭޝިއާ ބަލިކޮށް މުބާރާތުގެ ކުއާޓާފައިނަލުން ޖާގަ ހޯދި ސްޕެއިން އާއެވެ.


India ge dhemafirin hajj ah dhaan ehkuri 10,000 dollar fageerun ah eheetheri vumah!\nއަފްރާހް ކާތަކެތީގެ ޕެކޭޖް ބެހުމުގައި/ ފޮޓޯ: އަރަބް ނިއުސް\nއިންޑިއާގެ ދެމަފިރިން ހައްޖަށް ދާން އެއްކުރި 10،000 ޑޮލަރު ފަގީރުންނަށް އެހީތެރިވުމަށް!\n30 ޖުލައި 2020 - 10:32:28\nއިންޑިއާ އިން މި އަހަރުގެ ހައްޖަށް ދެވޭ މީހުންގެ ލިސްޓުގައި އަފްރާހް ޝާހް އާއި އޭނާގެ ފިރިހެން ދަރިފުޅު އަދި އަންހެނުންގެ ނަން ހިމެނުމުން އެކަމާ އޭނާ ހުރީ ވަރަށް އުފާވެފަ އެވެ. އެތައް އަހަރެއްގެ މަތިން ފައިސާ އެއްކޮށް އެތައް ދުވަހެއްގެ ހުވަފެން ފުރިހަމަ ކުރުމުގެ ފުރުސަތު ލިބުނީތީ އެވެ.\nއަފްރާހް ވަނީ ހައްޖުގެ އަޅުކަން އަދާކުރުމަށް މައްކާ އަށް ދިއުމަށް 10،000 ޑޮލަރު އެއްކޮފަ އެވެ.\nއެހެން ނަމަވެސް ކޮވިޑް-19 އާއި އެކު އިންޑިއާ ސަރުކާރުން މާޗް މަހުގެ 24 ވަނަ ދުވަހު އެގައުމު ލޮކްޑައުން ކުރުމާއި އެކު އަފްރާހް އާއި އޭނާގެ އާއިލާއިން ނިންމީ މިއަހަރު ހައްޖަށް ނުދިއުމަށެވެ.\nމި އަހަރު ހައްޖަށް ނުދެވިއްޖެ ނަމަ އަންނަ އަހަރު ހައްޖަށް ދިއުމަށް ފައިސާ ރައްކާކޮށްފައި ބެހެއްޓުން ވެގެންދާނީ ގިނަ މީހުން ކަންތައް ކުރޭނެ ގޮތަށެވެ. އަފްރާހް އާއި އޭނާގެ އާއިލާއިން ކަންތައް ކުރީ މިއާ މުޅިން އިދިކޮޅަށެވެ.\nއަންނަ އަހަރު ހައްޖަށް ދިއުމަށް އެފައިސާ ރައްކާ އެއް ނުކުރި އެވެ. އެ އާއިލާއިން ނިންމީ އެ 10،000 ޑޮލަރު ފަގީރުންނަށް އެހީތެރިވުމަށް ހޭދަ ކުރަންށެވެ.\nއަފްރާހް ވަނީ ހައްޖަށް ދާން ވަރަށް ބޭނުންވާ ކަމަށާއި އެހެން ނަމަވެސް މިއަހަރު ކަންތައްތައް ކުރިމަތިވެފައިވާ ގޮތުން، މިއަހަރުގެ ހައްޖުގައި ބައިވެރިވުމަށް ﷲ އިރާދަ ނުކުރައްވާތީ މި ފައިސާ އިން އެހެން ރަނގަޅު ކަމެއް ކުރަން އެކަލާނގެ ބޭނުންވާނެތީ ފަގީރުންނަށް އެހީތެރިވުމަށް ނިންމީ ކަމަށް ބުނެފަ އެވެ.\nއެއާއިލާއިން ފަގީރުންނަށް އެހީތެރިވުމަށް ނިންމީ ކޮވިޑް-19 ގެ ސަބަބުން އެތައް ބައެއްގެ ވަޒީފާތައް ގެއްލި އެތައް އާއިލާއަކަށް އެހީތެރިކަން ބޭނުންވެފައި ހުރިކަން ފާހަގަކުރެވިގެން ކަމަށް އަފްރާހް ބުނެ އެވެ.\nކޮވިޑް-19 އާއި އެކު އިންޑިއާގެ އެތައް އާއިލާއެއް ވަނީ ހާލުގައި ޖެހިފަ އެވެ.\nގުޖުރާތު ސިޓީގައި ދިރިއުޅޭ އަފްރާހް ވަނީ ފޮތިވިއްކުމުގެ މައްސަކަތް ކުރާ އޭނާގެ ދަރިފުޅު އަކްރަމްގެ އެހީ އާއި އެކު އެ އެހީއަށް ބޭނުންވެފައި ތިބި އާއިލާތަކަށް އެހީވާން ފަށައިފަ އެވެ.\nއަކްރަމް އަކީ 2016 ވަނަ އަހަރުން ފެށިގެން ޔުނިޓީ ޗެރިޓަބަލް ޓްރަސްޓު (ޔޫސީޓީ) ގެ ނަމުގައި ފަގީރުންނަށް އެހީތެރިވުމަށް މަސައްކަތްކުރާ ޒުވާނެއްކަމުން އެހީގެ އެ މަސައްކަތް ފަށަން އެއާއިލާއަށް އެހާ އުނދަގޫކަމަކަށް ނުވި އެވެ.\nއަފްރާހްގެ ދަރިފުޅު އަކްރަމް/ ފޮޓޯ: އަރަބް ނިއުސް\nއެއާއިލާއިން ޔޫސީޓީގެ މެންބަރުންގެ އެހީތެރިކަމާއި އެކު އެހީ ބޭނުންވެފައި ތިބި އާއިލާތަކަށް ކާބޯތަކެތި ފޯރުކޮށްދޭން ފެށި އެވެ.\nކޮވިޑް-19 ގެ ބަލިމަޑުކަމުގެ ސަބަބުން އެހީތެރިކަން ބޭނުންވެފަ ތިބި އާއިލާ ތަކަށް އެހީތެރިވެދިނުމަށް އަފްރާހް މެން ގޭގެ ސިޓިން ރޫމްގައި އެ އާއިލާ އިން ފެށި މަސައްކަތް މިވަނީ ހިއުމެނިޓޭރިއަންގެ ބޮޑު ޕްރޮޖެކްޓަކަށް ބަދަލުވެފަ އެވެ. ސަތޭކަ އެތައް އާއިލާއަކަށް ފޯރުކޮށްދިން އެހީ އާއި އެކު ޔޫސީޓީ އަށް ވަނީ ސަރުކާރުގެ ފަރާތުންވެސް ޝުކުރުގެ ސިޓީތައް ފޮނުވާފަ އެވެ.\nއަފްރާހް ކާތަކެތީގެ ޕެކޭޖު ބެހުމުގައި/ ފޮޓޯ: އަރަބް ނިއުސް\nއަކްރަމް ވަނީ މި އެހީ އަކީ ވަކި ދީނެއްގެ ނުވަތަ ވަކި ސަގާފަތެއްގެ ބަޔަކަށް ފޯރުކޮށްދޭ އެހީއެއް ނޫން ކަމަށް ބުނެފަ އެވެ. އެހީއަށް ބޭނުންވެފައި ތިބި ކޮންމެ ބަޔަކަށް ވެސް އޭނާގެ އާއިލާ އާއި ޔޫސީޓީ އިން އެހީތެރިވާނެ ކަމަށް އަކްރަމް ބުނެ އެވެ. އެހެންކަމުން މި މަސައްކަތަކީ ހަމައެކަނީ އެ މުސްލިމުންނަށް އެހީތެރިވުމުގެ ނިޔަތުގައި ކުރާ މަސައްކަތެއް ނޫން ކަމަށް އަކްރަމް ފާހަގަކުރެ އެވެ.\nއަކްރަމް ބުނީ ހަ ދަރިންގެ ތެރެއިން އެންމެ ދޮށީ ދަރިއަށް ވުމުން، ބައްޕަ އާއި މަންމަ އެ ފައިސާ އެއްކުރަން ކުރި ބުރަ މަސައްކަތް އޭނާ އަށް ވަރަށް ރަނގަޅަށް އެނގޭ ކަމަށާއި ހައްޖަށް ނުދެވުމުން އެ ފައިސާ އިން މިފަދަ ކަމެއް ކުރަން އޭނާގެ މައންބަފައިން ނިންމުމުން ވަރަށް ފަހުރުވެރިވާ ކަމަށެވެ.\nއަފްރާހް ވަނީ އޭނާ ހައްޖަށް ދިއުމުގެ އުންމީދުގައި އެއްކުރި ފައިސާ ފަގީރުންނަށް އެހީތެރިވުމަށް ބޭނުން ކުރުމުން އެކަމާ އެއްވެސް ވަރަކަށް ދެރަނުވާ ކަމަށް ބުނެފަ އެވެ. އޭނާ އަށް އެ ފައިސާ ދިނީ މާތް ﷲ ކަމަށާއި އަދި އެ ފައިސާ ފަގީރުންނަށް އެހީތެރިވުމަށް ބޭނުން ކުރުމަކީ ﷲ އިރާދަކުރެއްވި ގޮތް ކަމަށް އަފްރާހް ވިދާޅުވި އެވެ.\nއަފްރާހްގެ އަންހެނުން ރާޒިއާ ވަނީ ހައްޖަށް ދަނީ މާތް ﷲ އެކަމަށް ގޮވުމުން ކަމަށާއި މިއަހަރުގެ ހައްޖަށް ދިއުމުގެ ބަދަލުގައި ފަގީރުންނަށް އެހީތެރިވުމަށް އެ ފައިސާ ބޭނުން ކުރުން ވެސް އެއީ އެކަލާނގެއަށް ޓަކައި ކުރެވުނު ހެޔޮ ކަމެއް ކަމަށް ބުނެފަ އެވެ.


ރައީސުލްޖުމްހޫރިއްޔާ މާދަމާ މީދޫއަށްވެސް ވަޑައިގަންނަވާނެ – Ungoofaaru\nބަނޑޭރިގަނޑު/ޚަބަރު/ރައީސުލްޖުމްހޫރިއްޔާ މާދަމާ މީދޫއަށްވެސް ވަޑައިގަންނަވާނެ\nއިބްރާހީމް ޒަޔާން 10 ސެޕްޓެމްބަރ 2019\nރައީސުލް ޖުމުހޫރިއްޔާ ރ. މީދޫ ކައުންސިލް މެމްބަރުންނާއެކު / ފޮޓޯ: ރައީސް އޮފީސް\nރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު މާދަމާ ރ އަތޮޅަށް ކުރައްވާ ރަސްމީ ދަތުރުފުޅެއްގައި އަލިފުށީގެ ިއތުރުން މީދޫއަށްވެސް ވަޑައިގަންނަވާނެއެވެ.\nމައުލޫމާތު ލިބިފައިވާގޮތުން ރައީސުލްޖުމްހޫރިއްޔާ މީދޫއަށް ވަޑައިގަންނަވާނީ މާދަމާ ހެނދުނު 10:40 ހާއިރުއެވެ. ރައީސް އިބްރާހީމް މުހައްމަދު ސޯލިހުގެ މިދަތުރުފުޅަކީ އެމަނިކުފާނު މަޤާމާއި ހަވާލުވެ ވަޑައިގަތްފަހުން ރަސްމީ ދަތުރުފުޅެއްގައި ރ. މީދޫއަށް ވަޑައިގަންނަވާ ފުރަތަމަ ފަހަރެވެ.\nމީދަތުރުފުޅުގައި މީދޫއަށްފަހު ރައީސުލްޖުމްހޫރިއްޔާ މާދަމާ ދެން ވަޑައިގަންނަވާނީ ރ. އަލިފުށްޓަށެވެ. ރަޢިސުލްޖުމްހޫރިއްޔާ މީދޫއިން ފުރާވަޑައިގަތުމަށްހަމަޖެހިފައިވަނީ މާދަމާ މެނެދުރުފަހު 1:45ގައެވެ.\nމަންމާ! އަހަރެން ސަލާމަތްކޮށްދީ!\nއަމިއްލަ ދަނޑުގައި ޗަައިނާ އަތުން ބަލިވެ، ދިވެހިން ކަރުނަ އަޅައިފި!


ރާއްޖެއިސްލާމް | ދުނިޔޭގެ މުޞީބާތްތަކާއި އުނދަގޫތައް – 12\nމުޞީބާތުގެ ވަގުތުގައި ހަމައެކަނި ﷲ ގެ ޙަޟްރަތުން މަދަދަށް އެދޭށެވެ!\nމުޞީބާތެއް ނުވަތަ ދަތި އުނދަގުލެއް ކުރިމަތިވާހިނދު މިއަދުވެސް މުސްލިމުންގެ ތެރެއިން ވަރަށް ގިނަ ބަޔަކު އެކަމުގެ ޙައްލު ހޯދުމަށްޓަކައި ވަލީވެރިންގެ ޤަބުރުތަކާ ޒިޔާރަތްތަކާ ދިމާޔަށް ދުއްވައިގަނެއެވެ. އަދި އެޤަބުރުތަކުގެ އަހުލުވެރިންގެ ކިބައިން ކަންކަމަށް އެދި ދަންނަވާތަން އަހަރަމެންނަށް ފެނެއެވެ. އެފަދަ މީހުންނާމެދު ޢާލަމްތަކުގެ ވެރި ﷲ ސުބުޙާނަހޫ ވަތަޢާލާ ވަޙީކުރައްވާފައިވެއެވެ. ] وَمَنْ أَضَلُّ مِمَّن يَدْعُو مِن دُونِ اللَّـهِ مَن لَّا يَسْتَجِيبُ لَهُ إِلَىٰ يَوْمِ الْقِيَامَةِ وَهُمْ عَن دُعَائِهِمْ غَافِلُونَ y[ [سورة الأحقاف 5] މާނައީ: قيامة ދުވަހަށް ދާނދެން، އެމީހަކަށް އިޖާބަ ނުދޭފަރާތަކަށް ﷲ ފިޔަވައި އަޅުކަންކޮށް، دعاء ކޮށްއުޅޭ މީހަކަށްވުރެން މަގުފުރެދުންބޮޑީ ކާކުހެއްޔެވެ؟ އަދި އެތަކެތިވަނީ، އެއުރެންގެ دعاء ތަކަށް غافل ވެގެންނެވެ .\nއެބައިމީހުންގެ މިފަދަ ޙަރަކާތްތަކަކީ އެއްވެސް ބޭނުމެއްނެތް ބޭކާރު ޢަމަލުތަކެއްކަން ޘާބިތުކުރުމަށްޓަކައި ކައު އިތުރު ރަސޫލުﷲ ޞައްލަﷲ ޢަލައިހި ވަސަލަމަގެ އެންމެ ބަސްފުޅެއް ފުދެއެވެ. ﷲ ތަޢާލާގެ ނަބިއްޔާ z އަށް ދެންނެވުނެވެ. މީސްތަކުންގެ ތެރެއިން އެންބޮޑަށް މުޞީބާތްތަކާ އިމްތިޙާނުތައް ޖެހުނީ ކޮންބަޔަކަށްތޯއެވެ؟ މާތް ނަބިއްޔާ z ޖަވާބުގައި ޙަދީޘްކުރެއްވިއެވެ. ((اَلْأَنْبِيَاءُ ثُمَّ الْأَمْثَلُ فَالْأَمْثَلُ يُبْتَلَى الرَّجُلُ عَلَى حَسْبِ دِيْنِهِ فَاِنْ كَانَ دِيْنُهُ صُلْبًا اِشْتَدَّ بَلاَؤُهُ وَاِنْ كَانِ فِيْ دِيْنِهِ رِقَّةٌ ابْتَلاَهُ اللهُ عَلَى حَسْبِ دِيْنِهِ فَمَا يَبْرَحُ الْبَلاَءُ بِا لْعَبْدِ حَتَّى يَمْشِيْ عَلَى الَأَرْضِ وَمَا عَلَيْهِ خَطِيْئِةٌ)) [ترمذي ، ابن ماجه ، صحيح ابن حبان ، دارمي بحواله صحيح الجامع 1/231 ، حديث 993 وصحيح الترغيب 3/329] މާނައީ: މީސްތަކުންކުރެ އެންމެ ގިނަ މުޞީބާތް ޖެހިފައިވަނީ ނަބީބޭކަލުންނަށެވެ. ދެން އެއާ ޖެހުނު ރަގަޅު ބޭކަލުންނަށެވެ. ދެން އެއާ ޖެހުނު ބޭކަލުންނަށެވެ. މީހުން އިމްތިޙާނު ކުރެވެނީ އޭނާގެ ދީންވެރިކަމުގެ ނިޞްބަތުންނެވެ. ފަހެ ދީންވެރިކަމުގެ ގޮތުން ވަރުގަދަ މީހެއްނަމަ އޭނާއަށް ކުރިމަތިވާ އިމްތިޙާނުވެސް ވަރުގަދަވެގެންވެއެވެ. އަދި ދީނުގައި ބަލިކަށި މީހެއްނަމަ އޭނާއަށް ކުރިމަތިވާ އިމްތިޙާނުވެސް ލުއިވެފައި ކުޑައެވެ. ފާފަތަކުން ޠާހިރުވެގެންވާ ޙާލު ބިންމަތީގައި ހިނގައިބިނގައި އުޅެފުމަށް ދާންދެން އަޅާގެ މައްޗަށް އިމްތިޙާނުތައް އައިސްއައިސްހުރެއެވެ.\nމީސްތަކުންގެ ތެރެއިން އެންމެ ބޮޑެތި އިމްތިޙާނުތަކާ ކުރިމަތިލައްވަން ޖެހިވަޑައިގަތީ ނަބީބޭކަލުންނަށް ކަމާ ދެން އެބޭކަލުންނާ ޖެހިގެން ތިއްބެވި ޞާލިހުންނަށް ކަމާ ދެން އެއާ ޖެހުނު އަޅުތަކުންނަށްކަން ބަޔާންކުރެއްވުމުގެ އިތުރުން މިޙަދީޘުން ﷲ ތަޢާލާގެ އެއްކައުވަންތަކަމުގެ ދަލީލުވެސް ލިބެއެވެ. އެހެނީ ނަބީބޭކަލުންނާއި ޞާލިޙުންނަށްވެސް މުޞީބާތްތައްޖެހުނުކަމާ ޢާންމު މުއުމިނުންނަށްވުރެ ބޮޑަށް އެބޭކަލުންނަށް ވޭނާ ތުރާތައް އުފުއްލަވަން ޖެހިވަޑައިގަތްކަމާ އަދި އެމުޞީބާތްތަކާ އިމްތިޙާނުތަކުން އެބޭކަލުން މިންޖުކޮށްދެއްވީ ހަމައެކަނި ﷲ ތަޢާލާ ކަން މީހަކަށް ވިސްނިއްޖެނަމަ، އެންމެހާ ނަބީންނާ ވަލީންނަކީ އެބޭކަލުންގެ އަމިއްލަ ނަފްސުތަކަށް އެއްވެސް ފައިދާއެއް ނުވަތަ ގެއްލުމެއްވެސް ދިނުމުގެ ބާރުލިބެގެންވާ ބައެއްނޫންކަމާ އެހެންކަމުން އެފަދަ ބަޔަކަށް އެހެން މީހެއްގެ މުޞީބާތެއް ދުރުކޮށްދިނުމުގެ ކުޅަދާނަކަން ލިބެގެންނުވާނޭކަން ރަގަޅަށް އެނގިގެންދާނެއެވެ. ނަތީޖާއަކީ ތިމަތިމާމެންގެ ހިތާމަތަކާއި އުނދަދޫތައް ލުއިކޮށް ދުރުކުރުމުގެ އެދުމުގައި ނަބީންނާ ވަލީންނަށް ގޮވައި އުޅުމަކީ ބޭކާރު އަދި ﷲ ގެ މަތިވެރި ރަޙުމަތުން އުންމީދުކަނޑައިލުމެއްކަމުގައި ބެލެވުމެވެ. މިއާ ޚިލާފަށް ކޮންމެ މީހަކަށްވެސް ވާޖިބުވެގެންވަނީ މުޞީބާތްތަކުން ސަލާމަތްކޮށްދެއްވުން އެދި ހަމައެކަނި ﷲ ތަޢާލާގެ ޙަޟްރަތަށް ދެންނެވުމުވެ. އެހެނީ އެއީ ހަމައެކަނި އެއިލާހަށް ޚާއްޞަވެގެންވާކަމެކެވެ. އެހެން އެއްވެސް ފަރާތަކަށް އެކަމެއްނުކުރެވޭނެއެވެ.\nކީރިތިޤުރުއާނުގައި ﷲ ތަޢާލާ ވަނީ އެކަލާނގެ ނަބިއްޔާ أيوب عليه السلام ގެ ވާހަކަ ބަޔާންކޮށްދެއްވާފައެވެ. މުދަލާއި ދަރީންނާއި ފުރިހަމަ ޞިއްޙަތުން މަޙުރޫމުކުރައްވައިގެން އެކަލޭގެފާނު އިމްތިޙާނުކުރެއްވުނެވެ. އެކަލޭގެފާނަށް ވަރަށްގިނަ ނަޢަމް ސޫތްޕާއި ދަނޑުފަނގުތައް މިލްކުވެގެންވިއެވެ. ނުހަނު ގިނަ ދަރީންނާ ރީތި ގެތައް ލިބެގެންވިއެވެ. ދެން އެކަލޭގެފާނުގެ އިމްތިޙާނުގެ ދުވަސްތައް ފެށުނެވެ. އެކަލޭގެފާނަށް ލިބިގެންވީ ހުރިހާ އެއްޗެއް ބީވެގެންދިޔުމަށްފަހު އެކަލޭގެފާނުގެ ހަށިކޮޅަށްވެސް ބަލިމަޑުކަން ޖެހުނެވެ. އެންމެފަހުން ރަށް ބޭރުގައި އެކަލޭގެފާނު އެކަނިވެރިވިއެވެ. އެންމެ އަނބިކަނބަލަކު ފިޔަވައި އެކަލޭގެފާނަށް އަޅައިލައި އެހީތެރިވާނެ މީހަކުވެސް ނުވިއެވެ. އެހެންނަމަވެސް أيوب عليه السلام ގެ ހިތްޕުޅުގައި ﷲ ސުބުޙާނަހޫ ވަތަޢާލާ އާމެދު ނުހަނު ބޮޑު ޔަޤީންކަމަކާ އިތުބާރެއް އޮތެވެ. އެކަލޭގެފާނު ކެތްތެރިކަމުން ވާގިހޯއްދެވިއެވެ. އަދި ހަމައެނި ﷲ ގެ ޙަޟްރަތުން މަދަދަށް އެދިވަޑައިގެންނެވިއެވެ.\nކީރިތި ޤުރުއާނުގައި ވާފަދައިންނެވެ. ] وَأَيُّوبَ إِذْ نَادَىٰ رَبَّهُ أَنِّي مَسَّنِيَ الضُّرُّ وَأَنتَ أَرْحَمُ الرَّاحِمِينَy[ [سورة الأنبياء 83] މާނައީ: އަދި أيوب ގެފާނު، އެކަލޭގެފާނުގެ ވެރިރަސްކަލާނގެއަށް دعاء ކުރެއްވި ހިނދު، ހަނދުމަކުރާށެވެ! ހަމަކަށަވަރުން، މިއަޅާޔަށް ދަތިކަމާއި، އުނދަގޫ ޖެހިއްޖެއެވެ. އަދި އިބަރަސްކަލާނގެއީ، رحمة ލައްވާ، އެންމެ رحمة ވަންތަ ރަސްކަލާނގެއެވެ .\nއެކަލޭގެފާނުގެ ދުޢާގެ ޖަވާބުގައި ﷲ ތަޢާލާ ވަޙީކުރެއްވިއެވެ. ] فَاسْتَجَبْنَا لَهُ فَكَشَفْنَا مَا بِهِ مِن ضُرٍّ ۖ وَآتَيْنَاهُ أَهْلَهُ وَمِثْلَهُم مَّعَهُمْ رَحْمَةً مِّنْ عِندِنَا وَذِكْرَىٰ لِلْعَابِدِينَy [ [سورة الأنبياء 84] މާނައީ: ފަހެ، ތިމަންރަސްކަލާނގެ އެކަލޭގެފާނަށް އިޖާބަދެއްވައި، އެކަލޭގެފާނަށް ޖެހިފައިވާ ދަތި حال ފިއްލަވައި، އަދި އެކަލޭގެފާނަށް އެކަލޭގެފާނުގެ أهل ންނާއި، އެ أهل ންނާއެކު ހަމަ އެފަދަ أهل ން ދެއްވީމެވެ. ތިމަންރަސްކަލާނގެ حضرة ން ލެއްވި رحمة އެއް ކަމުގައެވެ. އަދި އަޅުކަންކުރާ މީހުންނަށް، ހަނދާންކޮށްދިނުމެއް ކަމުގައެވެ.\nމަރުވެފައިވާ މީހަކަށް ދިރިހުރި މީހަކަށް އެއްވެސް އެހީއެއްނުވެވޭނަކަން ކީރިތިޤުރުއާނުގައި ވަރަށް ސާފުކޮށް ބަޔާންވެގެންވެއެވެ. އެހެންކަމުން މައްޔިތުންނަށް ގޮވައި ދުޢާކޮށްފި މީހާ ވަނީ ގެއްލުމެއްގެ ތެރޭގައެވެ. މީގެ އިތުރުން ﷲ ފިޔަވައި އެހެން ފަރާތަކަށް ދުޢާކުރުމަކީ އެކަލާނގެއާ އެހެން އެއްޗެއް ބައިވެރިކޮށް ޝަރީކުކުރުމެވެ. އެއީ އެންމެ ބޮޑުވެގެންވާ ފާފައެވެ. އެހެނީ ދުޢާކުރުމަކީވެސް އަޅުކަމެކެވެ. އަދި އެއީ ހަމައެކަނި ﷲ ގެ ޙައްޤެކެވެ. ﷲ ތަޢާލާ ވަޙީކުރައްވާފައިވެއެވެ. ] وَقَالَ رَبُّكُمُ ادْعُونِي أَسْتَجِبْ لَكُمْ ۚ إِنَّ الَّذِينَ يَسْتَكْبِرُونَ عَنْ عِبَادَتِي سَيَدْخُلُونَ جَهَنَّمَ دَاخِرِينَy [[سورة غافر 60] މާނައީ: އަދި ތިޔަބައިމީހުންގެ ވެރިރަސްކަލާނގެ وحى ކުރެއްވިއެވެ. ތިޔަބައިމީހުން ތިމަންރަސްކަލާނގެއަށް دعاء ކުރާށެވެ! ތިމަންރަސްކަލާނގެ ތިޔަބައިމީހުންގެ دعاء އިޖާބަކުރައްވާހުށީމެވެ. ހަމަކަށަވަރުން، ތިމަންރަސްކަލާނގެއަށް (دعاء ކޮށް) އަޅުކަން ކުރުމަށް ކިބުރުވެރިވެގަންނަ މީހުން (ދަންނާށެވެ!) ނިކަންހުރެ ނިކަމެތިވެގެންވާ حال، އެއުރެން ނަރަކަޔަށް ވަންނާނެތެވެ.\nދުޢާއަކީ އަޅުކަމެއްކަން މާތް ނަބިއްޔާ z ގެ ޙަދީޘްފުޅުންވެސް ޘާބިތުވެއެވެ. ނަބަވީ އިރުޝާދުގައިވެއެވެ. ((اَلدُّعَاءُ هُوَ الْعِبَادَةُ)) [مسند أحمد ، الأدب المفرد إمام بخاري ، سنن اربعة ، ابن حبان ، مستدرك حاكم ] މާނައީ: ދުޢާ އެއީ އަޅުކަމެވެ.\nﷲ ތަޢާލާގެ ބަސްފުޅުގައިވަނީ މިފަދައިންނެވެ. ] وَإِن يَمْسَسْكَ اللَّـهُ بِضُرٍّ فَلَا كَاشِفَ لَهُ إِلَّا هُوَ ۖ وَإِن يُرِدْكَ بِخَيْرٍ فَلَا رَادَّ لِفَضْلِهِ ۚ يُصِيبُ بِهِ مَن يَشَاءُ مِنْ عِبَادِهِ ۚ وَهُوَ الْغَفُورُ الرَّحِيمُy[ [سورة يونس 107] މާނައީ: އަދި ﷲ ތިބާއަށް ގެއްލުމެއް މެދުވެރިކުރައްވާނަމަ، އެކަލާނގެ މެނުވީ، އެކަން ފިއްލަވާނޭ އެހެންފަރާތެއް ނުވެއެވެ. އަދި އެކަލާނގެ ކަލޭގެފާނަށް ހެޔޮކަމަކަށް އިރާދަކުރައްވައިފިނަމަ، އެކަލާނގެ فضل ވަންތަކަން އަނބުރާ ރައްދުކުރެވޭނެ ފަރާތެއް ނުވެތެވެ. އެ فضل ވަންތަކަން އެކަލާނގެ ދެއްވަނީ، އެކަލާނގެ އަޅުންގެ ތެރެއިން، އެކަލާނގެ އިރާދަކުރެއްވި މީހަކަށެވެ. އަދި އެކަލާނގެއީ، ގިނަގިނައިން ފާފަފުއްސަވާ رحيم ވަންތަ ރަސްކަލާނގެއެވެ .\nހަމަކަށަވަރުން އަޅާ ރައްބުގެ ޙައްޤު ނަގައިނުލާނަމަ (ހަމައެކަނި ﷲ ތަޢާލާ އަށް އަޅުކަންކުރުންމަތީ ދެމިހުރެއްޖެނަމަ) އަޅާގެ ފާފަތައްފުއްސަވައިދެއްވައި އެކަލާނގެ ޢަޒާބުން ސަލާމަތްކޮށްދެއްވާނެކަމަށް ﷲ ތަޢާލާ ވަޢުދުވެވޮޑިގަންނަވައެވެ. އެއީ މާތް ނަބިއްޔާ z ގެ މިޙަދީޘްފުޅުން އެނގި ބަޔާންވެގެންވާ ފަދައިންނެވެ. ((يَا مُعَاذَ بْنِ جَبَلٍ ! هَلْ تَدْرِيْ مَا حَقُّ اللهِ عَلَى عِبَادِهِ وَمَا حَقُّ الْعِبَادِ عَلَى اللهِ؟ قُلْتُ: اَللهُ وَرَسُوْلُهُ اَعْلَمُ ، فَقَالَ: فَاِنَّ حَقَّ اللهِ عَلَى الْعِبَادِ اَنْ يَعْبُدُوْهُ وَلاَ يُشْرِكُوْا بِهِ شَيْئًا وَحَقَّ الْعِبَادِ عَلَى اللهِ اَنْ لاَّ يُعَذِّبَ مَنْ لاَ يُشْرِكُ بِهِ شَيْئًا … )) [صحيح بخاري ومسلم ، ترمذي ، ابن ماجه ، مسند احمد ] މާނައީ: އޭ މުޢާޛެވެ! އަޅުތަކުންގެ މައްޗަށްވާ ﷲ ގެ ޙައްޤަކީ ކޮބައިކަމާއި ﷲ ގެ މައްޗަށްވާ އަޅުތަކުންގެ ޙައްޤަކީ ކޮބައިކަން ތިބާއަށް އެނގޭހެއްޔެވެ؟ ތިމަން ދެންނެވީމެވެ. އެކަން މޮޅަށް ދެނެވޮޑިގެންވަނީ ﷲ އާއި އެކަލާނގެ ރަސޫލާއެވެ. ނަބިއްޔާ z ޙަދީޘްކުރެއްވިއެވެ. އަޅުތަކުންގެ މައްޗަށްވާ ﷲ ގެ ޙައްޤަކީ އެބައިމީހުން ހަމައެކަނި ﷲ އަށް އަޅުކަންކުރުމެވެ. އަދި އެކަލާނގެއާ އެއްވެސް އެއްޗެއް ބައިވެރިކޮށް ޝަރީކުނުކުރުމެވެ. އަދި ﷲ ގެ މައްޗަށްވާ އަޅުތަކުންގެ ޙައްޤަކީ އެބައިމީހުން އެކަލާނގެއާ އެއްވެސް އެއްޗެއް ބައިވެރިކޮށް ޝަރީކުނުކޮށްފިނަމަ އެބައިމީހުންނަށް ޢަޒާބު ނުދެއްވުމެވެ.\nﷲ ގެ ނަބިއްޔާ z ، އިބްނު ޢައްބާސް ރަޟިޔަ ﷲ ޢަންހުމާއަށް ނަޞީޙަތްދެއްވަމުން ޙަދީޘްކުރެއްވިއެވެ. ((اِحْفَظِ اللهَ يَحْفَظُكَ ، اِحْفَظِ اللهَ تَجِدْهُ تُجَاهَكَ ، اِذَا سَئَلْتَ فَسْئَلِ اللهَ ، وَاِذَا اسْتَعَنْتَ فَسْتَعِنْ بِااللهِ ، وَعْلَمْ اَنَّ الْأُمَّةَ لَوِ اجْتَمَعَتْ عَلَى اَنْ يَّنْفَعُوْكَ بِشَيْئٍ لَمْ يَنْفَعُوْكَ اِلاَّ بِشَيْئٍ قَدْ كَتَبَهُ اللهُ لَكَ وَاِنِ اجْتَمَعُوْا عَلَى اَنْ يَضُرُّوْكَ بِشَيْئٍ لَمْ يَضثرُّوْكَ اِلاَّ بِشَيْئِ قَدْ كَتَبَهث اللهُ عَلَيْكَ ، رُفِعَتِ الْأَقْلاَمُ وَجَفَّتِ الصُّحثفُ)) [ترمذي ، مسند احمد 1/293 ، 303 ، 307 ، ابو يعلى ، مستدرك حاكم ]މާނައީ: ތިބާ ﷲ ގެ އަމުރުފުޅުތަކަށް (ﷲގެ ދީނަށް) ރައްކާތެރިވާށެވެ! އޭރުން އެކަލާނގެ ތިބާ ރައްކާތެރިކޮށްދެއްވާނެއެވެ. ތިބާ ﷲ ގެ ދީނަށް ރައްކާތެރިވާށެވެ! އޭރުން (ކޮންމެ ބޮޑުކަމެއްގެ ވަގުތުގައި) ތިބާއާއެކު އެކަލާނވޮޑިގެންވާތީ ތިބާ ދެކޭނޫއެވެ. އެއްޗަކަށް އެދޭނަމަ ހަމައެނި ﷲ އަށް ދަންނަވާށެވެ. ކަމެއްގައި ވާގިދެއްވުމަށް އެދޭނަމަވެސް ހަމައެކަނި ﷲ ގެ ޙަޟްރަތުން އެދޭށެވެ. ރަގަޅަށް ދަންނާށެވެ! ތިބާއަށް މަންފާއެއް ދިނުމަށް މުޅި އުންމަތް ޖަމާވީނަމަވެސް ﷲ ތަޢާލާ ތިބާއަށް މިންވަރުކުރައްވާފައިވާ ކަމެއްގައި މެނުވީ އެބައިމީހުންނަށް ތިބާއަށް މަންފާއެއްނުދެވޭ ހުއްޓެވެ. އަދި ތިބާއަށް ގެއްލުމެއެއް ދިނުމަށް މުޅި އުންމަތް ޖަމާވީނަމަވެސް ﷲ ތަޢާލާ ތިބާއަށް މިންވަރުކުރައްވާފައިވާ ކަމެއްގައި މެނުވީ އެބައިމީހުންނަށް ތިބާއަށް ގެއްލުމެއްވެސްނުދެވޭ ހުއްޓެވެ. ޤަލަމްވަނީ އުފުއްލެވިގެންނެވެ. (ދެން އިތުރަކަށް ނުލިޔެވޭނެއެވެ) ކާއިނާތުގެ ތަޤްދީރު ލިޔެވިގެންވާ ފަތްފުށްތަކުގެ ދެލި ހިކިއްޖެއެވެ. (ދެން އެއަށް އެއްވެސް ބަދަލުއައުމެއްނުވެއެވެ.)\nއިތުރު މާތް ނަބިއްޔާ z އަދިވެސް ޙަދީޘްކުރައްވާފައިވެއެވެ. مَا مِنْ اَحَدٍ يَدْعُوْا بِدُعَاءٍ إِلاَّ آتَاهُ اللهُ مَا سَئَلَ ، اَوْ كَفَّ عَنْهُ مِنَ السُّوْءِ مِثْلَهُ [اَوْ يَدَّخِرُ لَهُ مِنْ مِثْلِهَا يَعْنِيْ فِي الْأَخِرَةِ] مَالَمْ يَدْعُ بِاِثْمٍ اَوْ قَطِيْعَةِ رَحِمٍ فَقَالَ رَجُلٌ مِنَ الْقَوْمِ : اِذًا نُكْثِرُ ، قَالَ : اَللهُ اَكْثَرُ (مسند احمد 3/18 ، ترمذي ، مستدرك حاكم ، مشكوة 2/693 ، حديث : 2236 ، صحيح الجامع 2/991 ، حديث : 5678) މާނައީ: ފާފައަކަށް އަރައިގަތުމަށް ނުވަތަ ރަޙިމުގެ ގުޅުންކެނޑުން ފަދަ ކަމަކަށް ފިޔަވައި މުސްލިމަކު ދުޢާކޮށްފިނަމަ އޭނާ ދެންނެވި ކަމެއް އޭނާއަށް ފުއްދަވައިދެވާނެއެވެ. ނުވަތަ އެފަދަ ނުބައިކަމަކުން އޭނާ ރައްކާތެރިކޮށްދެއްވައެވެ. ނުވަތަ އެދުޢާ އަޖުރާ ޘަވާބުގެގޮތުގައި ޤިޔާމަތްދުވަހަށް ރައްކާތެރިކޮށްދެއްވައެވެ. އެހިނދު ބޭކަލަކު ދެންނެވިއެވެ. އެހެންވީއިރު ގިނަގިނައިން ދުޢާކުރަންވީތާއެވެ. މާތް ނަބިއްޔާ z ޙަދީޘްކުރެއްވިއެވެ. ﷲ އިތުރުކުރައްވާލެއް މާގިނައެވެ. (ނުނިމޭ)\nޖޫން 18, 2012 ދުވަހު 2:16 ޕމ ގައި


‘އުކުޅުގައި’ އަތް ވިދިފައި ނުތިއްބަވާ އުކުޅަހަށް ވަޑައިގަތުމަށް އެމް.ޑީ.ޕީގެ ޗެއާރޕާރަސަން އަލްއުސްތާޛް ޙަސަން ލަތީފް ގޮވާލައްވައިފި – Maldivian Democratic Party\n‘އުކުޅުގައި’ އަތް ވިދިފައި ނުތިއްބަވާ އުކުޅަހަށް ވަޑައިގަތުމަށް އެމް.ޑީ.ޕީގެ ޗެއާރޕާރަސަން އަލްއުސްތާޛް ޙަސަން ލަތީފް ގޮވާލައްވައިފި\nމިއަދު ބޭއްވުނު ޕްރެސް ކޮންފަރރެންސްގައި އެމް.ޑީ.ޕީގެ ޗެއާރޕާރސަން އަލްއުސްތާޛް ޙަސަން ލަތީފް އަދި އެމް.ޑީ.ޕީގެ ސެކްރެޓަރީ ޖެނެރަލް އަލްއުސްތާޛް އަނަސް އަބްދުއްސަތާރު އަލިއަޅުއްވާލެއްވީ މިހިނގާ ޖޫން މަހުގެ 29 އިން 30 އަށް އަރިއަތޮޅު އުތުރުބުރީ އުކުޅަހުގައިބޭއްވުމަށް ހަމަޖެހިފައިވާ މިޕާޓީގެ ކޮންގްރެސް އާއިގުޅޭގޮތުންނެވެ. މި ކޮންގްރެސް އަކީ 1000 އަށް ވުރެ ގިނަ ޑެލިގޭޓުންގެ އިތުރުން، 200 އަށް ވުރެ ގިނަ މެހެމާނުންނާއި ބޭރުގެ ޑިޕްލޮމެޓުންނާއި މީޑިޔާ އަދި އޮބްޒާވަރުން ބައިވެރިވާނެ ކޮންގްރެސްއެކެވެ. ކޮންގްރެސްގައި ބައިވެރިވާ ހުރިހާ ބޭފުޅުންވެސް ތިބުމާއި ކެއުންބުއިން ހަމަޖެހިފައިވަނީ އެމް.ޑީ.ޕީގެ ފަރަތުން އުކުޅަސް އަދި އުކުޅަހުގެ ކައިރީގައިވާ ރަށްރަށުގެ އެކި އެކި ގެސްޓްހައުސް ފަދަ ތަންތަނުގައި ކަމަށް ޗެއާރޕާރސަން ހަސަން ލަތީފް ވިދާޅުވިއެވެ. މިފަދަ ބޮޑު ހަރަކާތެއް އިންތިޒާމްކޮށް ހިންގުމުގެ ސަބަބުން މި ސަރަހައްދުގެ ގިނަ ރައްރަށަން އެކިގޮތްތަކުން ބޮޑެތި ފައިދާ ވެގެންދާނެއެވެ.\nއެމް.ޑީ.ޕީގެ ކޮންގްރެސް ގައި ބައިވެރިވާ ހުރިހާ ބައިވެރިން ފުރުމަށް ހަމަޖެހިފައިވަނީ މާލޭއިން އެއްފަހަރާއެވެ. ކޮންގްރެސްގެ ބައިވެރިނަށް އ.އ އުކުޅަހުން މަރުޙަބާ ކިއުމަށް ދިވެހިވަންތަ ޡަގާފީ އެކިއެކި ހަރަކާތްތަށް ވަނީ ހިންގުމަށް ރޭވިފައެވެ، އެގޮތުން ބަނޑިޔާ ޖެހުމާއި ބޮޑުބެރު ފަދަ ހަރަކާތްތަށް ކޮންގްރެސް ނިންމުމަށްފަހުވެސް ކުރިއަށްގެންދިއުމަށް ވަނީ ހަމަޖެހިފެވެ.\nއެމް.ޑީ.ޕީގެ މި އާދަޔާ ޚިލާފް ކޮންގްރެސްގައި ނިންމޭ މުހިންމު ކަންތައްތަކުގެ ތެރޭގައި ކުރިއަށް އޮތް5އަހަރު ދުވަހަށް އެމް.ޑީ.ޕީގެ ސިޔާސަތު ކަނޑައެޅުން، މެނިފެސްޓޯ އިއުލާން ކުރުމާއި އަސާސީ ގަވާއިދަށް ގެންނަށް ފެންނަ އިސްލާހް ގެނައުން ހިމެނެއެވެ. ކޮންގްރެސްގައި ބައިވެރިވާ ޑެލިގޭޓުންގެ ތެރޭގައި އެމް.ޑީ.ޕީގެ ޤައުމީ މަޖިލިސް މެމްބަރުން، ރައްޔިތުންގެ މަޖިލިހުގެ އެމް.ޑީ.ޕީ މެމްބަރުން، އެމް.ޑީ.ޕީ ކައުންސިލަރުން ، އެމް.ޑީ.ޕީގެ ގޮފިތަކުގެ ރައީސުން، ބޭރުގެ އެކި އެކި ޑިޕްލޮމެޓުން އަދި ރާއްޖޭގެ ސިޔާސީ ޕާޓީތައް، އެން.ޖީ.އޯ އަދި އިލެކްޝަންސް ކޮމިޝަނުގެ މެމްބަރުނަށްވެސް ބައިވެރިވުމަށް ދައުވަތު އެރުވޭނެ ކަމުގައި ވިދާޅުވިއެވެ. އަދި މީގެ އިތުރުން 200ރ އަށް ކޮންގްރެސްގައި ބައިވެރިވުމަށް އެދޭ އެކި ފަރާތްތަކަށް ޓިކެޓް ވިއްކުމަށް ވަނީ ހަމަޖެހިފައެވެ. އެމް.ޑީ.ޕީގެ ލޮބުވެތި މެމްބަރުންނާއި ހެޔޮއެދޭ އެކިއެކިފަރާތްތަކުން އަބަދުވެސް މިޕާޓީއަށް ވެދެއްވަމުންގެންދަވާ ދީލަތި އެކިއެކިއެހީތަކަށް ޕާޓީގެ ފަރާތުން އެމް.ޑީ.ޕީގެ ޗެއާރޕާރސަން އަލްއުސްތާޛް ހަސަން ލަތީފް މި ޕްރެސް ކޮންފަރރެންސްގައި ޝުކުރުއަދާކުރެއްވިއެވެ.


Saudi in Hajj siyaasee kuraa kamah Indonesia ge zuvaanun bunefi | Mihaaru\nހައްޖު ސިޔާސީ ކުރާ ކަމަށް އިންޑޮނީޝިއާގެ ޒުވާނުންގެ ކޮންފަރެންސެއްގައި ވަނީ ބުނެފައި. --ފޮޓޯ:އޭއެފްޕީ\nސައުދީން ހައްޖު ސިޔާސީ ކުރާ ކަމަށް އިންޑޮނީޝިއާގެ ޒުވާނުން ބުނެފި\n28 ޖެނުއަރީ 2018 - 19:262comments\nޖަކާޓާ (ޖެނުއަރީ 28) - ހައްޖަކީ ސިޔާސީ ކަމަކަށް ސައުދީ އަރަބިއާ އިން ހަދާފައިވާ ކަމަށް އިންޑޮނީޝިއާގެ ޒުވާނުން ބުނެފި އެވެ.\nމުސްލިމް ސްޓޫޑެންޓްސް އެސޯސިއޭޝަން (އެޗްއެމްއައި) ގެ ޗެއާމަން ޒިޔާދު އަބްދުލް މާލިކް ވިދާޅުވީ މައްކާ އަށް އަޅުކަމަށްދާ ގައުމުތަކަށް ސައުދީގެ ސިޔާސަތާ އެއްގޮތަށް އުޅެން މަޖްބޫރު ކުރުވާ ކަމަށެވެ. އިންޑޮނީޝިއާގެ ކިޔަވާ ކުދިންގެ އެންމެ ބޮޑު ޖަމިއްޔާ ކަމަށްވާ އެޗްއެމްއައި އިން ވަނީ "އިސްލާމިކް ހޯލީ ޕްލޭސަސް ފޯ އޯލް އޮފް ދި އުއްމާ" ގެ ނަމުގައި ޔޫތު ކޮންފަރެންސެއް އިންތިޒާމް ކޮށްފަ އެވެ.\nމާލިކް ވިދާޅުވީ އެ ކޮންފަރެންސަށް ވެސް ސައުދީން ނުފޫޒް ފޯރުވާފައިވާ ކަމަށެވެ. ޖަކާޓާގެ ސްޓޭޓް އިސްލާމިކް ޔުނިވާސިޓީގައި ބާއްވަން ރޭވި ކޮންފަރެންސް ފަހުން ވަނީ ސައުދީ އެމްބަސީން އެދިގެން ޑިޕޮކުގެ އިންޑޮނީޝިއާ ޔުނިވާސިޓީ އަށް ބަދަލުކޮށްފައި ކަމަށް އޭނާ ވިދާޅުވި އެވެ.\nކޮންފަރެންސްގައި ބައިވެރިވި އެހެން ޖަމާއަތަކުން ބުނެފައި ވަނީ ހައްޖުގެ އަޅުކަމަށް އެއްވެސް ބަޔަކު ދިއުމަށް ސައުދީން މަނާ ނުކުރެވޭނެ ކަމަށެވެ. މި ގޮތުން ގަތަރު، ސީރިއާ، ޔަމަން އަދި އީރާނުގެ މީހުން ހައްޖަށް ދިއުމުގައި އުނދަގޫތައް ދިމާވާ ކަމަށް ކޮންފަރެންސްފައި ވަނީ ފާހަގަކޮށްފަ އެވެ.\nދުނިޔޭގައި މުސްލިމުންގެ އާބާދީ އެންމެ ބޮޑު އިންޑޮނީޝިއާ އިން މިދިޔަ އަހަރުގެ ހައްޖުގެ އަޅުކަމުގައި 221،000 މީހުން ބައިވެރިވި އެވެ.\nކޮންފަރެންސްގެ ބައިވެރިން ބުނެފައި ވަނީ ހައްޖުގެ ކަންކަން މެނޭޖް ކުރަން ބައިނަލްއަގުވާމީ ޖަމާއަތެއް އުފެއްދުމާ ބެހޭ ގޮތުން މަޝްވަރާ ކުރަން ވަރަށް އަވަހަށް ބޮޑު ކޮންފަރެންސެއް ބާއްވާނެ ކަމަށެވެ.\n"އެ ކޮންފަރެންސަށް ދީނީ އިލްމުވެރިންނާއި ސައުދީ އަރަބިއާ އަށް ވެސް ދައުވަތު ދޭނަން،" ކޮންފަރެންސްގައި ބައިވެރިވި ޖީއެސްއެމްޕީ ޖަމާއަތުގެ ސެކްރެޓަރީ ޖެނެރަލް މުޖްތަހިދު ހަޝީމް ވިދާޅުވި އެވެ.\nއިތުރު ލިޔުންތައް އިންޑޮނީޝިއާ ސައޫދީ އަރަބިއްޔާ ހައްޖު\nއިންޑޮނީޝިއާގެ 104 އަހަރުގެ އަންހެނަކު ހައްޖުގައި


Kuru tarawih eh, Dhamu namaadhah dheveyne\nކުރު ތަރާވީހެއް، ދަމު ނަމާދަށްވެސް ދެވޭނެ\nކޮވިޑް-19 އިން ރައްކާތެރިވާން މާލެ ސަރަހައްދުގައި ގިނަ ފިޔަވަޅުތަކެއް އެޅުމާއި ގުޅިގެން ތަރާވީސް ނަމާދު -- ތަރާވީހު ނަމާދު -- ކުރު ކުރަން ނިންމާ، ކާފިއު އޮތް ނަމަވެސް ދަމު ނަމާދަށް މިސްކިތްތަކަށް ދިއުމުގެ ހުއްދަ ދޭން ނިންމައިފި އެވެ.\nކޮވިޑް ކޭސްތައް ހިފެހެއްޓުމެއްނެތި އިތުރުވަމުންދާތީ ރެއިން ފެށިގެން މާލެ ސަރަހައްދުގައި ދަނީ ކާފިއު ހިންގަމުންނެވެ. އެގޮތުން ރޭގަނޑު 9:00 ފަތިހު 4:00 ކާފިއު ހިންގާނެ އެވެ. މި ވަގުތުތަކުގައި އެއްގޮތަކަށް ވެސް ބޭރަށް ނުކުމެ އުޅުން ވަނީ މަނާ ކޮށްފަ އެވެ.\nމިއީ ރޯދަ މަހުގެ ފަހު ދިހައެއްގެ ދުވަސްތައް ކަމުން ތަރާވީސް ނަމާދާއި ދަމު ނަމާދުގެ ޖަމާއަތުގައި ބައިވެރިވާން ވަރަށް ގިނަ ބަޔަކު މިސްކިތްތަކަށް ގޮސް އުޅެއެވެ. އެހެން ކަމުން އިސްލާމިކް މިނިސްޓްރީން މިއަދު ވަނީ ކަމާބެހޭ އިދާރާތަކާ ބައްދަލުކޮށް މިސްކިތުގެ ޖަމާއަތުގައި ބައިވެރިވެވޭނެ އިންތިޒާމު ހަމަޖައްސާފަ އެވެ.\nއިސްލާމިކް މިނިސްޓަރު ޑރ. އަހުމަދު ޒާހިރު އަލީ ވިދާޅުވީ މިރެއިން ފެށިގެން ތަރާވީސް ނަމާދު 8:50 ގައި ނިންމަން ހުރިހާ އިމާމުންނަށް އެންގުމަށް ނިންމާފައިވާ ކަމަށެވެ. ހަތިމުކުރާ ގޮތަށް ތަރާވީސް ނަމާދު ކުރާ މިސްކިތްތަކުގައި މިހާރު ޖަމާއަތް ނިމެނީ 9:30 ގައެވެ.\n"އަޅުގަނޑުމެން މި ނިންމީ މި ހާލަތުގައި މިހާރު 20 ރަކުއަތް ކުރާ މިސްކިތްތަކުގައި އަށް ރަކުއަތް ކުރަން އެންގުމަށް. އަދި ރަކުއަތުގެ އަދަދު މަދު ނުކުރި ނަމަވެސް އެންމެ ލަސްވެގެން 8:50 ގައި ތަރާވީސް ނަމާދު ނިންމާ ގޮތަށް،" މިނިސްޓަރު ވިދާޅުވި އެވެ.\nމީގެ އިތުރުން ދަމު ނަމާދުގެ ޖަމާއަތުގައި ބައިވެރިވާން ބޭނުންވާ މީހުންނަށްވެސް އެ ފުރުސަތު އޮންނާނެ އެވެ. މިިނިސްޓަރު ވިދާޅުވީ ދަމު ނަމާދަށްދާ މީހުންނަށް ފުލުހުން ހުއްދަ ދޭނެ ކަމަށާ ނަމަވެސް މިސްކިތަށް ވަޑައިގެންނެވޭނީ މައިމަގުގައި ކަަމަށެވެ.\nމާލޭގެ ގިނަ މިސްކިތްތަކެއްގައި ޖަމާއަތުގައި ދަމު ނަމާދު ކުރެއެވެ. ނަމު ނަމާދުގެ ޖަމާއަތް ފަށަނީ މެންދަމު ދޭއް ޖަހާއިރު އެވެ.\nމޯލްޑިވްސް ޕޮލިސް ސާވިސް އިސްލާމިކް މިނިސްޓްރީ\nމިސްކިތެއްގައި މާރާމާރީ ހިންގި މައްސަލަ ބަލަނީ\nނަފުރަތުގެ އަމަލުތައް ބިލުގައި ހިމަނަން އެދެފި\nބިލް ބަލައިނުގަތުމަށް ސަލަފުން މިނިސްޓްރީގައި އެދިއްޖެ\nމިސްކިތުގައި ޑުރަގު ގެންގުޅުނު މީހަކު ހައްޔަރުކޮށްފި


Misrun Aljazeera Reporter dhookohlaifi\nހަތަރު އަހަރަށް ފަހު މިސްރުން އަލްޖަޒީރާގެ ރިޕޯޓަރު ދޫކޮށްލައިފި\nއަލްޖަޒީރާ ރިޕޯޓަރު، މަހަމޫދޫ ހުސައިން: މިސްރުން ދޫކޮށްލި ނަމަވެސް ރަސްމީ އިދާރައަކުން މިކަމާ ވާހަކައެއް ނުދައްކާ\nއަލްޖަޒީރާ ރިޕޯޓަރު، މަހަމޫދޫ ހުސައިން މިސްރުން ދޫކޮށްލައިފި ކަމަށް މިސްރާއި ގަތަރުގެ މީޑިއާ ހައުސްތަކުން އަދި އިންސާނީ ހައްގުތަކަށް ވަކާލާތުކުރާ މަރުކަޒުތަކުން ރިޕޯޓްކޮށްފި އެވެ. އެހެން ނަމަވެސް މިއީ ހިނގައިގެން އުޅޭ ކަމެއްކަން ވެސް އެއިން އެއްވެސް ގައުމަކުން އަދި ނުބުނެ އެވެ.\nމަހަމޫދު ހައްޔަރުކުރީ 2016 ގައި ގަތަރުން މިސްރަށް ދިޔަ ތަނުންނެވެ. މިސްރުގެ އިދާރާތަކުން ތުހުމަތުކުރީ އޭނާއަކީ ބާޣީ ޖަމާއަތަކާ ގުޅުން އޮންނަ މީހެއް ކަމަށެވެ. އަދި އޭނާގެ އަމަލުތަކުން މިސްރުގައި ހަމަނުޖެހުން އުފެދުމަށް މަގުފަހިވާ ކަމަށެވެ. އޭނާ ހައްޔަރުގައި ހުރި ނަމަވެސް ރަސްމީކޮށް ދައުވާ އުފުލާފައެއް ނުވެ އެވެ.\nމަހަމޫދަކީ މިސްރު ރައްޔިތެކެވެ. އޭނާ ދޫކޮށްލާފައި ވަނީ މިދިއަ ބުރާސްފަތި ދުވަހުގެ ރޭގަ އެވެ. މިސްރުގެ އިދާރާތަކުން ސަބަބެއް ނުބުނެ އެވެ. އަލްޖަޒީރާއިން ވެސް މިކަމާ ވާހަކަ ދައްކާކަށް ބޭނުމެއް ނުވެ އެވެ.\nމަހަމޫދު ދޫކޮށްލުމަށް އެދި ކުރެވުނުހާ މަސައްކަތެއް ވަނީ ކުރިން ފޭލުވެފަ އެވެ. އޭނާއާ މެދު ކަންކުރަން މިސްރުން ރާވާފައި ވަނީ ކިހިނެއް ކަމެއް ވެސް ނުބުނެ އެވެ. އެހެން ނަމަވެސް ކުއްލި ގޮތަކަށް މަހަމޫދު ދޫކޮށްލުމުން ކޮޅު ގޮސް ޖެހެނީ އަރަބި ގަލްފު ގައުމުތަކުން ގަތަރާއެކު އަލުން ގުޅުން ބަދަހި ކުރަން ކުރާ މަސައްކަތްކުގަ އެވެ.\nގަލްފް ޕަވާ ހައުސްތައް، ސައުދީ އަރަބިއްޔާ، ޔުނިައޓެޑް އަރަބް އެމިރޭޓްސް، މިސްރު އަދި ބަހްރޭނުން ގަތަރާ ގުޅުން ކަނޑާލީ ޖޫން 2017 ގަ އެވެ. އެއީ ގަތަރުން އީރާނާ މާ ބޮޑަށް ކައިރިވާ ކަމަށް ބުނެ އެވެ. އަދި މެދުއިރުމަތީގައި މަސްލަހަތު ގެއްލުވާލަން މަސައްކަތްކުރާ ބާގީ ޖަމާއަތްތަކާ ގުޅުން އޮންނަ ކަމަށް ބުނެ އެވެ. އެކަމަކު ގަތަރުން މިކަން ދޮގު ކުރެ އެވެ.\nސައުދީ އަަރަބިއްޔާ މިސްރު ގަތަރު\nއަލްޖަޒީރާ ޓީވީން އަށް އަހަރަށް ފަހު މިސްރުން ލައިވްކޮށްފި


6 million meehunge kahvalhugai aharen!\nހަ މިލިއަން މީހުންގެ ކައްވަޅުގައި އަހަރެން!\nޕެރިހުން: އަހުމަދު ނާއިފް\nޕެރިސްގެ ކެޓަކޮމްބް: މިތަނުގައި6މިލިއަނަށް ވުރެ ގިނަ މީހުންގެ މިނިކަށި ވަނީ ފޮރުވާފައި. -- އަވަސް ފޮޓޯ | އަހުމަދު ނާއިފް\nފްރާންސްގެ ވެރިރަށް ޕެރިހަށް ހެނދުނު އަށެއް ޖަހަނީ އެވެ؛ ތުނި ތުނިކޮށް ސްނޯ ފައިބަމުން ދިޔަ އެވެ. ދިގު ކިޔޫއެއްގައި ތިބި ކުދި ބޮޑު އެންމެން ކޮޅަކަށް ވެސް ޖެހި ނުލައި ތިއްބެވެ. އަހަންނާއި އަންހެނުން ވެސް އެ ކިޔޫގައި ތިބޭތާ ޔަގީނަށް ވެސް ބައިގަޑިއެއްހާއިރު ވެދާނެ އެވެ. ފިންޏަށް ބަލިކަމުން އަހަރުމެން ރޫރޫ އަޅަ އެވެ. ކައިރި ތަނަކުން ކޮފީއެއް ގަނެގެން ބޯންތިބީ މީރު ވެގެނެއް ނޫނެވެ. އެ ފިންޏެއް ކެއްވޭތޯ ހިތްވަރު ކުރާން ވެގެނެވެ. އެ ދިގު ކިޔޫގައި ތިބި އެންމެން ވެސް އިންތިޒާރު ކުރަމުން އެ ދިޔައީ ޕެރިހަށް ވަންނަ ގަދީމީ ދެކުނު ދޮރާށި، ޕްލޭސެ ޑޮންފާ ރޮޝަރޫއާ އިންވެގެން ބިމު އަޑީގެ 20 މީޓަރު އަޑީގައި އޮންނަ ދެ މިލިއަނަށް ވުރެ ގިނަ މީހުންގެ ކަށިތައް ހިމެނޭ، މަޝްހޫރު "ކެޓަކޮމްބް އޮފް ޕެރިިއަށް" އަށް ފޭބޭނެ ވަގުތަކަށެވެ.\nގަޑިން ބަރާބަރު 10:00 ޖެހި އިރު އެ "ކައްވަޅަށް" މީހުން އެރެން ފަށައިފި އެވެ. އަހަންނާއި އަންހެނުންނަށް ސަފުގެ ތަންކޮޅެއް ކުރީގައި ތިބެވުމުން ކައްވަޅަށް ފުރަތަމަ ފުންމާލި މީހުނާއެކު ފުންމާލައިފީމެވެ. ޖުމްލަ 130 ހަރުފަތް ގިރާ ކުރުމަށް ފަހު ޕެރިހުގެ ބިމު އަޑީގެ 20 މީޓަރު އަޑިއަށް މިފޭބުނީ އެވެ. މިހައިރުން ފިނިކަން ކެނޑި ހޫނުކަން އިހުސާސް ވެއްޖެ އެވެ. އަހަރުމެންނަށް މިހައިރު މި ތިބެވުނީ ފްރާންސްގެ 726 އަހަރު ކުރީގެ މާޒީއެއްގެ ތެރޭގަ އެވެ.\nޕެރިހުގެ ދުވަސްވީ މައިންތައް ހިމާޔަތް ކުރުމަށް ހަދާފައިވާ ބިމު އަޑީގެ ބިންގަރާސްތަކުގެ ތެރެއިން އެންމެ މުހިންމު އެއް ބިންގަރާހުގެ ތެރެއިން ކުރިއަށް ހިނގަމުން ދިޔައިރު، ޕެރިހުގެ އެކި ހިސާބުތަކަށް އެންމެ ގަދީމީ ޒަމާނުގައި ކިޔަމުން ދިޔަ ނަންތައް ވަށައިގެން ހުރި ފާރުތަކުގައި ހުރި ހިލަތަކުގައި ކަނޑާ ނަގާފައިވެ އެވެ. މިހާރު އެ ނަންތަކުގެ މަތިން ހަނދާން ހުރި މީހަކު ޕެރިހުގައި ވެސް ހުރި ހެނެއް ހީއެއް ނުވެ އެވެ. ޕެރިހުން ފެންނަ ކުރީ ޒަމާނުގެ ގިނަ އިމާރާތްތައް ހެދުމަށް ހިލަ ނަގާފައި ވަނީ މި ޓަނަލްތައް ކޮނެގެން ބިމުގެ އަޑިން އެވެ. ޕެރިހުގެ ފެށުމުގެ ގޮތުގައި ބަލާ މި ހަނިހަނި ޓަނަލްތަކުގެ ތެރެއިން ހިނގާފައި ގޮސް ނިކުމެވުނީ ހޯލެއްހެން އޮތް ހުސް ބޮޑު ސަރަހައްދަކަށެވެ. އެތަނުގައި ކެޓަކޮމްބް އުފެދުނު ތާރީހާއި މުހިންމު މައުލޫމާތުތައް ހުރި އިރު ކުރިމަތިން ހުރި ދޮރުން ގޮސް ނިކުމެވުނީ އަނެއްކާ ވެސް ހަނިމަގަކަށެވެ. އެކަމަކު މިފަހަރުގެ މަންޒަރު ތަފާތެވެ. މަތީގައި ހަރުކޮށްފައި ހުރި ލައިޓްތަކުން ފަނޑު ފަނޑު ދޮން ކުލައެއްގެ އަލި އެ ހަނި މަގަށް އެޅިފައި އޮތް އިރު ވަށައިގެން އެ ހުރީ ހުސް އިންސާނުންގެ ކަށިތަކެވެ. ބޮލާއި ހަށިގަނޑުގެ އެހެނިހެން ބައިތަކުގެ ކަށިތައް ފުނި ފުންޏަށް ޖަހައި އަތުރާފައި ހުއްޓެވެ. މިހައިރު އަހަނަށް މި ހުރެވެނީ ދެ މިލިއަނަށް ވުރެ ގިނަ މީހުންގެ ކަށްވަޅުގެ ތެރޭގަ އެވެ. ކުޑަކޮށް ބިރުވެސް ގަތެވެ. ފަހަތަށް އެނބުރި ދާނީތޯ ނޫނީ ކުރިއަށް ހިނގައިގަންނާތީ ހިތާ ސުވާލެއް ކުރީމެވެ.\nކުރިއަށް އޮތީ ދެ ކިލޯމީޓަރުގެ ބޮޑު ކަށްވަޅެއްގެ ތެރޭގައި ހިނގުމެވެ. އެކަމަކު ފަހަތަށް އެނބުރި ދެވޭކަށް ނެތެވެ. އެއީ އެތަނަށް ވަންނަން ކެތް މަދުވެފައި ތިބި އެތައް ބަޔަކު ގްރޫޕް ގްރޫޕަށް ފައިބައިގެން އަންނަނީ ފަހަތަށް އެނބުރި ދާން އެ އޮތް ހަނި މަގުން އެވެ. ކޮންމެ ގޮތެއް ވިޔަސް ކުރިއަށް މަޑުމަޑުން ހިނގުން ނޫން ގޮތެއް ނެތެވެ. ބަލައިލި ކޮންމެ ދިމާލަކުން ފެންނަނީ މިނި ކަށްޓެވެ. ކައްވަޅުގެ ދެ ފަޅީގައި ހުރި ހުސްތަންތަނަށް މިނިކަށިތައް ފުނި ފުންޏަށް ޖަހާފައި ހުއްޓެވެ. އަތާއި ފައިގެ ކަށިތައް އެއް ދިމާލަކަށް އަޅާފައި ހުރި އިރު، ބޮލުގެ ނާށިގަނޑުތައް ހުރީ އެއް ދިމާލަކަށް އެއްކޮށްފަ އެވެ. ބައެއް ތަނބުތަކުގައި ވެސް މިނިކަށި ވަށައިގެން ޖަހައި ފޮރުވާފައި ހުއްޓެވެ. އެ ހުރިހާ ކަށިތަކުގައި މެދުގައި ހުންނަ އިރު އެ ހުރެވެނީ ފާޑެއްގެ އައްސިއެއް ވެފަ އެވެ. އެ ނޫނީ އެތާނގައި ހުރެވޭނެ ހެނެއް ހީއެއް ނުވެއެވެ. އިރުކޮޅަކަށް ހުއްޓުން އަރާފައިވެސް ހުރެވުނެވެ. އެހެން ބާއްވާލާފައި އޮންނަ، ބޮލުގެ ނާށިގަނޑެއް ހަމަލޮލަށް ފެނުނު މިއީ ފުރަތަމަ ފަހަރެވެ. އެހެންވެ ގައިން ހީބިހިވެސް ނެގި އެވެ. އެހާ ބައިވަރު މިނިކަށިތަކުގެ ތެރޭގައި 45 ވަރަކަށް މިނެޓް ހޭދަކުރުން ސިފަވީ، އަމިއްލައަށް ކަށްވަޅު ކޮނެގެން އެ ވަޅަށް ފައިބާ ހުރެވޭހެނެވެ.\nހިތަށް އެރި އެވެ؛ "އަހަރުމެން ވެސް މަރުވެ ނެތި ފަނާވެ ދިޔުމުން ކަށިފުރޭނިފައި ތިބޭނީ މިހެންނެވެ!" އެވެ. ކޮންމެ އިންސާނެއްގެ ނިމުމަކީ ވެސް މިއީ އެވެ. އެންމެ ބާރުގަދަ މީހާޔާއި ނިކަމެތި މީހާގެ ނިމުން ވެސް އޮންނާނީ މިހެން އެވެ. ކޮންމެ މީހަކު ވެސް މަރުވެ ނެތިދިޔުމުން އޮންނާނީ މިހާލުގަ އެވެ.\nކެޓަކޮމްބްގެ ތެރޭގައި ފުނިޖަހާފައި އެ ހުރީ ހަމައެކަނި މިނިކަށިތަކެއް އެކަންޔެއް ނޫނެވެ. އެކި ހާދިސާތަކާ ގުޅިގެން މަރުވި މީހުންގެ ކަށިތައް މިތާނގައި ހުންނަނީ އެއް ދިމާލެއްގައި ފުނި ފުންޏަށް ޖަހައި ލޭބަލް ވެސް ކޮށްފަ އެވެ.\nފްރާންސްގެ އިންގިލާބުގައި މަރުވި އެތައް ބައެއްގެ ހަނދާންތައް ވެސް ވަޅުލެވިފައި ވަނީ މި ބިންގަރާސް ނުވަތަ ކައްވަޅުގެ ތެރޭގަ އެވެ. އެ އިންގިލާބުގެ ލީޑަރުންގެ ބާނީއަކީ މި އެވެ. ޕެރިހުގެ އެތައް ބަޔަކު އެ މީހުންނަށް ޓަކާ ފަހުރުވެރިވާ އެތައް ބައެއްގެ ނިމުން ވަނީ މި ބިންގަރާހުގެ ތެރޭގަ އެވެ. މި ތާނގެ ތެރޭގައި އެއްވެސް ކަށިކޮޅެއް ހަމައަކާ ނުލައި ދޫކޮށްލާފައެއް ނޯވެ އެވެ. ފުނިފުންޏަށް މިހިރަ ހުރިހާ މިނިކަށިތަކެއް ބަހައްޓާފައި ހުރީ، ވަކި އުސޫލަކުން ތަނުގެ އިންޓީރިއާއަށް ހުތުރެއް ނާރާނެ ގޮތަށެވެ. ކޮންމެވެސް ވަރަކަށް ތަނުގެ ތެރޭގައި ތަތްމުޑު ވަހެއް ހިފާފައި ހުރޭވެސް މެއެވެ. އެކަމަކު އެ ވަސް އުދުހެނީ ނޯށަށް އުނދަގޫވާ ވަރަކަށް ނޫނެވެ.\nވާރޭ މޫސުމަށް ވުމުން ބިންގަރާހުގެ ބައެއް ދިމަ ދިމާއަށް ފެނުގެ އަސަރު ވެސް ކޮށްފައި ހުއްޓެވެ. އެހެން ކަމުން ބިންގަރާހުގެ ބައެއް ސަރަހައްދުތައް އާންމުންގެ ސަލާމަތަށް ބަންދުކޮށްފައި ވެއެވެ. ޓަނަލް ހަލާކުވެ ވެއްޓިދާނެ ކަމުގެ ބިރަށްޓަކައި އެކި ހިސާބުތަކުގައި ހިލައިގެ ތަނބުތައް ވިއްދާފައި ހުއްޓެވެ. އެ ތަނބުތަކަކީ މީގެ 45 މިލިއަން އަހަރު ކުރިން މައިންތައް ހެދި ފާރިސީ މީހުން އެތަން ގިނަ ދުވަހަށް ބެހެއްޓުމަށް ވިއްދާފައިވާ ކައްތިރި ތަކެކެވެ. މިހައިރުން އެންމެންގެ ސުވާލަކަށް ވާނީ ޕެރިސްގެ ބިމުއަޑީގެ މައިންތައް ހަ މިލިއަން މީހުންގެ ކަށްވަޅަކަށް ބަދަލުވީ ކިހިނެއް ހެއްޔެވެ؟\nތާރީހު ބުނާ ގޮތުން، 1،700 ފަހުކޮޅު، ޕެރިސްގެ ސަހަރާތައް މަރުވާ މީހުންގެ ކައްތަކުން ފުރުނެވެ. އަދި ސަހަރާތައް ފުރި މީހުން ވަޅު ނުލެވޭ ވަރުވެ، ޕެރިހުގައި ބޮޑެތި އެތައް ބަލިމަޑު ކަމެއް ފެތުރޭން ފެށި އެވެ. އެއާއެކު އޭރު ރަސްގެފާނަށް ވިސްނި ވަޑައިގެންނެވި އެންމެ މޮޅު ގޮތަކީ ޕެރީހުގެ އަޑީގައި ހުރި ކުރީގެ ބިންގަރާސް ކަށްވަޅުތަކަކަށް ބަދަލުކޮށްލުމެވެ.\nޕެރިހުގެ އެންމެ ބޮޑު، ގަބުރުސްތާނު ސެއިންޓް އިނޮސެންޓް ގަބުރުތަކުން ފުރި އެތަނުގެ ހަތަރުފާރު ވެއްޓުމާއެކު 1786 ގައި އެ ގަބުރުސްތާނު ބަންދުކޮށް އެތަން ކޮނެ މިނި ކަށިތައް ވަކިކުރީ އެވެ. އަދި އެ ހުރިހާ ކަށިތަކެއް ކޮންމެ ރެޔަކުހެން ގެނެސް މި ކައްވަޅު، އެހެންނާ ބިންގަރާހުގެ ތެރޭގައި ތަރުތީބަކުން ފުނި ޖަހަނީ އެވެ. އެއަށް ފަހު ޕެރިސްގެ ބޮޑެތި ހުރިހާ ގަބުރުސްތާނެއް ހުސްކޮށް އެ ކަށިތައް، މި ބިންގަރާސްތަކުގެ ތެރެއަށް ގެންނަން ގާތްގަނޑަކަށް 12 އަހަރު ނެގި ކަމަށްވެ އެވެ. މި މަސައްކަތް ނިމި، މި ތަން މިޔުޒިއަމްއެއްގެ ގޮތުގައި އާންމުންނަށް ހުޅުވާލީ، 19 ވަނަ ގަރުނުގެ ކުރީކޮޅު އެވެ.\nދެވަނަ ބޮޑު ހަނގުރާމައިގެ ތެރޭގައި ނާޒީ ޖަރުމަނުގެ ސިފައިން މި ކަށްވަޅުތައް ބަންކަރުތަކުގެ ގޮތުގައި ވެސް ބޭނުންކުރި އެވެ. މީގެ އިތުރުން ކެޓަކޮމްބްގައި ގިނަ ބައެއްގެ މިނިކަށިތައް ޖަމާކޮށްފައި ވުމުން އެކި ސައިންޓިފިކް ތަހުލީލުތަކުގައި ފްރާންސްގެ ލެބޯޓްރީތަކުން ދޭތެރެ ދޭތެރެއިން މިތަނުން ކަށި ނަގައި ބޭނުންކުރެ އެވެ. ގިނަ ދުވަސް ވަންދެން ހޫނުގެ ތެރޭގައި މި ކަށިތައް ހުންނަން ޖެހުމުން ހަލާކުވެގެން ދާނެތީ އެތަކެތި ހަލާކު ނުވާނެ ގޮތަށް މިނިކަށިތައް ބަލަހައްޓަމުން ގެންދެ އެވެ. އަހަރެމެންހެން ކައްވަޅަށް ފައިބައި މިތިބަ އެއްވެސް މީހަކަށް އެއިން ކަށިކޮޅެއްގައި އަތްލައި ބީހުމަކީ ވަރަށް ބޮޑަށް މަނާ ކަމެކެވެ. ހަޔާތް ކަނޑާލައިގެން އެހެން ހަދައިފިނަމަ ކޮންމެ ފަދަ އަދަބެއްވެސް ލިބިދާނެ އެވެ.\nއެހެން ގަބުރުސްތާނުތައް ފުރުމުން އެކަމަށް ހޯދި ހައްލު މިހައިރުން ވެފައި މިވަނީ އެތައް ބައެއްގެ ސަމާލުކަން ދަމައިގަންނަ އާސާރަކަށެވެ. ކޮންމެ އަހަރަކު މި ތަނަށް 300،000 އެއްހާ މީހުން ފައިބަ އެވެ. މިހައިރު ދެން ސަރާސަރުގެ ކޮޅަށް މި އާދެވުނީ އެވެ. ޕެރިހުގެ ބިމު އަޑިން އަހަންނާއި އަންހެނުން ނުކުމެ ހިނގައިގަތުމާއެކު ޕެރިހުގެ ފިނިކަން އައިސް އަހަރެމެން ދެމަފިރިންގެ ގައިގައި ބައްދައިގަތެވެ. އަހަރެމެނަށް އަނެއްކާވެސް ޖެހުނީ ހޫނު ކޮފީއެއް ބޯށެވެ. އެ ކައްވަޅުން ބުނެދިން އިންސާނީ ތާރީހުގެ އެތައް ވާހަކައަކާއި ފިލާވަޅެއް ހިއްސާކޮށްލަން ވަގުތެއް އަދި މިވީ އެވެ.\nރޯދަ މަހާ ރޯއްޖާ ފްރާންސް


HEYRIYA| Vashafaru Ge Vashaa Faaru: Bai Garunuvee Tharika Eh! - Vaguthu\nހއ. ވަށަފަރު ބޮޑުފާރު -- ވަގުތު އިމޭޖެސް: އިބްރާހިމް ޝާބިލް\n(ހއ. ވަށަފަރު) އެއީ މި ރަށުގެ އަތިރިމަތީ ހުންނަ ފާރެކެވެ. މާ ބޮޑެއް ވެސް ނޫނެވެ. ފާރު ހުރީ ވެސް ރަށް ވަށައިގެން ރާނާފައެއް ވެސް ނޫނެވެ. އެކަމަކު މިހާރު މި ފެންނަ "ކުޑަކުޑަ" ފާރަށް މި ރަށުގެ މީހުން ކިޔައި އުޅެނީ "ބޮޑު ފާރު" އެވެ. ނޫނީ "ވަށާ ފާރު" އެވެ. އެ ގޮތަށް އެ ކިޔަނީ ކީއްވެ ހެއްޔެވެ؟\nމީގެ ބައި ޤަރުނެއްހާ ދުވަސް ކުރިން މި ފާރު ރަށް ވަށައިގެން ރޭނި ކަމުގައިވެއެވެ. ސަރުކާރުގެ ފަތްފުށްތަކުގައި އޮންނަ ގޮތުން ނަމަ މި ފާރަށް ޤަރުނަކަށް ވުރެ ގިނަ ދުވަސް ވެދާނެއެވެ. 100 އެއްހާ އަހަރު ވެއްޖެއެވެ. އެކަމަކު "ވަގުތު ހޭރިޔާ" އިން ވަށަފަރަށް ކުރި ދަތުރުގައި ރަށުގެ ރައްޔިތުންގެ ފަރާތުން ލިބުނު މައުލޫމާތަށް ބަލާއިރު މި ފާރަކީ މީގެ 60 އެއްހާ އަހަރު ކުރީގެ ފާރެކެވެ.\nވަށަފަރަށް އުފަން 82 އަހަރުގެ އަޙްމަދު ޙަސަން ކިޔައިދިން ގޮތުގައި ރަށް ވަށައިގެން އެ ފާރު ރޭނީ އޭނާ ވަރަށް ޅައިރުގައި ކަމުގައެވެ. އެ ފާރު ރޭނި ހަނދާން އޭނާގެ ހުރެއެވެ. އެހެންކަމުން އެ ފަރާށް 100 އަށް ވުރެ ގިނަ އަހަރު ނުވާނެ ކަމަށް އޭނާ ބުންޏެވެ.\nއެ ފާރު ރޭނީ ރަށުގައި އޭރު އުޅުނު އެންމެން ގުޅިގެން ކަމަށްވެއެވެ. ރޭނުމުގައި އަމަލީ ގޮތުން އުޅުނީ ފިރިހެނުން ކަމަށެވެ. އަންހެނުން ވެގެން ފިރިހެންނަށް ކާން ދިނުން ފަދަ ކަންކަން ކުރި ކަމަށް ބުންޏެވެ. އޭނާ ވެސް އެ ފާރު ރޭނުމަށް ޓަކައި ދިޔައެވެ. ފުރާ އުމުރުފުރާއަކަށް ހުރި އަޙްމަދު ޙަސަން ކުރި މަސައްކަތަކީ ހަރު އުމުރުފުރާގެ މީހުނަށް ރޭނުމުގައި އަތް ގާތްކޮށް ދިނުމެވެ.\nއެ ފާރު ރާނަން ޖެހުނު ސަބަބެއްގެ ގޮތުގައި އަޙްމަދު ޙަސަން ބުނަނީ ހުޅަނގު މޫސުމުގައި ވައި ގަދަ ދުވަސްތަކުގައި އެ ސަރަހައްދުގައި ހުންނަ ގެތަކާ ދިމާއަށް ވައި ޖެހުން ކަމަށެވެ. އޭގެ ސަބަބުން އެ ސަރަހައްދުގެ ގެތަކުގައި ދިރިއުޅޭ ފަރާތްތަކަށް ދިރިއުޅެން އުނދަގޫވި ކަމަށް އޭނާ ބުންޏެވެ.\n"ހުޅަނގު މޫސުމުގެ ވިލާގަނޑުގައި ވައިގަދަވެ ވެލި އަތިރިމަތީގައި ހުރި ގޭގެއަށް އަންނަ ވަރުން، ނުހުރެވިގެން، އަނެއްކާ ރަށު ބޮޑު ކަތީބުގެ ގެއާއި، ކުޑަ ކަތީބުގެ ގެއާއި މި އެންމެންގެ ގެ ވެސް މި ހުރީ އެ ދިމާގަ. އަތިރިމަތީ ސަރަހައްދު ވަށައިގެން އެ ފާރު ރާނާފައިވޭ. އަޅުގަނޑު ދިޔައިން އެ ފާރު ރޭނުމުގެ މަސައްކަތް ކުރަން ވެސް." އަޙްމަދު ހުސައިން ބުންޏެވެ.\nހއ. ވަށަފަރު ބޮޑު ފާރު -- ވަގުތު އިމޭޖެސް: އިބްރާހިމް ޝާބިލް\nވަށަފަރަށް އުފަން އެހެން ފިރިހެން މީހަކު ވެސް މި ވާހަކަ މި ގޮތަށް ކިޔައިދިނެވެ. އުމުރުން 83 އަހަރު މުޙައްމަދު ޙަސަން ކިޔައިދިން ގޮތުގައި ވަށަފަރުގެ އެ ފާރު ރޭނީ އޭނާގެ އުމުރުން ގާތްގަނޑަކަށް 10 އަހަރާއި 15 އަހަރާ ދެމެދުގައެވެ. އެހެންކަމުން އެ ފާރު ރޭނިތާ ވާނީ 60 އެއްހާ އަހަރު ކަމަށް އޭނާ ވެސް ބުންޏެވެ.\nއެ ފާރު ރޭނުމަށް ބޭނުންވާ ގަލާއި ހިލަތައް ގެނައީ އެ އަތޮޅު ފިއްލަދޫއާ އެއް ފަސްގަނޑަކަށް އޮންނަ ފަޅު ރަށެއްގެ ގޮތުގައި ކިޔައި އުޅޭ ދައްޕަރުން ކަމަށް އޭނާ ބުންޏެވެ. މުޙައްމަދު ޙަސަން ބުނި ގޮތުގައި އޭރު އޭނާގެ އާއިލާ މީހުނާ އެކުގައި ދައްޕަރުން ވަށަފަރަށް ދޯނީގައި ހިލަ ގޯނި ގެނެސްދޭން އުޅުނު ހަނދާން ހުރެއެވެ.\n"އޭރު ވީ ގޮތަކީ ހުޅަނގު މޫސުންތަކުގައި ވަރަށް ބޮޑަށް ވައި ޖެހޭނެ އެ ހިސާބު ގެތަކަށް. ގެތަކުގަ އުޅޭ މީހުނަށް އުނދަގޫވާ ވަރަށް އެ ކަން ވާނެ. އެހެންވެގެން އެ ހިސާބު ވަށައިގެން އެ ފާރު ރޭނީ. ވަރަށް އުސްކޮށް އެ ފާރު ރާނާފައި ހުންނާނީ. ސީދާ އުސްމިން ބުނާކަށް ނޭނގެ. އެކަމަކު އުސްމިނުގައި 11 އެއްހާ ފޫޓު ހުންނާނެ ކަމަށް ބެލެވޭ،" މުޙައްމަދު ޙުސައިން ބުންޏެވެ.\nވަށަފަރުން ބައްދަލުވި ދޮށީ އުމުރު ފުރާގެ އެންމެން ވެސް މި ވާހަކަ ކިޔައިދެނީ މިގޮތަށެވެ. އެއިން އެކަކުގެ ވާހަކައިގައި ވެސް ތަފާތެއް ނެތެވެ. އަދި އެންމެން ވެސް ބުނެދޭ ގޮތުގައި އެ ފާރަށް 100 އެއްހާ އަހަރު ނުވާނެއެވެ. އެކަމަކު 60 އަށް ވުރެ ގިނަ އަހަރު ވެދާނެ ކަމުގައި އެންމެން ވެސް ބުނެއެވެ. އަދި އެއީ ރަށުގެ ހުރިހާ ރައްޔިތުންގެ ބުރަ މަސައްކަތުން ކުރި ކަމެއް ކަމުގައި ބުނެއެވެ.\nރަށުގެ ތާރީޚުގައި ހިނގި ބޮޑު ކަމަކާ ގުޅިގެން ކުރި ތާރީޚީ މަސައްކަތް މިއަދު މާ ބޮޑަށް ފެންނާކަށް ނެތެވެ. ތާރީޚީ ބިނާއަކަށްވީ ނަމަވެސް އެ ފާރު އެ ގޮތުގައި ބެހެއްޓުމަށް މާ ބޮޑު މަސައްކަތްތަކެއް ކުރެވިފައެއް ނުވެއެވެ. މީގެ އަހަރުތަކެއް ކުރިން ތާރީޚީ ތަރިކަތައް ހިމާޔަތް ކުރުމަށް އެހާ ބޮޑު ސަމާލު ކަމެއް މިހާރު ދެވޭ މިންވަރަށް ނެތުމުން ވެސް އެހެން ވެދާނެއެވެ.\nއެހެން ވިޔަސް ވަށަފަރުގެ ނަމާ ވެސް ގުޅުވައިގެން ކިޔެވެން އޮތް މި "ވަށާ ފާރު" މިހާރު އޮތް ވަރުން ހިމާޔަތް ކުރުން ރަނގަޅެވެ. ސަގާފަތާއި ތަރިކައާ ބެހޭ ވުޒާރާއިން މި ތަނުގެ ކަންކަން ބެލެހެއްޓުން މުޙިއްމެވެ. ސަރުކާރުގެ ބައެއް ފޮތްތަކުގައިވާ ގޮތަށް ޤަރުނެއްހާ ދުވަސް ނުވި ނަމަވެސް ބައި ޤަރުނު ވެފައިވާ މި ފާރު މިހާރު ހުރި ވަރުން ހިމާޔަތްކޮށް އަންނަން އޮތް ޖީލުތަކަށް މި ފާރުގެ ވާހަކަ ގެނެސްދިނުން މުޙިއްމު ކަމުގައި ޤަބޫލު ކުރަމެވެ.\nއިހަވަންދޫ މަސްވެރިންގެ ނިމުމެއް ނެތް ޝަކުވާ، އައިސް ނުލިބި މާޔޫސްވެފައި!\nމެއި 4, 2021 15:44\nތިކަހަލަ ހަމަނުޖެހޭ ވާހަކަ ނުދައްކަ ބަލަ..ތަރިކަޔަކަށްވެ ހިމާޔަތްކުރެވޭނެ އުސޫލްވެސް ހުންނަންވާނެ. ގެއެއްގެ ދުވަސްވީ ގިފިލި ފާރެއް ފެނުނަސް ހިމާޔަތް ކުރަންޖެހޭތަ؟\nވަށަފަރަށް އެ ނަން ދެވުނީ މިހެންވީމަކަމަށް ވެދާނެއެއްނުން. ވަށާފާރު އެހެން ކިޔަމުންގޮސް ޕްރަނައުންސިއޭޝަން ވަށަފަރަށް ބަދަލުވުން އެކަށީގެންވޭ.\nއަހުމަދު ހަސަނު އެހަދަނީ އިތުރުފުޅެއް އެދުވަސްވަރުގައި ނުތިބޭނެ ކަތީބުންނެޢް އެދުވަސްވަރު ރާޢްޖެތެރޭގައި ތިބޭނީ މުދިންމީހަ އެކަނި.\nމެއި 5, 2021 09:18\nރ.މީދޫ ގައިވެސް ތިކަހަލަ ފާރެއް ހުރެއެވެ. އެފާރަށްވެސް މިހާރު 70 އަހަރުވަރު ވެދާނެކަމަށް ލަފާކުރެވެއެވެ.\nމެއި 5, 2021 09:21\nހަމައެކަނި ވަށަފަރެއްނޫން.. އިހު ޒަމާނުގައި ރާއްޖޭގެ ވަރަށް ގިނަ ރަށްރަށުގައި "ބޮޑުފާރު" ރާނާފައި ހުރޭ. މި ފާރަށް އެކިރަށްރަށުގައި ކިޔާނަން ތަފާތުވެދާނެ. ހަޤީޤަތަކީ މިފާރަކީ ލިޔުމުގައި އޮތްފަދައިން ވައި ނިވަލަކަށް ލާފައި ހުންނަ ފާރުފާރުކަން. އެއްދިމާލެއްގައި ގިނަދުވަހު ބާރުވައި ހުންނަނަމަ އެދިމާލުގެ ދޮންވެލިގަނޑު ރަށުތެރެއަށް އަންނަކަމީ ހަގީގަތެއް. އިހުޒަމާނުގައި ގެއަޅާފައި ހުންނަނީ ފަނުން ކަމަށްވެފައި ފަނުން އަޅާފަ ހުންނަ ގޭގެއަކީ ނިސްބަތުން ބަލި ތަަންތަނަށްވާތީ ތަނަށް ހިމާޔަތް ދިނުމަށް މިފާރަކީ ރަނގަޅު އައްޑަނައަކަށްވޭ.\nއުނބައް ޖެހުމުގެ ސަގާފަތެއް އޮންނަ ރަށެކޯ ކާބަފައިން ކިޔާ!


ސިއްޙީ ޚިދުމަތްދޭ ތަންތަން އެއްވިއުގަ އަކުން ގުޅާލުމާބެހޭ، ބ.އަތޮޅު މަސައްކަތު ބައްދަލުވުން ނިންމާލައިފި ސިއްޙީ ޚިދުމަތްދޭ ތަންތަން އެއްވިއުގަ އަކުން ގުޅާލުމާބެހޭ، ބ.އަތޮޅު މަސައްކަތު ބައްދަލުވުން ނިންމާލައިފި\nސިއްޙީ ޚިދުމަތްދޭ ތަންތަން އެއްވިއުގަ އަކުން ގުޅާލުމާބެހޭ، ބ.އަތޮޅު މަސައްކަތު ބައްދަލުވުން ނިންމާލައިފި\nޑީއެޗްއެސްޓޫ ސޮފްޓް ވެއަރ ބޭނުން ކުރާނެގޮތް ދަސްކޮށްދިނުމަށް ބޭއްވި މަސައްކަތު ބައްދަލުވުމުގެ ބައިވެރިން ފޮޓޯއަކަށް ހުއްޓިގެން.\nސިއްޙީ ޚިދުމަތް ފޯރުކޮށްދޭ ހުރިހާ ތަނެއް އެއްވިއުގަ އަކުން ގުޅާލުމަށް ބޭނުންކުރާނެ ސްފްޓްވެއަރ ޑީއެޗްއެސް ޓޫއަށް މުވައްޒަފުން އަހުލުވެރިކުރުމަށް ބޭއްވި މަސައްކަތު ބައްދަލުވުން ނިންމާލައިފިއެވެ.\nބ.އަތޮޅު ހޮސްޕިޓަލާއި ހެލްތް މިނިސްޓްރީއާއި ދުނިޔޭގެ ސިއްޙަތު ޖަމްއިއްޔާ ޑަބްލިއުއެޗްއޯ ގުޅިގެން ކުރިއަށްގެންދިޔަ މިމަސައްކަތު ބައްދަލުވުމުގައި ބ.އަތޮޅުގައި ސިއްޙީ ހިދުމަތް ފޯރުކޮށްދޭ ތަންތަނުގެ މުވައްޒަފުން ވަނީ ބައިވެރިވެފައެވެ.\nރާއްޖޭގެ ސިއްޙީޙިދުމަތް ފޯރުކޮށްދޭ ހުރިހައިތަނެއް އެއްވިއުގައަކުން ގުޅާލުމަށް ބޭނުން ކުރާ ސްފްޓްވެއަރ ޑީއެޗްއެސް ޓޫގެ ސަބަބުން ވަރަށް ބޮޑެތި ބަދަލުތަކެއް އަންނާނެކަމަށް ހެލްތް މިނިސްޓްރީން ވިދާޅުވެއެވެ. އެގޮތުން މިދާއިރާގައި ލިޔެކިޔުން މިހާރު ބޭނުން ކުރާގޮތައް ބަދަލުތަކެއް އަންނާނެކަންވެސް މިނިސްޓްރީން މައުލޫމާތުދެއްވައެވެ.\nބަލިމީހާގެ ޑޮކްޓަރަށް ދައްކާ ފުރަތަމަ ދުވަހުން ފެށިގެން އެމީހާ ބަލިވެގެން ޑޮކްޓރަށް ދެއްކި ސަބަބާ ދީފައި ހުރި ބޭސްތަކާއި ހަދާފައިވާ ޓެސްޓްތަށްވެސް ރާއްޖޭގެ ކޮންމެ ހިސާބެއްގައި ހުރި ސިއްޙީ ހިދުމަތް ފޯރުކޮށްދޭ ތަނަކަށްވެސް މި ސްފޮޓްވެއަރ ގެ އެޙީގައި ފެންނާނެއެވެ. އަދި ބައެއް މަޢުލޫމާތު ފޯނުންވެސް ބެލޭނެކަމަށް ހެލްތްމިނިސްޓްރީން ވިދާޅުވެއެވެ.\nމިމަސައްކަތު ބައްދަލުވުން ފެށުމުގެ ގޮތުން ޕީއެސްއެމް ނިއުސްއަށް މަޢުލޫމާތު ދެމުން ހެލްތްމިނިސްޓްރީގެ ޑިރެކްޓަރ މުއުމިނާ އާދަމް ވަނީ މިމަސައްކަތު ބައްދަލުވުމުން ދަސްވާ އެއްޗެއްގެ ބޭނުން ހެޔޮގޮތުގައި ހިފުމަށް ބައިވެރިންނަށް އިލްތިމާސް ކުރައްވާފައެވެ. އަދި ރާއްޖޭގައި ފުރަތަމަ މިސޮފްޓްވެރއަ ބޭނުން ކުރާނެތަކަށް ބ.އަތޮޅުވެގެންދާއިރު ރާއްޖޭގެ އެހެން ހިސަބުތަކަށް މިކަން ތައާރަފް ކުރާނީ ބ.އަތޮޅުން ނުކުންނަ ނަތީޖާއަށް ބެލުމަށްފަހުކަމަށްވެސް އޭނާ ވިދާޅިވިއެވެ.\nމި މަސައްކަތު ބައްދަލުވުމުގެ ބައިވެރިންބުނީ މިކަމުގެ ސަބަބުން އެމީހުންގެ މަސައްކަތްތަކަށް ވަރަށްބޮޑު ލުޔެއް އަންނާނެކަމަށެވެ. އެހެންނަމަވެސް އެންމެ ފުރިހަމަ އަށް ޚިދުމަތް ފޯރުކޮށް މަސައްކަތްތައް ހަރުދަނާކުރުމަށްޓަކައި، ބައެއް ހެލްތުސެންޓަރުތަކަށް ދިމާވެފައިވާ އިންޓަރނެޓް ސްޕީޑްގެ ދަތިކަން ހައްލުކޮށް ދިނުމަށް ބައިވެރިން ވަނީ އެދިފައެވެ.\n"ޑީއެޗްއެސް ޓޫ" ބޭނުންކުރަން ފެށުމުން ރާއްޖޭގައި ބަލިތައް ފެތުރޭ މިންވަރާ ބަލިވުމުން ޑްކްޓަރަށް ދައްކާ މީހުންގެ ޢަދަދު ދުވަހުންދުވަހަށް ވެބްސައިޓް މެދުވެރިކޮށް އަޕްޑޭޓްވާނެކަމަށް ހެލްތް މިނިސްޓްރީން ވިދާޅުވެއެވެ.\nހެލްތްމިނިސްޓްރީގެ ޑިރެކްޓަރ މުއުމިނާ އާދަމް ވިދާޅުވީ މިކަން ބ.އަތޮޅުގައި ތަންފީޒުކުރަން ފެށުމަށްފަހު ރާއްޖޭގެ އެހެން ހިސާބު ތަކެއްގައިވެސް މިމަސައްކަތް ފަށާނެކަމަށެވެ.\nފަސްދުވަހުގެ މުއްދަތަކަށް ބ.އަތޮޅު އޭދަފުށީގައި ކުރިއަށްގެންދިޔަ މިމަސައްކަތު ބައްދަލުވުމުގައި މިސޮފްޓް ވެއަރ ކިޔަވައިދެއްވާފައިވަނީ ޑަބްލިއު އެޗްއޯގެ ކޮންސަލްޓަންޓުނާ މިނިސްޓްރީ އޮފް ހެލްތުގެ މިކަމުގެ ތަޖުރިބާ ލިބިފައި ތިއްބެވި މާހިރުންނެވެ. ޑީއެޗްއެސްއައިޓޫ އަކީ ދުނިޔޭގެ 65 ޤައުމެއްގައި ބޭނުން ކުރާ ސޮފްޓް ވެއަރއެކެވެ.


vnews - Palestine in Raajje kolhah landu goanyeh jahaa ladhugannuvaalaifi\nފަލަސްތީނުން ރާއްޖެ ކޮޅަށް ލަނޑު ގޯންޏެއް ޖަހާ، ލަދުގަންނުވާލައިފި\nފަލަސްތީންއާއި ރާއްޖެ އިއްޔެ ކުޅުނު މެޗުގެ ތެރެއިން-- ފޮޓޯ: އިބްރާހިމް ފާއިދު (އެފްއޭއެމް)\nއޭޝިއަން ކަޕް ކޮލިފައިންގައި ރޭ ފަލަސްތީން އަތުން 8-1 ލަނޑުން ރާއްޖެ ބަލިވެއްޖެ އެވެ.\nމި މެޗަށް ނުކުތްއިރު ވެސް ފަލަސްތީނަށް ވަނީ އޭޝިއަން ކަޕުގެ ޖާގައެއް ޔަގީންވެފަ އެވެ. އަދި މި ގްރޫޕުގެ އަނެއް މެޗުގައި ބޫޓާންގެ މައްޗަށް 4-2 ލަނޑުން ކުރިހޯދައި އޮމާން ވެސް ވަނީ އޭޝިއަން ކަޕުން ފުރުސަތު ހޯދައިފަ އެވެ.\nމިނަތީޖާ އަކީ ފަހުގެ ތާރީހެއްގައި ރާއްޖެ މީހާ ތަފާތު ބޮޑުކޮށް ބަލިވި ފުރަތަމަ މެޗެވެ.\nކޮލިފަިއންގެ ގްރޫޕް ޑީގައި ކޮންމެ ޓީމެއް ފަސް މެޗު ކުޅުނުއިރު، ގްރޫޕްގެ އެއް ވަނައިގައި ފަލަސްތީން އޮތީ ކުޅުނު ހުރިހާ މެޗަކުން މޮޅުވެ 15 ޕޮއިންޓް ހަމަކޮށްގެންނެވެ. ދެ ވަނައިގައި އޮތް އޮމާނަށް 12 ޕޮއިންޓް ލިބިފައިވާއިރު، ތިން ވަނައިގައި އޮތް ރާއްޖެ އަށް ލިބިފައިވަނީ ތިން ޕޮއިންޓެވެ. އެންމެ ފުލުގައި އޮތް ބޫޓާނަށް އަދި ޕޮއިންޓެއް ނުލިބެ އެވެ.\nއިއްޔެގެ މެޗުގައި ރާއްޖެއިން ޖެހި ހަމައެކަނި ލަނޑު މެޗުގެ ދެ ވަނަ ހާފުގައި ކާމިޔާބު ކޮށްދިނީ ހަސަން ނާއިޒް (ދާދު) އެވެ.


ފާއިޒް ރައީސަށް: ނަން ހުށަހެޅުއްވީތީ ޝުކުރިއްޔާ، މިވަގުތު ވާހަކަ ދެއްކުން ރަނގަޅު ނޫން! – Dhen.mv\nފާއިޒް ރައީސަށް: ނަން ހުށަހެޅުއްވީތީ ޝުކުރިއްޔާ، މިވަގުތު ވާހަކަ ދެއްކުން ރަނގަޅު ނޫން!\nJanuary 16, 2020 - 10:14 pm\nސުޕްރީމް ކޯޓުގެ ފަނޑިޔާރު ކަމަށް ނަން ހުށަހެޅުއްވީތީ ޝުކުރު އަދާ ކުރާ ކަމަށާއި އިތުރު ވާހަކައެއް ދެއްކުން މިވަގުތަށް ރަނގަޅު ނޫން ކަމަށް ކުރީގެ އުއްތަމަ ފަނޑިޔާރު އަހުމަދު ފާއިޒް ހުސައިން ވިދާޅުވެއްޖެއެވެ.\nފާއިޒު މިއަދު ފޭސްބުކްގައި ކުރެއްވި ޕޯސްޓެއްގައި ވިދާޅުވީ އޭނާގެ ނަން ޚިޔާރު ކުރެއްވީތީ، ރައީސުލްޖުމްހޫރިއްޔާ އަށް ޝުކުރު ދަންނަވާ ކަމަށެވެ. އަދި އެކަމާ ގުޅޭގޮތުން އިތުރު ވާހަކަދެއްކުން މިވަގުތު ރަނގަޅު ނޫން ކަމަށްވެސް ފާއިޒު ވިދާޅުވިއެވެ.\nޖޭއެސްސީން މިއަދު ބުނީ ފާއިޒަކީ މީގެކުރިން ސުޕްރީމް ކޯޓުގެ ފަނޑިޔާރު ކަމުގެ މަގާމު އަދާކުރެއްވިއިރު އެ ކޯޓުން ނިންމާފައިވާ ގާނޫނާ ހިލާފު އަދި ސުޕްރީމް ކޯޓުގެ އިހުތިސާސްގެ ބޭރުން ދައުލަތުގެ އެހެން މުއައްސަސާތަކުގެ އިހުތިސާސުގެ ތެރެއަށް ވަދެ ނިންމާފައިވާ ނިންމުންތަކުގައި ބައިވެރިވެ ވަޑައިގެންފައިވާ ބޭފުޅެއް ކަމަށެވެ.\nއެހެންކަމުން ފާއިޒު، ސުޕްރީމް ކޯޓުގެ ފަނޑިޔާރު ކަމަށް އައްޔަން ކުރަން ނުފެންނަ ރައީސް އިބްރާހިމް މުހައްމަދު ސޯލިހަށް ލަފާ އެރުވުމަށް ކޮމިޝަނުން ނިންމާފައިވާ ކަމަށް ޖޭއެސްސީން ބުނެއެވެ.\nއަހްމަދު ފާއިޒު ހުސައިނަކީ މިހާރު އަމަލުކުރަމުންދާ ފެހި ގާނޫނުއަސާސީގެ ދަށުން ސުޕްރީމް ކޯޓު އުފެއްދި ދުވަހުން ފެށިގެން 2014 ވަނަ އަހަރުގެ ޑިސެމްބަރު މަހުގެ 14 ވަނަ ދުވަހުގެ ނިޔަލަށް ސުޕްރީމް ކޯޓުގެ އުއްތަމަ ފަނޑިޔާރުކަން ކުރެއްވި ބޭފުޅެކެވެ.\nސުޕްރީމް ކޯޓުގެ ފަނޑިޔާރުންގެ ގޮތުގައި މިހާރު ތިއްބެވީ ފަސް ފަނޑިޔާރުންނެވެ. އެއީ އުއްތަމަ ފަނޑިޔާރު މުއުތަސިމް އަދުނާނާއި، ފަނޑިޔާރު ހުސްނުއްސުއޫދާއި، ފަނޑިޔާރު މަހާޒް އަލީ ޒާހިރާއި، ފަނޑިޔާރު އައިޝާ ޝުޖޫން މުހައްމަދުގެ އިތުރުން ފަނޑިޔާރު ޑރ. އަޒްމިރާލްދާ ޒާހިރު އެވެ.


DRP ge amaazakee council ge gina gondi thakeh hoadhun: Jabir | Mihaaru\nޑީއާރުޕީގެ އަމާޒަކީ ކައުންސިލްގެ ގިނަ ގޮނޑިތަކެއް ހޯދުން: ޖާބިރު\n14 ޑިސެމްބަރ 2019 - 12:11 13 comments\nލޯކަލް ކައުންސިލް އިންތިހާބުގައި 980 ކައުންސިލަރުން އިންތިހާބު ކުރުމަށް އިލެކްޝަންސް ކޮމިޝަނުން ވަނީ ނިންމައިފަ އެވެ. އޭގެ ތެރެއިން 384 ގޮނޑި ހާއްސަކޮށްފައި ވަނީ އަންހެނުންނަށެވެ. އެއީ ރަށު ކައުންސިލްތަކުން 372 ގޮނޑި އަދި ސިޓީ ކައުންސިލްތަކުން 12 ގޮނޑި އެވެ.\nލޯކަލް ކައުންސިލް އިންތިހާބުގައި ޑީއާރުޕީގެ ޓިކެޓުގައި ވާދަކުރުމަށް ޝައުގުވެރިވާ މީހުންނަށް ކުރިމަތިލުމުގެ ފުރުސަތު ހުޅުވާލަން އެ ޕާޓީގެ ކައުންސިލުން ވަނީ ނިންމައިފަ އެވެ. ޓިކެޓު ދިނުމުގައި ޑީއާރުޕީން ބަލަނީ މަދުވެގެން 100 އާ މެމްބަރުންގެ ފޯމް ހުށަހެޅުމާ އެކު، ގާނޫނީ ޝަރުތު ފުރިހަމަވޭތޯ އެވެ.\nޖާބިރު "މިހާރު" އަށް ވިދާޅުވީ ލޯކަލް ކައުންސިލް އިންތިހާބުގައި ޑީއާރުޕީގެ ޓިކެޓުގައި ވާދަކުރުމަށް ބޭނުންވާ ކޮންމެ ދިވެހި ރައްޔިތަކަށް އެ ފުރުސަތު އޮންނާނެ ކަމަށެވެ. އަދި ޑީއާރުޕީގެ އަމާޒަކީ 980 ކައުންސިލް ގޮނޑީގެ ތެރެއިން ވީހާ ވެސް ގިނަ ގޮނޑިތަކެއް ހޯދުން ކަމަށް ޖާބިރު ވިދާޅުވި އެވެ.\n#DRP ge ticket gai 2020vana aharuge Local Council inthihaab gai vaadhakurumah shauguverivaa faraaithakah efurusathu hulhuvaalumah Council in vanee ninmaafai. Ticket dhinumugai beleynee madhuvegen 100 aah memberunge form husha elhumaa eku qaanooni sharuthu furihamavun\n— DRP (@drpmaldives) December 13, 2019\nޑީއާރުޕީން ކުރި ޓުވީޓު.\n"ޑީއާރުޕީގެ މެމްބަރުން ރާއްޖޭގެ އެކިކަންކޮޅުތަކުގައި އެބަތިބި. އެހެންވީމަ، ޑީއާރުޕީ އަށް ސޮއިކޮށްފައިވާ 100 މެމްބަރުންގެ ފޯމް ހިފައިގެން އަންނަންވީ. ފުރުސަތު އެބައޮތް،" ޖާބިރު ވިދާޅުވި އެވެ.\nޖާބިރު ވިދާޅުވި ގޮތުގައި ޓިކެޓު ދޭނެ މީހުން ކަނޑައަޅާނީ ކޮމިޓީއަކުން ބެލުމަށް ފަހު އެވެ. އަދި އެ ޕާޓީން ޓިކެޓު ދޭނީ އިންސާފުވެރިކަމާ އެކު ދެ ފުށް ފެންނަ ގޮތަކަށް ކަމަށް އޭނާ ވިދާޅުވި އެވެ.\nޖާބިރު ވިދާޅުވީ ޑީއާރުޕީން ޕްރައިމަރީ ބޭއްވުމަށް އެއްވެސް ގޮތަކަށް ތާއީދު ނުކުރައްވާ ކަމަށެވެ. އެހެން ޕާޓީތަކުން ޕްރައިމަރީ ބާއްވަނީ އޮޅުވާލަން ކަމަށް ވެސް ޖާބިރު ވިދާޅުވި އެވެ.\n"ޕްރައިމަރީ މަކަރުވެރި ގޮތަކަށް ބާއްވާފައި އަޑި އަޑިން ޓިކެޓު ދެނީ އެހެން ޕާޓީތަކުން. އަޅުގަނޑުމެން އެގޮތަކަށް ނަހަދާނެ. މި ޕާޓީން އޮޅުވައެއް ނުލާނެ،" ޖާބިރު ވިދާޅުވި އެވެ.\nލޯކަލް ކައުންސިލް އިންތިހާބުގައި އެކި ދާއިރާތަކަށް ވާދަކުރާނެ މީހުން ކަނޑައަޅަން ޕްރައިމަރީއެއް ނުބާއްވާނެ ކަމަށް ޑީއާރުޕީން ބުނި އިރު، ސަރުކާރު ކޯލިޝަންގެ އެންމެ ބޮޑު ޕާޓީ، އެމްޑީޕީން ޕްރައިމަރީ ބޭއްވުމަށް ދަނީ ތައްޔާރުވަމުންނެވެ. އަދި ބައެއް މީހުން ވަނީ ކެމްޕެއިން ކުރަން ފަށައިފަ އެވެ.\nއިތުރު ލިޔުންތައް ލޯކަލް އިންތިހާބު ރަށު ކައުންސިލް އަތޮޅު ކައުންސިލް ސިޓީ ކައުންސިލް ޑީއާރުޕީ ލާމަރުކަޒީ ހިންގުން މެމްބަރު އަބްދުﷲ ޖާބިރު (ކާށިދޫ)


Raajje ah 82,000 ahvure gina touristun athuvehje\nރާއްޖެއަށް 82،000 އަށްވުރެ ގިނަ ޓޫރިސްޓުން އަތުވެއްޖެ\nމިދިޔަ ހަފުތާގައި ރާއްޖެ އައި އަޒޫރު އެއާއިން ރާއްޖެ އައި ޓޫރިސްޓުން ތަކެއް ވީއައިއޭގައި -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nރާއްޖޭގެ ބޯޑަރު ޖުލައި މަހު ހުޅުވިފަހުން މިހާތަނަށް 82،000 އަށްވުރެ ގިނަ ޓޫރިސްޓުން އައިސްފައިވާ ކަމަށް ޓޫރިޒަމް މިނިސްޓްރީން ބުނެފި އެވެ.\nޓޫރިޒަމް މިނިސްޓްރީން އާއްމުކުރި ތަފާސް ހިސާބުތައް ދައްކާ ގޮތުގައި އިއްޔެގެ ނިޔަލަށް 82,902 ޓޫރިސްޓުން އައިސްފައިވެ އެވެ. އަދި މި އަހަރުގެ ޖެނުއަރީން ފެށިގެން މިހާތަނަށް ޖުމްލަ އައި ޓޫރިސްޓުންގެ އަދަދު ވަނީ 465,749 އަށް އަރާފަ އެވެ.\nހުޅުވިފަހުން އައި ޓޫރިސްޓުން\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި މި އަހަރުގެ މިހާތަނަށް އެންމެ ގިނައި ޓޫރިސްޓުން އައިސްފައިވަނީ ރަޝިއާއިންނެވެ. އަދި ލޮކްޑައުންނަށްފަހު ބޯޑަރު ހުޅުވި ފަހުން ވެސް އެންމެ ގިނައިން ޓޫރިސްޓުން އައިސްފައިވަނީ އެ ގައުމުންނެވެ.\nއެންމެ ގިނަ ޓޫރިސްޓުން އައި ގައުމުތައް\nޖަރުމަނު ވިލާތް 3,999\nޓޫރިސްޓުން އަންނަ އަދަދު މަތިވަމުންދާއިރު، ދުވާލެއްގެ މައްޗަށް އަންނަ މީހުންގެ އަދަދު ވެސް ވަނީ މަތިވާން ފަށާފަ އެވެ. ބޯޑަރު ހުޅުވި ޖުލައި މަހު ދުވާލެއްގެ މައްޗަށް އައިސްފައިވަނީ 100 މީހުންނެވެ. ނަމަވެސް މިހާރު އެވްރެޖު ގޮތެއްގައި 1,690 މީހުން އާދެ އެވެ. އަދި އާއްމު ގޮތެއްގައި ޓޫރިސްޓުން ރާއްޖޭގައި ހޭދަކުރާ މުއްދަތުވެސް މަތިވެފައިވާ ކަމަށް ތަފާސް ހިސާބުތަކުން ދައްކަ އެވެ. ޖެނުއަރީ އިން މާޗް މަހު ބޯޑަރު ބަންދު ކުރުމާ ހަމައަށް ޓޫރިސްޓުން އެވްރެޖު ގޮތެއްގައި މަޑު ކުރަނީ 7.9 ދުވަހު އެވެ. ނަމަވެސް މިހާރު އެވްރެޖު ސްޓޭ ވަނީ 9.2 ދުވަހަށް ދިގުވެފަ އެވެ.\nޓޫރިޒަމް މިނިސްޓަރު އަބްދުﷲ މައުސޫމް ވިދާޅުވެފައިވާ ގޮތުގައި މި އަހަރު ޓޫރިސްޓުން ގެންނަ ކަނޑައަޅާފައިވާ ޓާގެޓު ކަމަށްވާ 500،000 ޓޫރިސްޓުން މި އަހަރުގެ 25 ވަނަ ދުވަހު ހަމަވާނެ އެވެ. އަދި ބޯޑަރު ހުޅުވިފަހުން ގެންނަން ޓާގެޓު ކުރި އެއް ލައްކަ ޓޫރިސްޓުންގެ ނަމްބަރު ވެސް މި މުއްދަތުގައި ހަމަވާނެ ކަމަށް ލަފާ ކުރެވެ އެވެ.\nޓޫރިޒަމް ވެލާނާ އިންޓަނޭޝަނަލް އެއާޕޯޓް ޓޫރިސްޓް އެރައިވަލް + އެމްއޭސީއެލް މިނިސްޓްރީ އޮފް ޓޫރިޒަމް ކޮވިޑް-19 ދިވެހި ރާއްޖެ އަލުން ހުޅުވާލުން


Kalhuvakaru Miskiiy Hulhuvaalaifi | Jazeera\tކަޅުވަކަރު މިސްކިތް ހުޅުވާލައިފި - Jazeera\nކަޅުވަކަރު މިސްކިތް ހުޅުވާލައިފި\nމޫސާ ރަޝީދު November 17, 2020 177 views0\nކުރީ ސަރުކާރުން ރޫޅާލާފައިވާ ރާއްޖޭގެ ތަރިކައެއް ކަމަށްވާ، ކަޅުވަކަރު މިސްކިތް އަލުން ރާވައި ހުޅުވައިފި އެވެ.\nރޫޅާލައިގެން އެއްތަނުން އަނެއް ތަނަށް ބަދަލުކުރެވޭ ގޮތަށް ރާއްޖޭގައި ހަދާފައި ހުރި ހަމައެކަނި މިސްކިތް ކަމުގައިވާ ކަޅުވަކަރު މިސްކިތް މިހާރު ހުންނަނީ ކުރިން ދިރާގުގެ ހެޑް އޮފީސް ހިންގަމުން އައި ބިމުގަ އެވެ. އެ މިސްކިތް ރަސްމީކޮށް ހުޅުވާދެއްވީ ރައީސް އިބްރާހިމް މުހައްމަދު ސޯލިހު އެވެ. މިއީ އެމަނިކުފާނު ވެވަޑައިގަތް ރިޔާސީ ވައުދުފުޅުގެ ތެރޭގައި ހިމެނޭ ކަމެކެވެ.\nކަޅުވަކަރު މިސްކިތް ބިނާ ކުރެއްވީ 1779 އިން 1799 އަށް ރަސްކަން ކުރެއްވި އައްސުލްތޯން ހަސަން ނޫރައްދީން އިސްކަންދަރުގެ ރަސްކަމުގެ 10 ވަނަ އަހަރުގަ އެވެ. އެ މިސްކިތް ފުރަތަމަ ހުރީ ކަޅުވަކަރު މިސްކިތް ހުރީ މަޖީދީ މަގާއި ކަރަންކާ މަގާ އިންވެގެން ހުޅަނގު އުތުރު ކަންމަތީގަ އެވެ. އޭގެ ފަހުން އެ މިސްކިތް ބަދަލު ކުރީ މިހާރު ގަލޮޅު ދަނޑު ކައިރީގައި ހުންނަ މަސްޖިދުލް ސުލްތޯނުލް އާދިލް މިސްކިތް ހުންނަ ތަނުގަ އެވެ.\nއެ ތަނުން ނަގައި، ރައީސް އިބްރާހިމް ނާސިރުގެ ވެރިކަމުގެ ތެރޭގައި އެ މިސްކިތް ނީލަން ކިޔުމަށް ފަހު ފުރަނަ ރިސޯޓަށް ގެންދިޔަ އެވެ. އަދި އެކަމާ ރައްޔިތުން ނުރުހުން ފާޅު ކުރެއްވުމުން ރައީސް މައުމޫން އަބްދުލް ގައްޔޫމް ވެރިކަމަށް ވަޑައިގެން 1980 ވަނަ އަހަރު އެ މިސްކިތް ސަލްޓަން ޕާކްގެ އިރު ދެކުނު ފަރާތުގައި ބެހެއްޓެވި އެވެ.\nއެއަށް ފަހު ރައީސް މުހައްމަދު ނަޝީދުގެ ވެރިކަމުގައި ކަޅުވަކަރު މިސްކިތުގެ އާބާތުރަކަން ފިލުވުމަށް ފަހު އޭޕްރީލް ،19 2009 އަލުން ހުޅުވި އެވެ. އަދި ރައީސް އަބްދުﷲ ޔާމީން ވެރިކަމަށް ވަޑައިގެން އެ މިސްކިތް ހުރި ތަން ބަދަލު ކުރެއްވުމަށްޓަކައި އަލުން ރޫޅާލި އެވެ.\n"އަޅުގަނޑު އުންމީދު ކުރަނީ ކަޅުވަކަރު މިސްކިތް މި ބިމަކީ މިސްކިތުގެ ދާއިމީ ވަޒަން ކަމުގައި ވެގެން ދިޔުން،" މިއަދު ބޭއްވި ރަސްމިއްޔާތުގައި ރައީސް ސޯލިހު ވިދާޅުވި އެވެ.


BREAKING|Covid-19: Russia In Ithuru 445 Meehaku Maruvejje - Vaguthu\nކޮވިޑް-19: ރަޝިއާއިން އިތުރު 445 މީހަކު މަރުވެއްޖެ\nދުނިޔޭގެ އެކި ގައުމުތަކުގައި މިހާރު ހަލުވިކަމާއެކު ފެތުރެމުން އަންނަ ކޮވިޑް-19 ޖެހިގެން ރަޝިއާއިން އިތުރު 445 މީހަކު މަރުވެއްޖެއެވެ.\nކޮވިޑް-19ގެ ފަހުގެ ތަފާސްހިސާބުތައް ގެނެސްދޭ ގައުމީ އިދާރާއަކުން ބުނެފައިވަނީ އެގައުމުގައި ކޮވިޑް-19 ޖެހިގެން ޖުމްލަ 59،951 މީހަކު ވަނީ މަރުވެފައެވެ. އޭގެ ތެރޭގައި ފާއިތުވި 24 ގަޑިއިރު ތެރޭގައި މަރުވެފައިވާ 445 މީހަކު ހިމެނެއެވެ. މިހާތަނަށް އެގައުމުން އެއްދުވަސް ތެރޭ އެންމެ ގިނަ މީހުން މަރުވެފައިވަނީ ޑިސެމްބަރު 24 ވަނަ ދުވައެވެ. އެދުވަހު އެގައުމުން 635 މީހަކު ވަނީ މި ބަލި ޖެހިގެން މަރުވެފައެވެ.\nފާއިތުވެދިޔަ 24 ގަޑިއިރަށް ބަލާއިރު، އެ ގައުމުން 24،217 މީހަކު ވަނީ ކޮވިޑް-19 އަށް ފައްސިވެފައެވެ. އެގައުމުން މިހާތަނަށް އެންމެ ގިނަ މީހުން އެއް ދުވަސްތެރޭގައި ފައްސިވެފައިވަނީވެސް މިދިޔަ ޑިސެމްބަރު މަހުގެ 24 ވަނަ ދުވަހުއެވެ. އެދުވަހު އެގައުމުން 29،935 މީހަކު ވަނީ މި ބައްޔަށް ފައްސިވެފައެވެ.\nއެ ގައުމުގައި ކޮވިޑް-19 އަށް ފައްސިވި މީހުންގެ ޖުމްލަ އަދަދު ވަނީ 3،308،601 އަށް އަރާފައެވެ.


ރައީސުލްޖުމްހޫރިއްޔާ ތިމަރަފުށީގެ ބައެއް ތަންތަނަށް ޒިޔާރަތްކުރައްވައި، ތ. އަތޮޅު ތަޢުލީމީ މަރުކަޒުގެ އިސްވެރިންގެ ކަންބޮޑުވުންތަކާއި ގުޅޭގޮތުން މަޝްވަރާކުރައްވައިފި - The President's Office\n18 އޮގަސްޓް 2021، ރިފަރެންސް: 2021-290\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މިހާރު ތ. އަތޮޅަށް ކުރައްވަމުން ގެންދަވާ ދަތުރުފުޅުގައި ތ. އަތޮޅު ތަޢުލީމީ މަރުކަޒަށް ޒިޔާރަތްކުރައްވައި، އެ ސްކޫލްގެ އިސްވެރިންނާ ބައްދަލުކުރައްވައި ސްކޫލް ހިންގުމުގައި އެބޭފުޅުންނަށް ދިމާވާ ދަތިތަކާއި ގުޅޭގޮތުން ފުޅާ ދާއިރާއެއްގައި މަޝްވަރާކުރައްވައިފިއެވެ.\nމިއަދު ހެނދުނު ތ. އަތޮޅު ތަޢުލީމީ މަރުކަޒުގައި ބޭއްވެވި މި ބައްދަލުކުރެއްވުމުގައި ސްކޫލް ގެ އިސް ވެރިންނާއި އެސްއެމްޓީގެ ބޭފުޅުން ވަނީ އެބޭފުޅުންގެ ކަންބޮޑުވުންތަކާއި ސްކޫލް ހިންގުމުގައި ދިމާވާ ދަތިތަކާއި ގުޅޭގޮތުން ރައީސުލްޖުމްހޫރިއްޔާއާ މަޢުލޫމާތު ހިއްސާކުރައްވާފައެވެ. މިގޮތުން އެބޭފުޅުން ވަނީ ސްކޫލްގެ ޖާގައިގެ ދަތިކަން ޙައްލުކުރުމަށް އިތުރު6ކްލާސްރޫމް ތަރައްޤީކުރަމުން އަންނަކަން ފާހަގަކުރައްވާފައެވެ. އަދި، ސްކޫލް ޒަމާނީ ފެންވަރަކަށް ތަރައްޤީކުރުމަށް ބޭނުންވާ ރީސްޓްރަކްޗަރިން މަސައްކަތްތަކާއި، ބޭނުންވާ ވަޞީލަތްތަކާއި، ސްކޫލް މަރާމާތަށް ބޭނުންވާ ބަޖެޓް އަދި، ފަންނީ މުވައްޒަފުން ހޯދުމުގައި ދިމާވާ ދަތިތައް ޚާއްޞަގޮތެއްގައި ވަނީ ފާހަގަކުރައްވާފައެވެ. ބެލެނިވެރިން ވަނީ އެޑިއުކޭޝަނުން ދޫކޮށްފައިވާ ޓެބްލެޓްތައް ޙަލާކުވުމުން އެ އަލުން ހޯދުމުގައި ލުއި ގޮތްތަކެއް ހަމަޖައްސަވައިދެއްވަން ރައީސް އަރިހުގައި ދަންނަވާފައެވެ.\nރައީސުލްޖުމްހޫރިއްޔާ ވަނީ ތަޢުލީމީ މަރުކަޒުގެ އިސްވެރިން އަދި ބެލެނިވެރިން ފާހަގަކުރެއްވެވިި ކަންކަން ފަހިކުރުމުގައި ސަރުކާރުން ކުރެވެން ހުރި މަސައްކަތްތައް ކޮށްދެއްވާނެކަމުގައި ވިދާޅުވެފައެވެ. އަދި، އެމަނިކުފާނު ވަނީ ކޮވިޑްގެ ޙާލަތުން އަރައިގަތުމަށް ވެކްސިން ޖެހުމުގެ މުހިންމުކަން ފާހަގަކުރައްވާފައެވެ. މީގެ އިތުރުންވެސް ރައީސުލްޖުމްހޫރިއްޔާގެ ވާހަކަފުޅުގައި އަންނަ އަހަރުގެ ބަޖެޓުގައި ހިމަނައިގެން ތަޢުލީމީ ދާއިރާގެ މުވައްޒަފުންގެ މުސާރައާއި އިނާޔަތްތައް ބޮޑުކުރުމަށް ސަރުކާރުން މަސައްކަތްކުރަމުން އަންނަކަން ފާހަގަކުރެއްވިއެވެ.\nތ. އަތޮޅު ތަޢުލީމީ މަރުކަޒަށް ޒިޔާރަތްކުރެއްވުމުގެ ކުރިން ރައީސުލްޖުމްހޫރިއްޔާ ވަނީ ތިމަރަފުށީގެ ބޯހިޔާވަހިކަމަށް ޙައްލެއް ހޯދުމުގެ ގޮތުން އެރަށުގައި އަލަށް ޢިމާރާތްކުރާ 100 ހައުސިންގ ޔުނިޓްގެ މަސައްކަތް ކުރިޔަށްދާ ގޮތް ބައްލަވާލައްވާފައެެވެ. އެސް.ޖޭ ކޮންސްޓްރަކްޝަން ޕްރައިވެޓް ލިމިޓެޑާ ޙަވާލުކޮށްގެން ކުރިޔަށްގެންދާ މި މަޝްރޫޢަކީީ 71،510،250.00 ރުފިޔާގެ މަޝްރޫޢެކެވެ. އެއް އަހަރުދުވަހުގެ މުއްދަތެއް ތެރޭގައި ނިންމުމަށް ރާވާފައިވާ މި މަޝްރޫޢުގެ މަސައްކަތުގެ ބޮޑު ބައެއް މިހާރު ވަނީ ނިމިފައެވެ. މިގޮތުން 64 ގޭގެ ރޫފްބީމް މަސައްކަތާއި، ރޭނުމުގެ މަސައްކަތް ވަނީ ނިމިފައެވެ. އަދި، 42 ގޭގެ ސިމެންތި ޖެހުމުގެ މަސައްކަތާއި، 56 ގޭގެ ރޫފް ޓްރަސް ހަރުކުރުމާއި، 32 ގޭގެ ހިޔާކުރުމުގެ މަސައްކަތް ވަނީ ނިމިފައެވެ.\nމީގެ އިތުރުންވެސް ރައީސުލްޖުމްހޫރިއްޔާ ވަނީ ތިމަރަފުށީގައި ކުރިޔަށްގެންދާ މަގު ހެދުމުގެ މަޝްރޫޢުގެ މަސައްކަތްތައް ބައްލަވާލައްވާފައެވެ. އަދި، އެމަނިކުފާނު ވަނީ ތިމަރަފުށީ ޞިއްޙީ މަރުކަޒަށް ޒިޔާރަތްކުރައްވައި އެތަނުގެ ޙާލަތު ވެސް ބައްލަވާލައްވާފައެވެ. މިގޮތުން، ޞިއްޙީ މަރުކަޒުން ރައްޔިތުންނަށް ޚިދުމަތް ދިނުމުގައި ދިމާވާ ދަތިތައް އޮޅުން ފިލުއްވައި، ޞިއްޙީ ޚިދުމަތްތައް ފުޅާކުރުމާ ބެހޭގޮތުން ތަނުގެ މުވައްޒަފުންނާ އެމަނިކުފާނު ވާހަކަފުޅުދައްކަވާފައިވެއެވެ.


ތާރީޚް: 18 ނޮވެމްބަރ 2009\nމާތްކަމާއި ބަރަކާތުން ފުރިގެންވާ ދުވަސްތަކެއް އަޅުގަނޑުމެންނާއި ކުރިމަތިލައިފިއެވެ. އަޅުގަނޑުމެން މިހާރު އުޅެމުން މި ގެންދަނީ އެ ދުވަސްތަކުގެ ތެރޭގައެވެ. ޙައްޖުމަހުގެ ފުރަތަމަ 10 ދުވަހެވެ. <?xml:namespace prefix = "o" ns = "urn:schemas-microsoft-com:office:office" />\nޙައްޖު މަހުގެ9ވަނަ ދުވަހަކީ ތޯވެ! އެދުވަހަކީ ދުވަސްތަކުގެ ތެރެއިން ﷲ ގެ ޙަޟްރަތުގައި އެންމެ ލޮބުވެތިކަން ބޮޑުވެގެންވާ ދުވަހެވެ. އެދުވަހު ޙައްޖުގެ އަޅުކަން އަދާކުރުމަށް ޢަރަފާތް ބިމަށް އެއްވެ ތިބޭ މީހުންނަށް ﷲގެ ރަޙްމަތާއި ފާފަފުއްސެވުން ދެއްވައެވެ. އަދި ﷲ ސުބްޙާނަހޫ ވަތަޢާލާ އެއިލާހުގެ މަލާއިކަތް ބޭކަލުންގެ ކުރިފުޅުމަތީގައި އެ މީހުންގެ ކިޔަމަންތެރިކަމުގެ މައްޗަށް ފަޚުރުވެރިވެ ވޮޑިގަންނަވައެވެ.\nފާއިތުވެ ދިޔަ އަހަރުގެ ފާފައާއި ކުރިއަށް އޮތް އަހަރުގެ ފާފަ ފޮހެދެއެވެ.\nމިއަހަރުގެ ޢަރަފާތް ދުވަހަކީ މި ނޮވެމްބަރު މަހުގެ 26 ވާ ބުރާސްފަތި ދުވަހެވެ.\nއީމެއިލް ކުރައްވާށެވެ. އެސްއެމްއެސް ފޮނުއްވާށެވެ. ފޯނުން ގުޅުއްވާށެވެ. މި ޕޯސްޓަރުތައް ޕްރިންޓް ކޮށް މީހުންނަށް ފެންނަ ހިސާބުގައި ބަހައްޓަވާށެވެ.


އާދޭސްކުރާ ހިތްވޭ ރޮމުން… 1 – Esfiya\nހިތާމަ މަޖާ ލޯބި 11 hours ago\nއާދޭސްކުރާ ހިތްވޭ ރޮމުން… 1\n“ދަރިފުޅާ” “ދަރިފުޅާ ތާޝާ ދެން ހޭލަން ވިއްޔޭ” ތާނިޔާ އޭނާގެ ދޮށީ ދަރިފުޅަށް ގޮވަމުން ދިޔައެވެ. “ތާޝާ” “ތާޝާ ތި ދޮރުހުޅުވަބަލަ..އަދި މާ ފަސޭހައިން ތެދުވެވޭ މީހެއް ކަމަށް އެ ދޮރުވެސް ތަޅުލައިގެންނޭ ނިދަނީ..ހުރެބަލަ ދެންލާހިކެއްނޫން ދޮރު ތަޅުލައިގެން ނިދާކަށް..ތާޝާ ހަމަ މިހާރު ތެދުވޭ”\nއެންނެ ފަހުން ތާނިޔާ ރުޅިއައިސްގެން ހަޅޭއްލަވައިގަތެވެ..އަޅެމީހަކު ރުޅިނަތްޔާ ދެރައެވެ..މިހާރު އެދޮރުގަ ތަޅަމުން ހަޅޭއް ލަވާތާވެސް ބައި ގަޑިއިރު ވެދާނެއެވެ..ނިދިގަދަ ކުއްޖެއްތާއޭ މަށަށް ލިބިފަ މިހިރީ ތާނިޔާ ހިތައްއެރިއެވެ އަދި ކުރިޔައްވުރެ ބާރަށް ދޮރުގައިތަޅައިގަތީ ހައިބަނޭޝަން އެއްގަ އޮތް ޖަނަވާރަކަށްވެސް ހޭލެވޭނެ ވަރަށެވެ.\nކިންގް ސައިޒް ބޮޑު އެންދުގައި ކުއިލްޓް އަޅާލައިގެން އަރާމުގައި ހުވަފެން ބަލަން އޮތް ތާޝާގެ ހުވެފެންތައް ވިއްސިވިހާލިވެގެން ދިޔައީ ދޮރު ފުނޑާލަފާނެހެން ހީވާކަހަލަ ބާރު އަޑުފައް ގަނޑަކުންނެވެ.. އެއޮއްވަރުގަދަ ނިދިގަނޑުވެސް ދިޔަތަނެއް ނޭންގެވެ. އެވެސް ބިރުންފިލީތޯއްޗެކެވެ. ތަނެއްގަ ރޯވީކަމަށް ހީކޮށް ފުންމައިގެން ތެދުވެ ދޮރާ ދިމާލައް ދުއްވައިގަތީ ގަންނާކުރެއްވި ބިރެއްގެ ސަބަބުންނެވެ. ދޮރުހުޅުވާލުމަށް ފަހު ހަޅޭއް ލަވައިގަންނަން ހުޅުވާލި އަނގަ ލައްޕާލަން ޖެހުނީ ކުރިމަތީ ރުޅިއައިސް ރަތްވެފަ ހުރި ތާނިޔާފެނިފައެވެ. އަނގަލައްޕާލުމަށްފަހު ތާޝާ ހިންދިރުވާލީ މިއަދު ވެސް މަންމަގެ ލެކްޗަރު އަޑުއަހަން ޖެހޭނެތީއެވެ… “އުހުމްމްމް…ހާއި މޮމް….ވަޓްސް އަޕް..އެނީ ޕްރޮބްލަމް..ތާ ހީކުރީ ނިއުކްލިއާ ބޮމެއް ގޮވީކަމަށް..” ހަމަޖެހޭގޮތް ދައްކަމުން ލާނެތް ހިނިތުން ވުމަކާއި އެކީ ތާޝާ އެހެން ބުނެލީ ހުންނަ ކަންނެތް ކަމެއްގެ ސަބަބުން ދޮރުކަނީގައި ލެނގިގަންނަމުންނެވެ. “ތާޝާ އަޅެމީ ޖޯކެއްތަ .. އަދި ހައި މޯމް އޭ ބުނެފިއޭ..ކޮންމެ ދުހުކު ކަރުން ހަންދާވަރަށް ނުގޮވިއެއްކާންކު ހޭލަބަލަ..ސަހާދެއްމިބުނީ ދެން ތާ ނިދަން ޖެހޭނި ކޮޓަރި ތަޅުނުލާ” ތާނިޔާ އެއްޗިހި ގޮވަންފެށިގޮތުން ހީވަނީ މާކުރިން ތައްޔާރުވެގެން ހުރިހެންނެވެ..”ހަހަހަހ..މޯމް އޭސް ޔޫ ވިޝް…ބާއި ދަ ވޭ ކޮބާ ތާން މިއަދު…ސްޓިލް ސްލީޕިންތަ މިގޭ ޕޮރިންސް..” ހިނނިގަނޑެއް ޖަހާލުމަށް ފަހު ތާޝާ އޭނާގެ ކޮއްކޮ އީތަން ކޮބައިތޯ ބަލައިލީ ފަތިހަކަސް އެސޮރު ދުވެދުވެފަ އުޅޭނެތީއެވެ…..”ތާން މިއަދު ނުހޭލާއަދި ..ތިއެއް ނޫނޭ ތާޝާ ކޮލެޖައްދާ ގަޑިޖެހެނީއޭ..އަދި މާ އަވަސް މީހެއްކަމައް ހޭން އެބަހުހްޓެއްނު” ލޯ އަޅާލަމުން ތާނިޔާ ބުނި ޖުމްލައިން ހީވީ ހަމަރަނގަޅަށް ވެސް ތާޝާ ކަންފަތުގަ ބޮމެއް ގޮވިހެންނެވެ..ދެން ރަނގަޅުތާއެވެ ނުގޮވައިގެން އުޅުން ބޮން ވެސް އެންމެފަހުން ގޮވައިފިވިއްޔާއެވެ.\nއިވުނު ޖުމުލައިން ދެލޯ ބޮޑުކޮށް ލުމަށްފަހު ތާޝާ ތެޅިގަތެވެ..ސަހަރޯ އެވެ.. އަލަށް ކޮލެޖައް ދާންޖެހޭތީ ބިރުން ނުނިދިގެން އުޅުންމީހަ ނިދާހޭލި އިރު ކޮލެޖުމަތިން ހަނދާންވެސްނެތެވެ. ގޯލްޑްފިޝް މެމޯރީއެއް ހުއްޓަސް މިދެން ބޮޑުވަރޭ ތާޝާ ހިތައްއެރިއެވެ..” އޯ ޝިޓް!! ސްޓުޕިޑް މީ… ނޯ ނޯ އައި ވޮންޓް ބީ ލޭޓް…” އެތިވަރު ގޮވާލުމަށްފަހު ތާޝާ ފާހަނާއާއި ދިމާލައް ދުއްވައިގަތީ ކޮލެޖައްދާ ފުރަތަމަދުވަހު ގަޑިޖެހެންބޭނުން ނުވާތީއެވެ… .” މިކުއްޖާނުވާނެބަދަލެއް” ހިނނިގަނޑެއް ޖަހާލަމުން ތާނިޔާ އެހެން ބުނުމަށްފަހު ދިޔައީ ޢީތަން ހޭލައްވާށެވެ.\nއުމުރުން 17 އަހަރުގެ ތާޝާ އަކީ ރީތި އަންހެންކުއްޖެކެވެ. އިސްކޮޅުން އެހާދިގުނޫނަސް ކުރެކޭވެސް ނުބުނެވޭނެއެވެ. ދޮންކޮށްހުންނަ ހަންގަނޑާއި ބޮޑުދެލޯ އެވައްވައް މޫނާއި ނުހަނުގުޅުއެވެ. ފަންކޮށްހުންނަ އިސްތަޝިގަނޑު ހުނނަނީ އެހާކުރުނޫން ވަރަކަށް ކޮށައިލާފައެވެ. ލޫލާފަތި ހަށިގަނޑެއްގެ ވެރިތާޝާ އަކީ މަޖާ މިޒާޖެއްގެ އަނގަގަދަ ކުއްޖެކެވެ. އެންމެންނާވެސް ގުޅޭ ހިތްހެޔޮ ތާޝާއަކީ އެހާބަސްނާހާ ކުއްޖެކޭވެސް ދެން ނުބުނެވޭނެއެވެ. ކުދިކުދިކަނކަމާއި ރުޅިއަޔަސް2މިނެޓުނުވަނީސް އެކަންހަނދާނެތޭނެއެވެ. މަޑުންހުންނަންވެސް ހަމަ އެގޮއްޔައައް އުނދަގުލީއެވެ. ކިޔަވަންވެސްފޫހިވަނީ ދެން ވަކިވަރެއްބަލައިގެންނެއްނޫނެވެ. ކުރާނެކަމެއްނެތެވެ…ކޮންމެކަސް ތާޝާއަކީ ދެން ވަރަށް ކޫލް ކުއްޖެކޭ ބުނެވިދާނެއެވެ………….\nތެޅެމުންފޮޅެމުން ފެންވަރައިގެންނުކުމެ ކަޅުކުލައިގެ ޖިންސަކާއި ހުދުކުލައިގެއަތްކުރުކު ޓޮޕްކޮޅެއް ލުމަށްފަހު ތާޝާ ލޯގަނޑުކުރިމަތީ ހުއްޓެލިއެވެ.. އިސްތަށިގަނޑު މިނިވަންކަމާއިއެކު ފަހަތައް ދޫކޮށްލުމަށްފަހު މޫނުގައި ފުއްކޮޅެއްޖަހާލާ’ ތުންފަތުގައި ލިޕްސްޓިކް ކޮޅެއްހާކާލުމަށްފަހު ދަބަސް ހިފައިގެން ކޮޓަރިންނިކުތީ ތުއިދައްކަން ދެން މިއަދުނުހުރެވޭނެތީއެވެ.\n“ތާ ސައިތަށިބޮއެގެން ދެވޭނީ” ތެޅެމުންފޮޅެމުން ބޫޓައް އަރައިގެން ގޭންނުކުންނަން ދިޔަ ތާޝާގެ ފިޔަވަޅުތައްމަޑުޖެހުނީ ތާނިޔާގެއަޑަށެވެ. “އަޅެ މަންމާ ތާ ގަޑިޖެހެނީއޭ ..އައިމް ގޮއިން ބާއި ލަވްޔޫ..ތާން ހޭލީމަ ބުނޭ ދޮންތަބުންޏޭ ތާން ޖޫރި މަނައޭ” . ފައްޗަކަށް ބަސްތައްއަމުނާލުމަށްފަހު ތާޝާ ދުއްވައިގަތީ އަވަސް މުސްތަގުބަލެއްގައި ޓެކްސީއެއްލިބޭތޯ ދުޢާ ކުރަމުންނެވެ. ބައްޕަވެސް މިއަދު ވީ ޑިއުޓީގައެވެ.އަންލަކީއަސް މިވަރުވާކަށް ނުވާނޭ ތާޝާ ހިތައްއެރިއެވެ. ތާނިޔާވެސް ދެފަރާތައްބޯ ހޫރާލުމަށްފަހު ކުރަންހުރި މަސައްކަތާގެން ކުރިއްދިޔައެވެ.\nތާޝާގެ ބައްޕަ ތާނިމް އަކީ ސިފައިނެކެވެ. ތާޝާގެ އާއިލާއަކީ ތަނަވަސްއާއިލާއެއްކަމުން ބޭނުންވާ ހުރިހާއެއޗެއް ކަހަލަގޮތަކަށް ތާޝާ އަށާއި ޢީތަން އަށް ލިބެއެވެ. މިއީ ކުޑަކުޑަ އުފާވެރި އާއިލާއެކެވެ.\nކޮލެޖުގޭޓުކައިރީ ހުއްޓިލައިގެން ހުރި ތުއާގެ ތުންގަނޑު ތުންބީބީއަކަށްވެސް ދޫނުކުރާނެއެވެ. ހީވާގޮތުން އޭނައެހެރީ ވަރަށް ރުޅިއައިސްފައެވެ. އިރުއިރު ކޮޅާގަޑިއަށް ބަލައިލާގޮތުން ހީވަނީ މީހަކަށް އިންތިޒާރުކުރާހެންނެވެ. ހަމުގެ ކުލައެހާ އަލި ނޫނަސް ތުއާ އަކީވެސް ބަލައިލަން ހުތުރުކުއްޖެއް ނޫނެވެ. ފަންއިސްތަށިގަނޑު ކޮނޑާހިސާބައް ކޮށައިލައިފައި ހުންނައިރު ސާދާ ގޮތެއހުރެއެވެ. ކަކުލާއި ހިސާބައްއަރާވަރުގެ ކްރީމްކުލައިގެ ގަމީސްޓޮޕްކޮޅަކާއި ކަޅުކުލައިގެ ލެގިންއެއްލާގެންހުރިއިރު ތުއާއާ ނުހަނުގުޅެއެވެ….\nތުއާ ސިއްސައިގެން ދިޔައި ފަހަތުން މީހަކު ކޮނޑައް އަތްވައްޓާލުމައްފަހު “ސޮރީ ބޭބީ އައިއެމް ލޭޓް” އޭބުނެލިއަޑަށެވެ. ރަނގަޅަށް ބެލިއިރު ކައިރީގައި ހުރި ތާޝާ ހުރީ ވަރުބަލިވެގެން ގޮސް ދެވަރުންއެއްވަރުވެފައެވެ. އެކުއްޖާފުޅު ކިރިޔާދުނިޔޭގަ ހުރިކަމޭ ތުއާ ހިތައްއެރިއެވެ. “ކަމަނާފާނައް ނުހޭލެވުނީތަ..ކިހިނެއްތަ ތިވަނީ .. ހީވަނީ ފަހުނޭވާ ލާންއުޅޭހެންވިއްޔަ” ހިނނިގަނޑުމަތަ ކުރަމުން ތުއާ ބުނެލިއެވެ.ކިތަންމެ ރުޅިއައިސްހުރި ނަމަވެސް ތާޝާ އުޅޭގޮތުން ތުއާާއައް މާޖާވިއެވެ. އޭރުވެސް ތާޝާ މައިނޭވާލަނީއެވެ..”އައި ފީލްސޮރިފޯ މައިސެލްފް …މިހެން ތެޅިތެޅި ހުއްޓާކަންނޭގެ މަ ފަހު ނޭވާވެސް ލާންޖެހޭނީ” ފުންނޭވާ އެއްލުމަށްފަހު ތާޝާ އުނަގަނޑުގައި އަތްވިއްދާލަމުން ބުނެލިއެވެ.. “ހަމަޖެހިބަލަ އަދި5މިނެޓުއެބައޮތޭ ދަރިފުޅާ” ކޮލެޖައްވަންނަން ހިނގައިގަންނަމުން ތުއާ ބުނެލިޖުމުލައިން ތާޝާ ތުންދަމާލިއެވެ. އަދި ތުއާގެކޮނޑައް އަތްވައްޓާލުމައްފަހު ހިނގައިގަތީ އަނގަތަޅުވަމުންނެވެ.\nދެމީހުން އެއްތަންވެޖެއްޔާ މިއީހަމަ އާދައެވެ. ދިމާކުރުމާއި ސަކަރާތްޖެހުމެވެ..އެކަކު އަނެކަކަށް ޖެއްސުންކުރުމެވެ….ތުއާއަކީ ކުޑައިރުންސުރެ ތާޝާގެ އެންމެގާތް އެކުވެރިޔާއެވެ. އެދެމީހުންނަކީ ދެ ހަށިގަނޑަކަސް ހަމައެއްފުރާނައެކެވެ. ނަމަވެސް ދެމީހުންގެ މީޒާޖު ހާދަ ތަފާތެވެ..ތުއާއަކީ އަނގަމަޑު މަޑުމައިތިރި ބަސްއަހާ،ކިޔަވަން މަސައްކަތް ކުރާ ކުއްޖެއްކެވެ ނަމަވެސް ތާޝާއަކީ އޭގެދިމާއިދިކޮޅެވެ. އެގޮއްޔަގެ ވާހަކަ ދެއްކުމަށްވުރެ ރަނގަޅުވާނީ ނުދެއްކުމެ..\n…..ތާޝާ އާއި ތުއާ ދިޔައިއީ ފިޔަވަޅާއިއެއްވަރަށް އަނގަވެސް ތަޅުވަމުންނެވެ..ފޯރީގައި އަނގަތަޅާމުންދިޔަ ތާޝާ ސިއްސައިގެންދިޔައީ ކުރިމަތިންއައި ޒުވާނާގެގައިގައި ލާގަތުމުންނެވެ. ” ސޮރީ ސޮރީ..މައި ބޭޑް” އިސްއުފުލާލުމަށްފަހު ތާޝާ އޭނާގެ ކުރިމަތީގައި ހުރި ފިރިހެން ކުއްޖާކާރީގައިބުނެލިއެވެ. ހިނދުކޮޅަކަށް ދެމީހުންގެ ނަޒަރު ބައްދަލުވިއެވެ. ބަލައިލަން ރީތި ފިރިހެންކުއްޖެކެވެ. އިސްކޮޅުންދިގު، ހަމުގެކުލަދޮން ހޭޑްސަމްބޯއީއެކެވެ. ފަންއިސްތަށިގަނޑުވެސް ހުރީ ރީތިވަރަކަށް ކޮށައިލާފައެވެ. ދެމީހުން ދެމީހުންގެ ލޮލުގެޖާދޫގައި ޖެހިފަހުއްޓާ ސިއްސައިގެންދިޔައީ މީހަކުކަރުކެހެލި އަޑަށެވެ..\nMasha Allah vrh Sali❤❤\nFirst part keep it up ❤❤❤\nCover pic fenuny maa actually huluvaly vrh Sali stry vxxx ❤❤❤❤\nAnd I love the cover most eyy I ge fav Korean drama high school love gaa uley kudhin ❤❤❤veemaa❤❤❤\nBtw waiting for the best part ❤❤❤\nހިތްވިންދާ ނުލައި _1\nހިތާމަ މަޖާ ލޯބި December 16, 2019\n“އެސް ސީ އޭ ގެ ޝިކާރަވެރިޔާ 4”\nހިތާމަ ކުރުވާހަކަ ލޯބި February 23, 2020\nލޯބި July 23, 2015\nލޯބި October 15, 2020\nއެއް ރެއިން – ފުރަތަމަ ސީސަން\nހިތާމަ ބިރުވެރި July 21, 2018\nވެހޭ ވާރޭ ތެރެއިން…12\nލޯބި June 9, 2019\nލޯބި August 2, 2014


1000 Meehun Hamanuvaa Rahthakun Meehun Baalan Jabir Govaalavvaifi - Vaguthu\nކޮވިޑްގައި މަރުވާ މީހުންގެ އަދަދު މައްޗަށް! - 16 ގަޑިއިރު ކުރިން\n1000 މީހުން ހަމަނުވާ ރަށްތަކުން މީހުން ބާލަން ޖާބިރު ގޮވާލައްވައިފި\n3 މަސް ކުރިން ( އޮކްޓޯބަރ 27, 2021 )\n| މުހައްމަދު އުސާމް\nޖާބިރު މަޖިލީހުގެ ޖަލްސާއެއްގައި ވާހަކަދައްކަވަނީ: ފޮޓޯ މަޖިލީސް މީޑިއާ\nރާއްޖޭގައި މީހުން ދިރިއުޅޭ ރަށްތަކުގެ ތެރެއިން 1،000 މީހުން ހަމަނުވާ ރަށްތަކުން މީހުން ބާލަން ރައްޔިތުންގެ މަޖިލީހުގެ ކާށިދޫ ދާއިރާގެ މެންބަރު އަދި ދިވެހި ރައްޔިތުންގެ ޕާޓީ (ޑީއާރުޕީ) ގެ ލީޑަރު އަބްދުﷲ ޖާބިރު ގޮވާލައްވައިފިއެވެ.\nމަޖިލީހުގެ މިއަދުގެ ޖަލްސާގައި، ފުލިދޫ ގިރާ ސަރަހައްދު ހިމާޔަތް ކުރުމުގެ މައްސަލާގައި އެންވަޔަރަމަންޓް ކޮމިޓީން އެކުލަވާލި ރިޕޯޓުގެ ބަހުސްގައި، ޖާބިރު ވިދާޅުވީ ރާއްޖެ ސަލާމަތް ކުރުމުގެ އެންމެ ބޮޑު ޒިންމާއެއް އޮތީ ދިވެހި ދައުލަތާއި ދިވެހި ރައްޔިތުންގެ މައްޗަށް ކަމަށެވެ.\nޖާބިރު ވިދާޅުވީ އިންސާނުން ދިރިއުޅެވޭ ވަރަށް ރާއްޖޭގައި ހަތަރު ސިޓީއެއް ތަރައްގީކޮށް، ހަމައެކަނި އެ ސިޓީތަކުގައި މީހުން ދިރިއުޅެވޭ ގޮތަށް ކަންކަން ބަދަލު ކުރަން ޖެހޭ ކަމަށެވެ. އޭގެ އިތުރުން ބައެއް ރަށްރަށް އަންނަން އޮތް ޖީލުތަކަށް ފޯރުކޮށްދޭން މީހުން ބެހެއްޓުން ވެސް ރަނގަޅުވާނެ ކަމަށް އޭނާ ވިދާޅުވިއެވެ.\n"އިންސާނުން ދިރިއުޅެން ހަތަރު ސިޓީއަކަށް ގައުމު ބަދަލު ކުރަން ޖެހޭ، ބައެއް ރަށްރަށް އެބަ ޖެހޭ އަޅުގަނޑުމެން އަންނަން އޮތް ޖީލުތަކަށް ވެސް ބާއްވަން، އެހެންވީމަ 1000 މީހުން ހަމަނުވާ ރަށްތަކުން އެ މީހުން ބާލަންވީ،" ޖާބިރު ވިދާޅުވިއެވެ.\nޖާބިރު ވިދާޅުވީ އެ ކަން ކުރަން ވާނީ އަސްކަރިއްޔާ ބޭނުންކޮށްގެން ނޫން ކަމަށެވެ. އެ މީހުން ބަދަލު ކުރާ ރަށްރަށުގައި އަސާސީ ޚިދުމަތްތަކާއި ވަސީލަތްތައް ގާއިމް ކޮށްގެން ކަމަށް އޭނާ ވިދާޅުވިއެވެ.\n"މީހުން ބާލުވާ ރަށްތައް، ބައެއް އަތޮޅުތައް ވެސް ދެންވީ، ޓެކްސް ސިޓީއެއް އަޅަން ހަވާލު ކުރަން، މި ނޫން ގޮތެއް ނެތެއް ނޫންތޯ، އަޅުގަނޑުމެންގެ ދައުލަތަށް އާމްދަނީ ހޯދަން" ޖާބިރު ވިދާޅުވިއެވެ.\nޖާބިރު ވިދާޅުވީ ރާއްޖެ އަޑިއަށް ގޮސްދާނެ ވާހަކަ ދެކެވޭއިރު، އަޑިއަށް ނުދާނެ ތަނެއް ދިވެހިން ދިރިއުޅެން ހޯދަން ޖެހޭ ކަމަށެވެ. ހަމައެކަނި ވާހަކަ ދައްކަން ތިއްބަސް ނުވާނެ ކަމަށާއި މި ކަންކަމަށް ހައްލެއް ހޯދަން ޖެހޭނެ ކަމަށް ޖާބިރު ވިދާޅުވިއެވެ.\nފަސް މުއައްސަސާއެއް މަޖިލީހުގެ ޖުޑިޝަރީ ކޮމިޓީއަށް ހާޒިރު ކުރަނީ\n2 ދުވަސް ކުރިން\nރައީސް ސޯލިހްގެ ހަތަރު ވަނަ ރިޔާސީ ބަޔާން އިއްވުން އަންނަ މަހު3ގައި\n5 ދުވަސް ކުރިން\nއިންތިޚާބު ފަސްކުރެވޭނީ މަޖިލީހުން ގާނޫނު އިސްލާހުކޮށްގެން: ފުއާދު\nއޮކްޓޯބަރ 27, 2021 10:36\nމީހަކު އަނެއް މޮޔަގޮވަންފެށީދޯ. މިއުޅެނީ މީގެ މަހެއްހާދުވަހު ގޮވިމޮޔަ ހަނދާން ނުނެތި އަދި.\nއޮކްޓޯބަރ 27, 2021 18:02\nފުރަތަމަ ކަމަކީ ސިކުނޑި ހަމަނުޖެހޭ މީހުން މަޖްލިސްތަކުން ބޭރުކުރުން! އެކަން 1000 ހަމަ ނުވާ އާބާދީތަކުގެ ރައްޔިތުން ކުރަންވީ! ތިމަންމެނަށް ތިމަންމެންގެ މަތިން ބަސްބުނަން ޗޫސްކުރެވުނު ބައެއް ފަރާތްތަކަކީ ގަމާރުންކަމާ ތަހްޒީބު މުޖްތަމަޢުތަކުގައި އުޅެން ނޭނގޭ ބައެއްކަމާ މޮޔަގޮވާ މީހުންކަން ފާހަގަވި ހިސާބުން މިފަދަ ފަރާތްތައް ބަދަލުކުރަން ތިޔަބުނާ އާބާދީތަކުގެ ރައްޔިތުން ނިކުންނަންވީ!!\nއޮކްޓޯބަރ 27, 2021 10:40\nއޮކްޓޯބަރ 27, 2021 10:44\nމީހުން ބޭލުމަކީ ރަގަޅު ގޮތެއް ނޫން. އެރަށް ރަށުގައި ދިރިއުޅޭ މީހުން އެކަން ދަނެގެން އުޅެންވީ.\nއޮކްޓޯބަރ 27, 2021 11:05\nޖާބޭ ކަހަލަ ވިސްނުންފުޅު މީހުން ތިބިނަމަ ރައްޔިތުންގެ މަޖިލީހުގެ ރަންގަޅު ވީސް،\nއޮކްޓޯބަރ 27, 2021 11:07\nކަލޭ މަރެއްވެސް ނުވާނެ\nއޮކްޓޯބަރ 27, 2021 11:29\nއޮކްޓޯބަރ 27, 2021 11:36\nޖާ މިހާތަނަށް ދެއްކި އެންމެ ރަނގަޅު ވާހަކަ..\nއޮކްޓޯބަރ 27, 2021 11:37\nޖާބިރު ބުންޏަސް އެއީ ބިނާކުރަނިވި ވާހަކަތަކެއް. 1000 މީހުން ހަމަނުވާ އާބާދީތައް ބިން އޮތް ރައްތަކަށް ބަދަލުކުރުން އެއީ އަވަސް ތަރައްްޤީއަށް ހުޅުވިގެންދާނެ ދޮރެއް. ޢެކަމުވެސް އެއީ ވެރިކަމުގެ ތިބި ބަޔަކު އިހްލާސް ތެރިވެ ކަރަޕްޝަން މަދުކޮށް ރައްޔިތުންގެ ލާބަޔަށް ކަމެއް ކޮށްދޭން ތިބިކަމުގައިވާނަމަ.\nއޮކްޓޯބަރ 27, 2021 11:49\nއޮކްޓޯބަރ 27, 2021 11:57\nއޮކްޓޯބަރ 27, 2021 12:22\nޖާބިރު 1000 މީހުން ހަމަ ނުވެއޭ ކިޔާފައި ދިވެހިންގެ ވަޒަންވެރި އެއްވެސް ރަށަކުން ދިވެހިން ބާލަން ގޮވަން ޖާބިރަކީ ކާކު. ނުޖެހޭނެ ކޮންމެހެން ބަދަލުވާކަށް. މިހާރު ފަޅު ރަށްރަށް ހުސްވީމާ ކުދި އާބާދި ތިބި ރަށްރުން މީހުން އެތަން މިތަނަށް ފޮނުވާލައިގެން އެރަށްތައް ވެސް ވަގަށް ނުނެގިގެން އުޅެނީ. އެކަމެއް ދެން ނުވާނެ ތިޔަ ސިޔާސީ މާފިޔާ ގްރޫޕަކަށެެއް. މިހާރު ދިވެހިން ވެސް މިދަނީ ހޭ އަރަމުން.\nއޮކްޓޯބަރ 27, 2021 12:32\nއިބްލީހުގެ ފަރާތުން ވެސް ރަނގަޅު ވާހަކަތައް އައިސްފައި އެބަހުއްޓެވެ. ތިޔައީ އެފަދަ ރަނގަޅު ވާހަކައެކެވެ. 1000 މީހުން ހަމަނުވާ ރަށްރަށުގެ މީހުންނަށް ގެދޮރު ހިލޭ ދީފައި، އަދި ދިރިއުޅެން ފެށުމަށް އާއިލާއަކަށް އެއްލައްކަ ރުފިޔާ ދިނަސް މިހާރު ރަށްތަކަށް މި ހިނގާ ޚަރަދަށްވުރެ އެތައް ގުނައެއް ކުޑަވާނެއެވެ. އެހެނީ އާބާދީގައި 50 މީހުން ހަމަނުވާ ރިނބިދޫގައި ވެސް5ކައުންސިލަރުން ތިބއެވެ. މީގެ އިތުރުން ކައުންސިލް އިދާރާއަކާއި، ރަށު ކޯޓަކާއި، ސްކޫލަކާއި، ސިއްޙީ މަރުކަޒަކާއި، ފެނަކަ ބްރާންޗަކާއި، މިސްކިތްތަކަށް ޚަރަދު ކުރަންޖެހެއެވެ. އަދި މިސަރުކާރުގެ ސްޕޯޓްސް ކައުންސިލަރާއި، އެގްރޯ ކޯޑިނޭޓަރާއި، ޒުވާނުންގެ މަރުކަޒު މެނޭޖަރަށް ވެސް މަހަކު އެތަކެއް ރުފިޔާ ޚަރަދުވެއެވެ.\nއޮކްޓޯބަރ 27, 2021 13:14\nކުލީގެ އަޅުންނަށް ހަދަން ވެގެން.... 1000 ހަމަ ކުރަން އެތަންތާނގައި ވަޒީފާ އުފައްދަބަލަ.. ޖާބިރު.. މީ ހަމަ ބިރެއް,. ބޮޑު ބިރެއް .\nއޮކްޓޯބަރ 27, 2021 13:16\nވަރަށް ރަނގަޅު ކަމެއް.. މިހާރުވެސް2މީހުނާ ފަޅި އުޅޭ ރަށްތައްވެސް އެބައޮތް.. މުސްކުޅިވެރިން ގޮތް ދޫނުކޮށް ތިބެނީ ރަށުން ނުފައިބަން، ބޮޑު އަގުގަ ގެސްޓްހައުސް ހަދަން ގޯތި ކުއްޔަށް ދޭން…\nއޮކްޓޯބަރ 27, 2021 13:29\nއޮކްޓޯބަރ 27, 2021 13:30\nތާއީދު ކުރުންލަސްވެފަ ނުކުރެވި ވާކަމެއް\nއޮކްޓޯބަރ 27, 2021 13:31\nޖާބިރުގެ މުޅި އުމުރުގަ ވެސް ބުނެވުނު އެންމެ ރަނގަޅުވާހަކަ ތިޔައީ . 1000 ންދަށުގެ އާބާދީ ތަކުގަ މީހުން ދިރިއުޅުމުގެ ސަބަބުން ދަވްލަތުން ގިނައަދަދެއްގެ ފައިސާ ބޭކާރުވެގެނއެބަދޭ. ބޭކާރުގޮތުގަ ހޭދަކުރެވޭ ބައިތަކުގެތެރެ ރަށުގެ އެޑްމިން އާއި ސިއްހީ ހިދުމަތާ އެޑިޔުކޭސަން ދާއިރާ ހިމެނޭ. ސިއްހީ ހިދުމަތަށް ބޭރުން ޑޮކްތަރަކު ގެނެސް ޑިއުޓީ އަދާކުރަންޖެހޭ. އެންމެ ބަލިމީހަކު ބަލަންނުޖެހެ އެތައްދުވަހެއް މަހެއްގެތެރޭ ހިގާ ރަށްތަކެއްވެސް އެބަހުރި ވީމާ ހިދުމަތްދިނުމުގެ ބޭނުމުގަ ރައްޔިތުންގެ ޓެކްސް ފައިސާ އެކުރެވެނީ ބޭކާރު. ސްކޫލް ތައް ހުލުވަ ކްލަސްރޫމް ތައްހަދަ ކްލާސް ތަކަށް ކުދިންބަހަ އިރު މައިގަންޑު ގޮތެއްގަ 30 ދަރަިވަރުން ކޮންމެ ކްލަހެއްގަ މިނިމަމް މިންގަޑެއްކަމަށް ބެލިފަވޭ. މިގޮތަސް ދަރިވަރުންނެތި ޓީޗަރުން ގެ ގައޑިތަކުގަ އެންމެ ކްލާހެއް ނުވަތަ ދެތިން ކްލާސް ނަގަންޖެހެ ކިތައް ރަށް ރާއްޖޭގަ އެބައޮތްބާ .މިއިވެސް ހިދުމަތް ދިނުމުގެ ބަދަލުގަ ތރައްޔިތުންގެ ޓެކްސް ފައިސާން ކުރެވޭ ބޭނުމެއްނެތް ހަރަދު ތައްކަމުގާ އެބަބެވޭ. ކިޔަވަކުދިންނަށް ޓީޗަރުން ހަމަނުކުރެވޭ ވާހަކަ ދައްކަމުންދައިރު ދަރިވަރުންގެ އަބަދީ ގެ ނިސްބަތުން ބަލައިފިނަމަ ބޭނުންވަ އަދަދަށް ވުރެ ގިނައިން ޓީޗަރުން ރާއްޖޭގަ އެ ތިއްބެވި. އާބަދީ އަށް ނިސްބަތް ކޮށްބަލާއިރު ސިްހިދާއިރާވެސް އޮތީ ޑޮކްޓަރުންނާ ނަރުހުން އިތުރުވެފަ. ނަމަވެސް ނަރުހުން ޑޮކްޓަރުންނެތް އެތައްރަސެއް އެބަހުރި .މިއީވެސ ްހިދުމަތް ދިނުމުގެ ބަދަލުގަ ރައްޔިތުން އަތުން މިނަގާ ޓެކްސް ފައިސާއިން ކުރެވެމުންދަ ބެކަރު ހަރަދު . ޖާބިރުގެ ހިޔާލު ތަންފިޒު ކުރެވިއްޖެ ނަމަ ޓެކްސް ފައިސާއިން ކުރެވޭ މިހަތަދުތައް ފައިދާހުރި ހަރަދު ތަކަށް ބަދަލުވެގެންދަނެ.\nމިއަދު ހުންނެވީ ހަމަހޭގައި\nއޮކްޓޯބަރ 27, 2021 13:34\nމިއަދު ހަމައިގަ ހުންނެވި ދުވަހެއްހެން ހީވަނީ!\nއޮކްޓޯބަރ 27, 2021 13:45\nކަލޭ އަށް ރަށް ދީ އަހަރެމެން ޖަލު ގޮޅިތަކަށް ،،ޔައުނީ ފްލެޓް، ގުރާ ކޮށިލައިފަށް ލާ ކަލޭމެން ދިވެހި ރާއްޖޭގެ ރީތިކަން ވިއްކައިގެން ފައިދާ ނަގާ، ކުދި މުސާރަ ދީ ދިވެހިން އަޅުވެތިކޮށް ގަނަ ތަޅުވަން...ދިވެހިންނަށް ހައްގީ މި ވަރެއް ނޫން\nއޮކްޓޯބަރ 27, 2021 13:55\nއޮކްޓޯބަރ 27, 2021 14:07\nވަރައްރަނގަޅު ވާހަކައެއް މިސާލަކައް ބ ކުޑަރިކިލި4ބޯހަމަނުވޭ މާސިންގާ ބަނދަރާ އިންޖީނުގެޔާ ސްކޫލާ މީކޮންފަދަބޮޑެތި އިސްރާފު މާރަނގަޅުވާނެ ބ ގޮއެދޫ އެބޮޑުރަށައް ކުދިއާބާދީތައް ބަދަލުކުރިއްޔާ ފައިސާ އިސްރާފުވުން ކުޑަވާނެ ދައުލަތައްވެސް މީކުރަންވެއްޖެ ކަމެއް\nއޮކްޓޯބަރ 27, 2021 14:22\nތިޔަ ހުރިހާ ރަށެއް ޖާބެއައްދީދެން ދޯ ޖާބޭ.\nއޮކްޓޯބަރ 27, 2021 14:28\n100 މީހުން ހަމަނޫވާ ރަކައް ކޭބަލު ކާރުން ގުޅަން ބުނީކީއްކުރަންތޯ! މީހުންބަލުކުމަކީ އާބާދީއައް ބަލައިގެން ކުރަންޖެހޭކަމެއް ނޫން! ރައް ޖޯގުރަފީގޮތުން އޮތްތަނާ ލިބެންހުރި ވަސީލަތް ތަކާ ބޮޑުމިނާ މިގައުމަކީ ޖަޒީރާގައުމެއް ސިޓީތަކެއް މިތާހަދާނެކަމެއްނެއް! ހިންނަރު ނައިފަރު އެއީ އުބެއްވަރު ކުދި ރައްތައް އެމަކު5ހާހެއްމީހުން ދިރިއުޅޭ! އެއީ ދިރިއުޅެއް އެކަށީގެންވާވާރު ވެއްޓެއްއޮތް ރައްތަކެއްނޫން! މާލެ ތިއީ އިންސާނުން ދިރި އުޅެން ވާވަރު ތަނެއްނޫން\nއޮކްޓޯބަރ 27, 2021 15:17\nރާއްޖޭގައި އެހެންދީންތައް ޕްރެކްޓިސްކުރުމަށް ހުއްދަދިނުމަށް ގޮވާލާ މެމްބަރުން ގޮނޑިން ބާލަންވީ\nއޮކްޓޯބަރ 27, 2021 15:44\nމިފަހަރު ޖާބިރުގެ ވާހަކައަށް މަވެސް ތާެއީދު\nއޮކްޓޯބަރ 27, 2021 15:57\nކިހިނެއް ވާނެ ޖާބިރު މެންބަރު ކަމުން ބާލާފަ މޮޔައިންގެ ޚާއްސަ މަރުކަޒަ ފޮނުވަން... މީ ހަމަ ހިޔާލެއް\nއޮކްޓޯބަރ 27, 2021 16:43\nއެންމެ ފުރަތަމަ ބާލަންވީ ޖާބިރު.. ބަނގުރަލުގެ އާވިއަރުވަމުން މަޖިލީހައް އަންނަމީހާ ވެސް ދިވެހި ފުލުހުންގެ ހުނަރުވެރިކަމުން މިހުންނަނީ އިންވިސިބަލްކޮއް.\nއޮކްޓޯބަރ 27, 2021 16:45\nވަގްތުން ވަގްތައް.. އެހެންނުން ޖާބިރު. ވަގްތުން ވަގްތައް.. ހަމަ މިހާރުން މިހާރައް ބާލަންވީ.\nއޮކްޓޯބަރ 27, 2021 18:42\nއޭރުން ދޯ މީހުން ފައިބާ ރަށްރަށް މި މީހުންނައް ރިސޯޓު އަޅަން ލިބޭނީ!\nއޮކްޓޯބަރ 27, 2021 19:05\nމީހުން ބާލާފައި ވިޔަފާރި ވެރިންނަށް ދޭއްވީތަ ރިސޯޓު ހަދަން ރާވިއްކަން\nއޮކްޓޯބަރ 27, 2021 19:06\nޖާ ބިރެއް ކަމަކު އެދެއްކީ ބަރާބަރު ވާހަކައެއް. 200 މީހުން ރަށެއްގަ ބައިތިއްބައިގެން ތަރައްގީ ވާނެ ނަމަ ރާއްޖެ މިހާރު އޮންނާނީ ތަރައްގީ ވެފަ.\nކާށިދޫ މީހުން ހުޅުމާލެއަށް ބަދަލުކޮއްފަ އެރަށާއި އައްޑޫއާއި ދެމެދު ކޭބަލް ކާރު ހަމަ ވަގްތުންވަގްތައް ހަމައްޖައްސާ...\nއޮކްޓޯބަރ 27, 2021 19:22\nއޮކްޓޯބަރ 28, 2021 08:56\nޖާބިރެއްކަމަކު ތިދެއްކީ ސަތޭކައިގެ ވާހަކައެއް.\nއޮކްޓޯބަރ 28, 2021 10:00\nމީހުނެއް ނޫން ބާލަންވީ!! ތިސޮރުގެ ސޯޓް ބާލަންވީ!! އެއިރުން ފަހަރުގައި އެނދިދާނެ ތިގޮލާ މޮޔަގޮވާ ސަބަބު!!\nބޫސްޓަ ޑޯޒް ޖެހިތާ ތިން ގަޑިއިރުގެ ތެރޭގައި ޑާޑި ނިޔާވެއްޖެ\nއިސްލާމް ދީނަށް ފުރައްސާރަ ކުރި ދިވެއްސަކު މެލޭޝިއާގައި ހާލުގައި ޖެހިފައި!\nޕްރިޔަންކާ އާއި ނިކް އަށް ދަރިއަކު ލިބިއްޖެ\nރައީސް ޔާމީން އަނބުރާ ޖަލަށް ލާން ޖެހިދާނެ ކަމުގެ އިންޒާރު ދީފި\nލަދެއް ހަޔާތެއް ހުރި މީހަކު އެމްޑީޕީއަށް ފާޑެއް ނުކިޔާނެ: ޝިއްޕެ\nޗައިނާ އިން ރާއްޖޭގެ ރަށްތަކެއްގައި ހިންގި ޕްރޮޖެކްޓްތަކެއް ހުއްޓުވައިފިން - ނަޝީދު


Imaaraayi kurumuge sinaaathu halaaku vumuge biru boduvejje\nއިމާރާތް ކުރުމުގެ ސިނާއަތު ހަލާކުވުމުގެ ބިރު ހީވެއްޖެ\nއެމްއެންއޭސީއައި އިން މިއަދު މެންބަރުންނާ ބައްދަލު ކުރަނީ\nހުޅުމާލޭގެ ދެވަނަ ފިޔަވަހީގެ ކޮންސްޓްރަކްޝައިޓެއްގެ ކައިރިން މަސައްކަތު މީހަކު ދަނީ: އިމާރާތް ކުރުުގެ ދައިރާއައް ވަނީ ވަރަށް ބޮޑަށް ގެއްލުން ވެފައި -- ފޮޓޯ: އަވަސް އާކައިވް\nކޮވިޑް-19 އާ ގުޅިގެން ރާއްޖޭގެ އިމާރާތް ކުރުމުގެ ސިނާއަތް ހަލާކުވެ ދިއުމުގެ ބިރު ވަރަށް ބޮޑަށް މިހާރު އެބައޮތް ކަމަށް، މޯލްޑިވްސް ނޭޝަނަލް އެސޯސިއޭޝަން އޮފް ކޮންސްޓްރަކްޝަން އިންޑަސްޓްރީ (އެމްއެންއޭސީއައި) އިން ބުނެފި އެވެ.\nރާއްޖޭގެ އިމާރާތް ކުރުމުގެ ސިނާއަތަށް ކުރިމަތިވެފައިވާ ގޮން ޖެހުންތައް ހައްލު ކުރަން ކުރެވިދާނެ މަސައްކަތްތަކާބެހޭ ގޮތުން، އެމްއެންއޭސީއައިގެ އާއްމު މެންބަރުނާއެެކު މިއަދު ބޭއްވި ބައްދަލުވުމުގައި އާރްސީސީގެ ޗެއާމަން އަދި ރައްޔިތުންގެ މަޖިލީހުގެ ދަނގެތީ ދާއިރާގެ މެންބަރު މުހައްމަދު ނާޒިމް ވިދާޅުވީ ބޭންކްތަކުން ދީފައިވާ "މޮރިޓޯރިއަމް" ގެ މުއްދަތު ހަމަވުމާއެކު އިތުރު ގޮތްތަކެއް ހަމަ ނުޖެއްސިނަމަ އިމާރާތް ކުރުމުގެ ސިނާއަތު އެއްކޮށް ހަލާކު ވެގެން ހިންގައިދާނެ ކަމަށެވެ.\n"ކުރިއަށް އޮތް ތިން މަސް ތެރޭ ގޮތްތަކެއް ހަމަ ނުޖެއްސިއްޖެނަމަ އަޅުގަނޑުމެންގެ އެ ސިނާއަތުގެ ބޮޑު ބައެއް ނިކަމެތި ވެގެން ހިނގައިދާނެ،" އެމްއެންއޭސީއައިގެ ބޯޑު މެންބަރުކަން ވެސް ކުރައްވާ، ނާޒިމް ވިދާޅުވި އެވެ.\nއިމާރާތް ކުރުމުގެ ސިނާއަތުގެ 300 އެއްހާ ކުންފުނި ތަމްސީލް ކުރާ ފަރާތްތަކާއެކު ކޮންޓްރެކްޓަރުންނާއި ކޮންސްޓްރަކްޝަން ސިނާއަތަށް ދިމާވެފައިވާ މައްސަލަތަކާބެހޭ ގޮތުން ރައްޔިތުން މަޖިލީހަށް އިއްޔެ ޕްރެސެންޓޭޝަނެއް ވެސް ވަނީ ދީފަ އެވެ.\nނާޒިމް ވިދާޅުވި ގޮތުގައި އިމާރާތް ކުރުމުގެ ސިނާއަތަށް ދިމާވެފައިވާ މައްސަލަތައް ހައްލު ކުރަން މަސައްކަތް ކުރަން ޖެހިފައި ވެއެވެ. އެ ޖަމިއްޔާގެ މެންބަރުން ވަނީ މި މައްސަލާގައި އިކޮނޮމިކް މިނިސްޓަރު ފައްޔާޒު އިސްމާއީލް އައި ރައީސް އިބްރާހިމް މުހައްމަދު ސޯލިހާ ބައްދަލު ކުރުމަށް ވެސް ނިންމާފަ އެވެ.\nމި ބައްދަލުވުމުގައި ވާހަކަ ދައްކަވަމުން ދަމާސް ކުންފުނީގެ ވެރިޔާ، އަބްދުﷲ ސޯލިހު ވިދާޅުވި ގޮތުގައި އެމެރިކާ ޑޮލަރު ރޭޓަށް އައި ބަދަލާއެކު ކޮންޓްރެކްޓްތަކުން އިތުރުވާ އަދަދު ހޯދަން ވެސް މަސައްކަތް ތަކެއް ކުރަން ޖެހެ އެވެ. އަދި ސަރުކާރަށް ކުޑަ އަގުގައި ލޯނު ލިބޭއިރު، އެ ލޯނުގެ ފައިދާ އިމާރާތް ކުރުމުގެ ސިނާއަތަށް ފޯރާނެ ގޮތެއް ހަމަ ޖެއްސުން މުހިންމެވެ.\nއެމްއެންއޭސީއައި އިން މަޖިލީހުގެ މެންބަރުންނާ ބައްދަލު ކުރަނީ\n"ސަރުކާރާއެކު މަޝްވަރާ ކުރާ ގޮތް ވެސް ބަދަލު ކުރަން އަޅުގަނޑަށް ފެނޭ،" ސޯލިހު ވިދާޅުވި އެވެ.\nއެމްއެންއޭސީއައި އިން ވަނީ މިހާރުގެ މައްސަލަތައް ހައްލު ކުރަން ސަރުކާރާ މަޝްވަރާ ކުރަން އާއްމު މެންބަރުން ހިމެނޭ ގޮތަށް ކޮމެޓީއެއް ވެސް ނަގާފަ އެވެ. ކޮމެޓީގެ ކޯޗެއާއަކީ އަބްދުﷲ ސޯލިހާއި ނާޒިމެވެ. މީގެ އިތުރުން ހިމެނެނީ ހަސަން ޝަމީމާއި މުހައްމަދު މިގުދާދުގެ އަދި އަހުމަދު ޝަރީފެވެ.\nމި ކޮމެޓީން ރިޕޯޓެއް ތައްޔާރުކޮށް އެ ޖަމިއްޔާގެ ރައީސް މުހައްމަދު އަލީ ޖަނާހަށް ހުށަހަޅާނެ އެވެ. އަދި އެ ރިޕޯޓުގައި ހިމެނޭ ކަންކަންތައްތަކުގެ ތެރެއިން އިސްކަން ދޭ ތަރުތީބު ކަނޑައަޅަން ސަރުކާރާ މަޝްވަރާ ކުރަން އެ ޖަމިއްޔާގެ ރައީސަށް މަޝްވަރާ އަރުވާނެ އެވެ.\nމަސީ އިމާރާތް ކުރުން މުހައްމަދު އަލީ ޖަނާހް


MDP Chairperson Ge Magaamah Mahloof Kurimathilavvanee - Vaguthu\nއެމްޑީޕީގެ ޗެއާޕާސަންގެ މަގާމަށް ޔޫތު މިނިސްޓަރ އަހްމަދު މަހްލޫފް ކުރިމަތިލައްވަން ނިންމަވާފައިވާ ކަމަށް ބައެއް މީޑިއާތަކުން ރިޕޯޓް ކޮށްފިއެވެ.\nއެމްޑީޕީގެ ޗެއާޕާސަންގެ މަގާމަށް ކުރިމަތިލުމުގެ ފުރުސަތު އަންނަ މަހު ހުޅުވާލާނެ ކަމަށް އެޕާޓީން ވަނީ ބުނެފައެވެ. މަހްލޫފް ފިޔަވައި އެހެން ބޭފުޅަކު އެމްޑީޕީގެ ޗެއާޕާސަންގެ މަގާމަށް ކުރިމަތިލައްވާނެ ކަމަށް ޚަބަރު ފެތުރިފައެއް ނުވެއެވެ.\nއެމްޑީޕީގެ ޗެއާޕާސަންގެ މަގާމުގައި މިވަގުތު ހުންނެވީ ރައްޔިތުންގެ މަޖިލީހުގެ ހެންވޭރު ހުޅަނގު ދާއިރާގެ މެމްބަރު ހަސަން ލަތީފެވެ. ހަސަން ލަތީފް އެމްޑީޕީގެ ޗެއާޕާސަންގެ މަގާމު ކާމިޔާބުކުރައްވާފައިވަނީ 11 ފެބްރުއަރީ 2017 ގައެވެ. އަންނަ ފެބްރުއަރީ ވަނަ ދުވަހު އޭނާގެ ދައުރު ހަމަވާނެއެވެ. ހަސަން ލަތީފް ކުރިއަށް އޮތް ދައުރުގައި އެމްޑީޕީގެ ޗެއާޕާސަން ކަމަށް ކުރިމަތިލައްވާނެ ކަން ނުވަތަ ނޫން ކަމެއް ވެސް އަދި އިއުލާނެއް ނުކުރައްވައެވެ.\nއެމްޑީޕީގެ އަސާސީ ގަވައިދު ބުނާ ގޮތުގައި އެޕާޓީގެ ޗެއާޕާސަން އަކީ ޕާޓީގެ އެތެރޭގެ ކަންތައްތައް ރާވާ އިންތިޒާމްކޮށް ހިންގާ ބެލެހެއްޓުމުގެ އެންމެ އިސް ފަރާތެވެ.\nއެމްޑީޕީގެ ޗެއާޕާސަންގެ އިންތިހާބަށް މަހްލޫފް ކުރިމަތިލައްވާނެ ކަމުގެ ޚަބަރު ފެތުރެމުން ދާއިރު މަހްލޫފަކީ ރައީސް ސޯލިހް ފެކްޝަންގެ ބޭފުޅެކެވެ.\nމަހްލޫފް ޗެއާޕާސަން ކަމަށް ކުރިމަތިލައްވާއިރު އެމްއެމްޕީއާރްސީ ހިޔާނާތުގެ މައްސަލައިގައި މަހްލޫފްގެ މައްޗަށް ވަނީ ރިޝްވަތު ހިފުމުގެ ދައުވާ އުފުލާފައެވެ. ނަމަވެސް ކޮވިޑާއި ގުޅިގެން ކަމަށް ބުނެ އެމައްސަލައިގެ ޝަރީއަތް ފެށުން ވަނީ މުއްދަތެއް ނެތް ގޮތައް ފަސްކޮށްފައެވެ.\nއެމްޑީޕީގެ ގައުމީ މަޖިލިސް އިންތިހާބަށް މަހްލޫފް ކުރިމަތިލެއްވިއިރު ވެސް އެމްއެމްޕީއާރްސީ މައްސަލައިގެ ސަބަބުން ވާދަނުކުރެވޭނެ ކަމަށް އެޕާޓީން ފުރަތަމަ ނިންމިއެވެ. ނަމަވެސް ފަހުން ނިންމުން ބަދަލުކޮށް މަހްލޫފަށް އިންތިހާބުގައި ވާދަކުރުމުގެ ފުރުސަތު ދިނެވެ. މަހްލޫފް ވަނީ ގައުމީ މަޖިލިސް އިންތިހާބުގައި ވާދަކޮށް އިންތިހާބު ކާމިޔާބު ވެސް ކުރައްވާފައެވެ.\nހިޔާނާތާ ގުޅުންހުރި އެއްވެސްމީހަކައް ޖާގަ ދެވިގެންނުވާނެ މެންބަރުންވިސްނަވާ އަދިވެސް މަގާމުގަ ބަގުޑިބައްދައިގެން\nޖެނުއަރީ 27, 2022 10:01\nތިގޮތް ސަޅި ) މަހޭއަށް ކާމިޔާބީ އެދެން ،،\nޖެނުއަރީ 27, 2022 10:07\nފައިނަލީ ޔޫއަރ ގެޓިން ދެއަރ. މަރުހބާ ވަޒީރު.\nޖެނުއަރީ 27, 2022 10:13\nކުރިމަތިލާންވީ މަހޭ ހޮވޭނެ މަހޭއަކީ ގަދަ ސިޔާސީ މީހެއް ކަރެޕްސަނުން ޕީއެޗުޑީ އޮންނާނެ އެމްޑީޕިއަށް ބޭނުންވާނީ ލާދީނީ މީހުންނާއި ކަރެޕްޓު މީހުންނާއި ވަގުން!\nޖެނުއަރީ 27, 2022 10:19\nސީދާ ސޯލިހުގެ ރޭވުމެއް\nޖެނުއަރީ 27, 2022 10:20\nހައް ހައް ހާ، ދެން ނުވެއޮތީ ތިޔަކަން\nޖެނުއަރީ 27, 2022 10:35\nވަރަށް ރަގަޅު. ކަރަޕްޝަނާއި ފިތުނަފަސާދައިން ތަތްތެޅިފައިވާ މީހަކު މެނުވީ ކަމަކުވެސްނުދާނެ!\nޖެނުއަރީ 27, 2022 10:38\nމަހުލޫފު އައްވާނެ މަހުލޫފު ކުރިމަތިލާންވީ ރިޔާސީ ޕުރައިމަރީ ގަވެސް ހޮވާނެ އެވަރައްމަހުލޫފުއައް ޒުވާނުންގެ ތާއީދު އެބައޮތް....\nޖެނުއަރީ 27, 2022 10:40\nމަހުލޫފު އައްވާނެ މަހުލޫފު ކުރިމަތިލާންވީ ރިޔާސީ ޕުރައިމަރީ ގަވެސް ހޮވާނެ އެވަރައްމަހުލޫފުއައް ޒުވާނުންގެ ތާއީދު އެބައޮތް....މިހާރު ވޯޓެއްނެގިއަސް އަންނި އިބޫގެ މައްޗައް މަހުލޫފުކުރިހޯދާނެކަމީ ސައްކެއްއޮތްކަމެއްނޫން...\nއެމްޑީޕީއޭ ބުންޏަސް މިހާރު އޯކަށް ދެމޭ!! ވިޔާނުދާ ވިސްނުން ގެންގުޅޭ ބައެއް!! ކުޑަކޮށް އެމްޑީޕީއޭ މިކިޔާ ޕާޓީގެ މާޒީއިން ފެށިގެން މިއަދާ ހަމަޔަށް ދިރާސާ ކޮށްލީމަ ހަމަ ހޮޑު ލެވުނީ ފުރަތަމަވެސް! އެމްޑީޕީއަކީ ހަމަ ޙަގީގަތުގައިވެސް އުފެދުމުގައިވެސް ގައުމީ ވަންތަކަނެއްނެތް ބޭރުގެ ލާދީނީ ފަންޑު ފޮށިތަކުން ފަންޑު ލިބިގެން އުފެދުނު ޕާޓީއެއް!! ދޮގުހެދުމާ މަކަރު ހެދުމާ ބައިބައިވުން އުފެއްދުމާ އަނިޔާވެރިކަން އިސްކުރި ޕާޓީއެއް!! މިކަން އެނގޭނެ މިޕާޓީ އުފެދުނީއްސުރެން މިހާތަނަށް ކަންކަން ކޮށްފައިވާގޮތަށް ނަޒަރު ހިންގާލުމުން!! އެމްޑީޕީގެ މާޒީގެ ސަފްތާކުން ފެންނާނީ ގިނައިން ކަޅު އަނދިރި ކަން!! އަލިފާން ބޯޅަ އުކުމާ، ފުލުހުންނާ ތަޅާނެ ކުދިން ހޯދުމާ، ހުޅުޖެހުމާ، އައްޑޫސިޓީގައި ބުދު ބެހެއްޓުމާ، ކުރިމިނަލް ކޯޓުގެ ފަނޑިޔާރަކު ގާނޫނާ ޚިލާފަށް ހިފާ ހައްޔަރުކުރުމާ، އުތުރުގެ ރަށެއްގެ ރަށުއޮފީހަށް މަސްތައް އެޅުމާ، މިރާއްޖޭގެ މައި އެއަރޕޯޓް އިންޑިޔާގެ ކުންފުންޏަކަށް ކަރަޕްޝަންގެ ތެރެއިން ރާއްޖެއަށް ގެއްލުންވާގޮތަށް ދިނުމާ އިންޑިޔާ ސިފައިން ގާނޫނުތަކާ ޚިލާފަށް މިރާއްޖޭގައި ބޭތިއްބުމާ ޒީރޯ ޓޮލަރެންސްގައިން ކޮރަޕްޝަނާ ވައްކަންކުރުން ފަދަ އެތައްކަމެއް މިއީ އެމްޑީޕީގެ ހަގީގަތް!! މިކަން ކަން މިހާރު މިރާއްޖޭގެ ރައްޔިތުންނަށް އޮޅިފައި ނޮއޮންނާނެ!! ދެން ރައްޔިތުން އެމްޑީޕީއަކަށް އަދި ގާރޫނު ބުރުމާއަކަށް ތާޢީދު ނުކުރާނެ!! ދޮގުވެރި މަކަރުވެރި ބައެއް!!\nޖެނުއަރީ 27, 2022 12:16\nއެމްޑީޕީއަށް ތިކަހަލަ ވަގުންލާފަބަހައްޓާތި އޭރަށް ތިޕާޓީ ފުރިހަމަވާނީވެސް، މިހާރު ލާދީނީމީހުން، ޚުދުމުޚުތާރުމީހުން، އަވަގުރާނާގޮވާމީހުން، ގަމާރުންލައި ތިޕާޓީ ފުރިއްޖެއެވެ.\nޖެނުއަރީ 27, 2022 12:34\nމިމީހުން މިއުޅެނީ އެމްޑީޕީގެ ދުވަސް ދުއްވާލަންދޯ، ކޮރަޕްޓް މީހުން ޕާޓީގެ މަގާމު ތަކަށް ލައިގެން، އެމްޑީޕީއަކީ ކޮރަޕްޝަނާ ދެކޮޅަށް މަސަކަތް ކުރަމުން އައި ޕާޓީއެއް.\nޖެނުއަރީ 27, 2022 12:59\nއޭނާގެ މައްސަލަ ކޯޓުގައި އޮތްވައި ތިމަގާމަށް ހޮވުމަކީ ވަރަށްބޮޑު ލަދެއް.\nޖެނުއަރީ 27, 2022 13:19\nހެހޭ ބޮރޯ ބޮރު މީހާ، އެމްއެމްޕީއާރުސީ އެންޑް ވައްކަން ލާދީނީ ފިކްރު ޝަރުތު ހަމަވޭ\nޖެނުއަރީ 28, 2022 02:49\nއަނހާ އިއްތިފާގަކުން ސަރިޔައްލަސްވީވެސް މިހެންވެގެންތޯ މިހާރު އަބަހީވޭ އމއމޕއރ ސީގެ ހާދަފައިސާއެކޭ އޮޅިގެން މީހެއްގެ އެކައުންޓައް ބޭބެޔައް ފޮނުވުނީ ވިޔަފާރިކުރަން


"Covid Ge Nurahkalaa Eku Gaumu Thah Fageeruve, Dhuniye Hanguraamaige Maidhaanakah Badhalu Vedhaane" - Vaguthu\nހަލުވިކަމާއެކު ދުނިޔޭގެ އެކި ކަންކޮޅުތަކުގައި ފެތުރެމުންދާ ނުރައްކާތެރި ކޮވިޑް-19 ގެ ނުރައްކަލާއެކު ޤައުމުތައް ފަޤީރުވެ، ދުނިޔެ ހަނގުރާމައިގެ މައިދާނަކަށް ބަދަލުވެދާނެ ކަމަށް އޮސްޓްރޭލިއާގެ ބޮޑުވަޒީރު، ސްކޮޓް މޮރިސަން ވިދާޅުވެއްޖެ އެވެ.\nއޮސްޓްރޭލިއާގެ ވެރިކަންކުރާ ކެންބެރާގައި ހުންނަ "އޮސްޓްރޭލިއަން ޑިފެންސް ފޯސް އެކެޑަމީ" ގައި ވާހަކަ ދައްކަވަމުން ސްކޮޓް ވިދާޅުވީ، މއީ ދެވަނަ ބޮޑުހަނގުރާމައިގެ ދުވަސްވަރަށް ފަހު އޮސްޓްރޭލިއާއަށް މިހާތަނަށް ކުރިމަތިވި އެންމެ ދަތި ދުވަސްވަރު ކަމަށެވެ. ނަމަވެސް މި ހާލަތުގައި ވެސް ޤައުމުގެ ރައްކާތެރިކަން ކަށަވަރު ކުރުމަށް ގިނަ މަސައްކަތްތަކެއް ކުރައްވަމުން ގެންދަވާކަން ސްކޮޓް ވިދާޅުވިއެވެ.\nކޮވިޑް-19 ގެ ބަލިމަޑުކަމާއެކު ދުނިޔޭގައި ކޯޅުން ބޮޑުވެދާނެ ކަމުގެ ނުރައްކާ އޮތްކަން ހާމަކޮށް ސްކޮޓް ވިދާޅުވީ، މިވަގުތު އެޤައުމުން ތައްޔާރުވަމުންދަނީ ފަޤީރު ދުނިޔެއެއްގައި ކުރިމަތިލާން ޖެހިދާނެ ބޮޑު ހަނގުރާމައަކަށް ކަމަށެވެ. އެކަމަށްޓަކައި ޤައުމުގެ ދިފާޢީ ކަންކަން ވަރަށް ބޮޑަށް ވަރުގަދަ ކުރުމަށް މި ދަނޑިވަޅުގައި އިސްކަންދެއްވާ ކަމަށް ބޮޑުވަޒީރު ވިދާޅުވެފައި ވެއެވެ.\nސްކޮޓް ވިދާޅުވީ، ކޮވިޑް-19 ގެ ނުރައްކާ ދުނިޔެއަށް ކުރިމަތިވި ފަހުން ޗައިނާ ފަދަ ޤައުމުތަކުން ބިމުގެ މައްސަލައިގައި މިހާރުވެސް ކޯޅެން ފަށާފައިވާ ކަމަށެވެ. އެގޮތުން އެޤައުމާއި އިންވެގެން އޮންނަ އިންޑިއާ ސިފައިންނާއި ވެސް ބޯޑަރު ސަރަޙައްދުން ހިނގި ކުރިމަތިލުމަކީ ދުނިޔެ ހަނގުރާމައިގެ މައިދާނަކަށް ބަދަލުވަމުންދާ ކަމުގެ ހެއްކެއް ކަމަށް ސްކޮޓް ވިދާޅުވިއެވެ.\nޚާއްސަ ގޮތެއްގައި ޗައިނާ ކުށްވެރިކޮށް، އެޤައުމަށް ފާޑުކިޔުން އަމާޒުކޮށް ސްކޮޓް އިތުރަށް ވިދާޅުވެފައި ވަނީ ޗައިނާގެ ދެކުނާއި އިރުމަތީ ކަނޑުގެ ސަރަޙައްދުގައި ހުންނަ ބައެއް ރަށްތަކެއްގެ މައްސަލަތައް ވެސް ބޮޑުވަމުން އަންނަ ކަމަށެވެ. އެހެންކަމުން މިފަދަ ހާލަތަކަށް އޮސްޓްރޭލިއާ އޮންނާނީ ފާރަވެރިވެ ކަމަށް ސްކޮޓް ވިދާޅުވެފައި ވެއެވެ.\nއޮސްޓްރޭލިއާ އިން ވަނީ މިއަހަރު އެޤައުމުގެ ސަލާމަތީ ކަންކަން އިތުރު ކުރުމަށް 186 ބިލިއަން އެމެރިކާ ޑޮލަރު ހޭދަކުރާނެ ކަން އިއުލާނުކޮށްފައެވެ. މި ބަޖެޓުގެ ތެރެއިން އެޤައުމަށް ހަނގުރާމަމަތީ މަނަވަރުތަކާއި ދުރު ރާސްތާ މިސައިލާއިން އަސްކަރީ އެނޫންވެސް އުޅަނދުތަކާއި ހަތިޔާރު ހޯދުމަށް ނިންމާފައި ވެއެވެ.\nމީގެ އިތުރުން އޮސްޓްރޭލިއާގެ އަމިއްލަ ސެޓެލައިޓް ނެޓްވޯކެއް ވެސް ފުޅާ ދާއިރާއެއްގައި ޤާއިމްކޮށް، ރާޑަރު ސިސްޓަމްތައް ހިންގުމުގައި އެމެރިކާއަށް ބަރޯސާވާ މިންވަރު މަދު ކުރުމަށް އޮސްޓްރޭލިއާއިން މިހާރު ވަނީ އަމާޒު ހިފާފައެވެ.


Mash'hooru Designer Razy, Addu Gai Fahaa Course Eh Baavvanee - Vaguthu\nމަޝްހޫރު ޑިޒައިނަރ ރަޒީ، އައްޑޫ ސިޓީގައި ފަހާ ކޯހެއް ބާއްވަނީ\nރާއްޖޭގެ އެންމެ މޮޅު ފެޝަން ޑިޒައިނަރުންގެ ތެރޭގައި ހިމެނޭ ރަޒީނާ ތައުފީގުގެ (ރަޒީ ކަލެކްޝަން)ގެ ފަރާތުން އަންނަ ބޮޑު ޗުއްޓީ އާއި ދިމާކޮށް އައްޑޫ ސިޓީގައި ފަހަން ދަސްކޮށްދޭ ކޯހެއް ފެށުމަށް ތައްޔާރުވެއްޖެއެވެ.\nރަޒީ ބުނީ، މިފަހަރު ރަޒީގެ ފަރާތުން ބާއްވާ ފަހަން ދަސްކޮށްދޭ ކޯސް އޮންނާނީ މަރަދޫގައި އާއި މީދޫގައި ކަމަށެވެ. އަދި އެ ކޯހުގައި ފަހަން ދަސްކޮށްދިނުމުގެ ބޭސިކް އިން ފެށިގެން އެޑްވާންސް އާ ހަމައަށް މިން ނަގައިގެން ފަހަން ދަސްކޮށްދޭނެ ކަމަށް ރަޒީ ބުންޏެވެ.\nމީދޫގައި އޮންނަ ފަހާ ކޯހުގައި ބައިވެރިވުމުގެ ފުރުސަތު އަންނަ ނޮވެމްބަރު މަހުގެ އެއް ވަނަ ދުވަހުގެ ނިޔަލަށް ވަނީ ހުޅުވާލާފައެވެ. އަދި މަރަދޫގައި އޮންނަ ކޯހުގެ ބައިވެރިވުމުގެ ފުރުސަތު ނޮވެމްބަރު 10 ގެ ނިޔަލަށް އޮންނާނެއެވެ. އެ ކޯހުގައި ބައިވެރިވާން ބޭނުންވާ ފަރާތްތަކުން 7988704 އަށް ފޯން ނަމްބަރަށް މެސެޖެއް ކޮށްލުމަށް ރަޒީ އެދެެއެވެ. ކޯހުގެ އަގަކީ 2500 ރުފިޔާއެވެ.\nރަޒީ ކަލެކްޝަން އިން މައުލޫމާތު ދިންގޮތުގައި، އެ ކޯހަކީ 30 ގަޑިއިރުގެ ކޯހެކެވެ. އެ ކޯހުގައި 17 ދުވަސް ވަންދެން ކިޔަވާދޭނެއެވެ. އަދި އެ ކޯސް މީދޫގައި ފެށުމަށް ހަމަޖެހިފައި ވަނީ ނޮވެމްބަރު 15 ގައެވެ. އަދި މަރަދޫގައި ފެށުމަށް ހަމަޖެހިފައި ވަނީ ޑިސެމްބަރު އެކެއްގައެވެ.\nރަޒީގެ އެހީގައި ފަހަން ދަސް ކުރަނީ\nމިއީ ބޮޑު ޗުއްޓީއާ ދިމާކޮށް ރާއްޖޭގައި ވިދާ މޮޅު ޑިޒައިނަރެއްގެ އެހީގައި ފަހަން ދަސްކޮށްލުމަށް ރަނުގެ ފުރުސަތެކެވެ. މިދިޔަ ޑިސެންބަރުގައި ރަޒީ ވަނީ ފުވައްމުލަކު ސިޓީގައިވެސް ފަހަން ދަސްކޮށްދޭ ކޯހެއް ހިންގާފައެވެ. އަދި މީގެ އިތުުރުން މާލެ، އދ. އޮމަދޫ، ހދ. ކުޅުދުއްފުށި، އަދި ނެއްލައިދޫގައިވެސް ވަނީ ފަހާ ކޯސްތަކެއް ހިންގާފައެވެ.\nރްޒީ ކަލެޝަންގެ ހެދުމެއް\nރަޒީއަކީ މިހާރު ރާއްޖޭގައި ގުނާލެވޭ އެންމެ މޮޅު ފެޝަން ޑިޒައިނަރުންގެ ތެރެއިން އެކެވެ. އޭނާއަކީ މަޝްހޫރު ފިލްމީ ތަރިންގެ ހެދުންތަކާއި، މޯލްޑިވިއަން އައިޑޮލްގެ ބައިވެރިންގެ ހެދުންތައް ފަހައިދިން އެކަކުވެސް މެއެވެ. އަދި ފެޝަން ޝޯވތަކުގައިވެސް ރަޒީގެ ޑިޒައިންތަކަކަކީ ފާހަގަކޮށްލެވޭ ޑިޒައިންތަކެކެވެ.